
НОРМАТИВТІК СІЛТЕМЕЛЕР

Диссертациялық жұмыста келесідей мемлекеттік үлгіқалыптарға сілтемелер жасалды:

МемСТ 7.32-2001. Ақпарат, кітапхана және баспа стандарттары жүйесі. Ғылыми-зерттеу жұмысы туралы есеп. Дизайн құрылымы мен ережелері.

МемСТ 7.1-84. Дереккөздерге сілтемелер.

МемСТ 1770-74. Өлшегіш зертханалық шыны ыдыс. Цилиндрлер, минзуркалар, колбалар, тығындар. Жалпы техникалық шарттар.

МемСТ 2603-71. Реактивтер. Метил-трет-бутил-эфирі.

МемСТ 8981-78. Реактивтер. Этилацетат.

МемСТ 17299-78. Этил спирті.
ТУ2631-074-44493179-01. Реактивтер. Гексан.
ТУ2631-066-444931790. Реактивтер. Хлороформ.
МемСТ 3118-77. Реактивтер. Тұз қышқылы.

МемСТ 2922-91. Зертханалық шыны ыдыс. Градуирленген пипеткалар.

МемСТ 29252-91. Зертханалық шыны ыдыс және жабдық. Бюреткалар. Жалпы талаптары.

МемСТ 6709-72. Дистилденген су.

МемСТ 12.1.008-76. Еңбек қауіпсіздігінің стандарттар жүйесі. Жалпы талаптар. Техникалық шарттар

БЕЛГІЛЕУЛЕР МЕН ҚЫСҚАРТУЛАР
	Rh.
	– Rheum

	ББЗ
	– Биологиялық белсенді заттар

	ГХ-МС
	– Газ хроматография масс-спектрометрия

	HPLC (ЖТСХ)
	– Жоғары тиімді сұйықтық хроматографиясы

	HMBC (КБГКС)
	– Көп байланыс арқылы гетероядролық корреляция спектроскопиясы

	МТБЭ
	– Метил-трет-бутил-эфирі

	ЯМР
	– Ядролық магниттік резонанс 

	ИҚ
	– Инфрақызыл спектр 

	УК
	– Ультра күлгін спектр 

	Т.б.
	– Балқу температурасы 

	Гц
	– Герц 

	г
	– Грамм 

	см-1  
	– Кері сантиметр

	мл
	– Миллилитр 

	м.ү.
	– миллиондық үлес 

	м
	– мультиплет   

	с
	– синглет 

	т
	–триплет

	д
	– дуплет

	дд
	– дуплет-дуплет

	оС
	– градус Цельсий 

	К
	– градус Келвин

	ЖҚХ
	– Жұқа қабатты хроматография 

	РҚТ
	– Рентген-құрылымдық анализ 

	GI50 
	– Зерттелетін популяциядағы жасушалардың 50% өлетін концентрациясы 

	C-33A (HPV-теріс)
	– Адам жатыр мойны обыры жасушалары

	CaSki (HPV-16)
	– Адам жатыр мойны обыры жасушалары

	HeLa (HPV-18)
	– Адам жатыр мойны аденокарциномасы жасушалары

	MCF-7
	– Адам сүт безі обыры жасушалары

	DU-145
	– Адам қуықасты безі обыры жасушалары

	T98G
	– Адам глиобластома жасушалары

	SNB-19
	– Адам глиобластома жасушалары 

	ДС
	– Доксорубицин 

	FRAP
	– Темір (III) иондарын темір (II)-ге дейін тотықсыздандыру қабілетін анықтау әдісі

	¹H–¹H COSY
	– ¹H–¹H корреляциялық спектроскопия

	NOESY(ЯӨЭС)
	– Ядролық Өверхаузер эффекті спектроскопиясы

	HMQC (ГККС)
	– Гетероядролық көпкванттық когеренттік спектроскопия

	¹H–¹³C HSQC (ГБКС)
	– Гетероядролық біркванттық когеренттік ¹H–¹³C спектроскопия

	РС
	– Раман спектроскопиясы

	ИҚС
	– Ион қозғалыс спектрометриясы

	DAD (ДСД)
	– Диодты массивтік детектор

	SPE (ҚФЭ)
	– Қатты фазалық экстракция

	UPLC (УЖӨСХ)
	– Ультра жоғары өнімді сұйықтықтық хроматография

	QQQ
	– Үштік квадруполь

	Dа
	– Дальтон

	MDA-MB-231
	– Сүт безі метастатикалық қатерлі ісік жасушалары

	SARS-CoV
	– Ауыр жедел тыныс жолдарының синдромын тудыратын коронавирус


КІРІСПЕ

Зерттеудің жалпы сипаттамасы: Диссертациялық жұмыс Қазақстан Республикасы, Алматы облысы, Іле Алатауы маңында өсетін Rheum tataricum L.fil. (түйе жапырақ) өсімдігінің биологиялық белсенді заттарының (ББЗ) химиялық құрамын зерттеуге, оларды бөлуге, сонымен қатар, оқшауланған қосылыстардың құрылымдарын химиялық (қышқылдық, гидролиз, ацилдеу, метилдеу) және физика-химиялық әдістер (ИК-, УК-, ¹Н-, ¹³С-ЯМР, 2Д ЯМР – HMBC, масс-спектрометрия, элементтік, рентген құрылымдық талдау) негізінде дәлелдеп сипаттауға арналған. Өсімдіктен алынған сығындылар мен оқшауланған қосылыстардың in vitro жағдайында қатерлі ісікке қарсы, цитоуыттылық, антиоксиданттық белсенділіктері анықталған.
Зерттеу тақырыбының өзектілігі: Rheum (Polygonaceae) тұқымдасына 60-тан астам түр жатқызылады, ал Қазақстан флорасында 9 түр [1] кездеседі. Бұл өсімдіктер Азия, Еуропа және басқа да өңірлерде тағамдық мақсатта кеңінен таралған [2-4].
Дәстүрлі медицинада Rheum туысына жататын өсімдіктерге бауыр, бүйрек, жатыр және қуық ауруларын, диарея, іш қату, безгекті емдеу сияқты әртүрлі фармакологиялық әсерлер тән деп есептеледі [2, р. 155772; 3, р. 36]. Бірқатар фитохимиялық зерттеулер бұл туысқа жататын өсімдіктер құрамында антрацен туындылары, фитостеролдар, әртүрлі флавоноидтар мен фенол гликозидтер, стильбендер, лигнандар, таниндер және көмірсулар секілді қосылыстар бар екенін анықтаған [4, р. 88; 5, 6]. Жоғарыда келтірілген деректерді талдау негізінде Rheum өсімдіктеріне қатысты зерттеулер соңғы жылдары айтарлықтай ілгерілегенін көрсетеді. Қазақстанның шөлді аймақтарынан жиналған Rheum tataricum үлгілерінде флавоноидтар [7], катехиндер мен таниндер [8], тағы басқа фенол қосылыстары бос және байланысқан көмірсулар [9, 10] табылған. 
Қазақстан Республикасы жаңартылатын өсімдік ресурстарына бай мемлекеттердің бірі болып табылады. Осы табиғи әлеуетті ұтымды пайдалану отандық фармацевтикалық өндірісті дамытуға, импортқа тәуелділікті азайтуға және отандық фитопрепараттар ассортиментін кеңейтуге мүмкіндік береді. Қазіргі таңда қолжетімді өсімдік шикізаты негізінде жаңа дәрілік заттарды іздеу, олардың химиялық құрамын, фармакологиялық белсенділігін және қауіпсіздігін зерттеу бағытындағы жұмыстар өзекті ғылыми міндеттердің қатарына жатады.

Осы тұрғыда, Алматы облысы, Іле Алатауы маңында өсетін Rheum tataricum L.fil. өсімдігінің химиялық құрамын кешенді зерттеу, биологиялық белсенді қосылыстарын бөліп алу және олардың фармакологиялық қасиеттерін бағалау табиғи жаңа дәрілік заттарды жасауда ғылыми негіз қалыптастырады. Зерттеу нәтижелері фармацевтика, фитохимия және медицина салаларының заманауи талаптарына жауап беретін, тиімді әрі қауіпсіз фитопрепараттарды әзірлеуге бағытталған ғылыми ізденістерді тереңдетуге мүмкіндік береді.

Жұмыстың мақсаты: Rheum tataricum L.fil. өсімдігіндегі биологиялық белсенді заттардың химиялық құрамын және олардың биологиялық белсенділігін зерттеу.
Зерттеу міндеттері: 

– Rheum tataricum L.fil. өсімдігінің жер асты және жер үсті бөліктерінің фитохимиялық құрамын салыстырмалы зерттеу;

– Rheum tataricum L.fil. өсімдігінің жер үсті жер асты бөліктерінің липофильді метаболиттер құрамын анықтау; 

– Rheum tataricum L.fil. өсімдігінен биологиялық белсенді заттар кешенін бөліп алудың тиімді технологиялық сызбаларын даярлау және жеке қосылыстарды бөлу; 

– Дара түрінде бөліп алынған қосылыстардың құрылымдарын заманауи физика-химиялық әдістермен дәлелдеу;

– Алынған сығындылардың және бөлініп алынған жеке қосылыстардың биологиялық белсенділіктерін анықтау.

Зерттеу нысаны:

Қазақстан Республикасы, Алматы облысы, Іле Алатауы маңында өсетін бутонизация фазасында жиналған Rheum tataricum L.fil. өсімдігінің жер асты және жер үсті бөлігі.

Зерттеу пәні: Rheum tataricum L.fil. өсімдігінің сапалық көрсеткіштері мен компоненттік құрамын анықтау, әр түрлі сығынды құрамындағы биологиялық белсенді заттарды бөліп алудың оңтайлы технологиялық сызбасын жасау. Бөліп алынған қосылыстардың құрылымын физика-химиялық әдістермен анықтап олардың биологиялық белсенділіктерін бағалау.

Зерттеу әдістері: Диссертациялық жұмыста химиялық (гидролиз, ацилдеу, метилдеу) және заманауи физика-химиялық әдістер қолданылды: ИҚ-, УК-, 1Н-, 13С- ЯМР, сонымен бірге екі өлшемді ЯМР- (HMBC) және масс-спектрометрия; жоғары тиімді сұйықтық хроматография (HPLC), газ-хроматография масс-спектрометрия (ГХ-МС); элементті және рентген-құрылымдық талдау (РҚТ). Биологиялық белсенділік анықтауда in vitro жағдайында МТТ тест (3-[4,5-диметил-тиазол-2-ил]-2,5-дифенилтетразолий бромид) және темірді тотықсыздандыру потенциалы (FRAP — Ferric Reducing Antioxidant Power assay) әдістерімен жүзеге асырылды.
Зерттеу жұмысының ғылыми жаңалығы: 

1. Бұл ғылыми зерттеу аясында алғаш рет Қазақстан Республикасы, Алматы облысы, Іле Алатауы маңында өсетін Rheum tataricum L.fil. өсімдігінің жер үсті және жер асты бөліктерінің фитохимиялық (сапалық және сандық көрсеткіштері)  құрамы салыстырмалы анықталды. 
2. ГХ-МС әдісімен Rheum tataricum L.fil. хлороформ, гексан сығындыларының талдау нәтижесінде жер үсті бөлікте жалпы 24 қосылыс (9 алкан туындылары, 4 май қышқылы және оның туындылары, 3 терпендер, 4 стероидтар, 3 фенол қосылыстары, 1 жай эфир); ал жер асты бөлігінде - 12 қосылыс (1 алкан спирті, 6 стероидтар, 4 фенол қосылыстарының туындылары, 1 сесквитерпеноид) идентификацияланды. Анықталған қосылыстардың 7-і Rheum түрі үшін, ал 19-ы Rheum tataricum L.fil. өсімдігі үшін жаңа болып табылады.  

3.  Rheum tataricum L.fil.  өсімдігі тамырынан биологиялық белсенді заттар кешенін бөліп алудың әзірленген оңтайлы технологиялық сызбасы негізінде 10 фенол туындылары, олардың ішінде 1 фенол, 4 фенолгликозидтер, 1 фенол қышқыл, 3 стильбендер, 1 галлотанин оқшауланды. Сондай-ақ химиялық модификация арқылы 5 қосылыс алынды.
4. Rheum туысы үшін 3,5-ди-O-кофеоилхин қышқылы (14); 5-кофеоил-3-O-(п-кумароил) хин қышқылы (15); (R)- және (S)- рододендриннің перацетат туындылары (16а-17а); (R)-4-(4-гидроксифенил)-2-бутанол – (-)-рододендрол (18); 3,4,5-триметоксибензоат метил эфирі (25), осы аталғандармен қатар Rheum tataricum L.fil. өсімдігі үшін 1-O-галлоил-β-D-глюкопираноза – β-глюкогаллин (13); (R)-4-(4-гидроксифенил)-2-бутанол 2-β-D-глюкопиранозид – рододендрин  (16); (S)-4-(4-гидроксифенил)-2-бутанол 2-β-D-глюкопиранозид – эпи-рододендрин (17); (S)-4-(4-гидроксифенил)-2-бутанол – (+)-рододендрол (19); 4-(4-гидроксифенил)-бутан-2-он – таңқурай кетоны (20); 3,3′,5-тригидрокси-4′-метоксистильбен-3-O-β-D-глюкопиранозид – рапонтицин (21); 3,5-дигидрокси-4′-метоксистильбен-3-O-β-D-глюкопиранозид – дезоксирапонтицин (22) қосылыстары алғаш рет бөлініп алынған.

5. Алғаш рет Rheum tataricum L.fil. өсімдігінің жатыр мойны обырының C-33A жасуша желісінде (адам папиллома вирусының қатысуынсыз дамыған), ВПЧ-мен байланысты жатыр мойны обырының CaSki (16-генотип), HeLa (18-генотип) жасуша желілерінде, сүт безі аденокарциномасының MCF-7, қуықасты безі обырының DU-145 және глиобластоманың T98G және SNB-19 жасуша желілерінде in vitro жағдайында (МТТ тест) этанол, МТБЭ, этилацетат сығындыларының және оқшауланған (13, 16, 16а-17а, 18, 20, 22, 23,) метаболиттерінің қатерлі ісікке қарсы белсенділігі зерттелді. CaSki және MCF-7 қатерлі ісік жасушасына 16 және 18 метаболиттер жоғары цитотоксикалық белсенділік көрсетті. Қосылыс 22 және 23 MCF-7 жасуша желісіне ең жоғарғы цитотоксикалық белсенділікке ие.  Мидың қатерлі ісік SNB-19 жасуша желісіне резвератролозидтің (23) цитотоксикалық белсенділігі доксорубицинің белсенділігімен салыстырмалы болды. VERO асқазанның қалыпты эпителий жасушаларында жедел уыттылықты бағалау нәтижесінде зерттелген сығындылар мен метаболиттер уытты әсер көрсетпеді. Этанол және этилацетат сығындылары жоғары антиоксиданттық белсенділік көрсетті. 
Қорғауға ұсынылатын негізгі ережелер: 

1. Rheum tataricum L. fil. өсімдігінің жер үсті және жер асты бөліктерінің 
салыстырмалы фитохимиялық талдау нәтижесінде зерттелген өсімдік тамырында сандық мөлшері басым биологиялық белсенді қосылыстар – полифенолдар (таниндер, фенолдар және фенол қышқылдары) анықталды. 

2. Rheum tataricum L. fil. өсімдігінің хлороформ және гексан сығындылары липофильді метаболиттер құрамы бойынша ерекшеленетіні анықталды. Газды хромато-масс-спектрометрия әдісімен өсімдіктің жер үсті бөлігінде 24 қосылыс, ал жер асты бөлігінде 12 қосылыс идентификацияланды. 

3. Rheum tataricum L. fil. тамырынан биологиялық белсенді заттарды полярлығы біртіндеп артатын органикалық еріткіштермен (гексан, хлороформ, метил-трет-бутил эфирі, этилацетат) сатылы экстракциялаудың әзірленген технологиялық сызбасының мақсатты қосылыстардың максималды шығымын қамтамасыз ететіні және оларды хроматографиялық әдістермен жеке күйінде бөліп алуға тиімді екені анықталды. 

4. Rheum tataricum L. fil. тамырынан 13 фенолды қосылыс бөлініп алынып, олардың ішінде Rheum туысы үшін жаңа болып табылатын 6 қосылыс анықталды; олардың құрылымы химиялық (қышқылдық гидролиз, ацилдеу, метилдеу) және физика-химиялық (ИҚ-, УК-, ¹H-, ¹³C-ЯМР, екі өлшемді ЯМР–HMBC, масс-спектрометрия, элементтік және рентгенқұрылымдық талдау) әдістерін қолдану арқылы айқындалды.

5. Rheum tataricum L. fil. тамырынан бөлініп алынған сығындылар фенолды қосылыстардың CaSki, MCF-7 және SNB-19  қатерлі ісік жасуша қатарларына қатысты биологиялық белсенділігі анықталды және VERO эпителиалды жасуша қатарына уыттылық әсер көрсетпеді. Рододендрин (16), (−)-рододендрол (18), дезоксирапонтицин (22) және резвератролозид (23) жоғары цитотоксикалық белсенділік танытты. Этанол және этилацетат сығындылары 0.25–1 мг/мл концентрациялар аралығында аскорбин қышқылымен салыстырғанда жоғары антиоксиданттық белсенділік көрсетті. 
Зерттеудің практикалық маңыздылығы: Қазақстанда өсетін Rheum tataricum L.fil. өсімдігінен биологиялық белсенді заттардың жаңа көздері анықталып, ұсынылды. Kursiv.media сайтында жарияланған ҚР Денсаулық сақтау министрлігінің ресми деректері негізінде 2024 жылы елімізде қатерлі ісік аурулары қатарында сүт безі обыры бірінші орында тұр. Сонымен қатар, жатыр мойны обыры да әйелдер арасында жиі кездесетін онкопатологиялардың бірі болып табылады. Осыған байланысты, бөлініп алынған қосылыстардың рак жасушаларына қарсы жоғары ісікке қарсы белсенділігін және Қазақстан Республикасындағы өсімдік шикізатының елеулі табиғи ресурстарын ескере отырып, оларды медициналық мақсатта қолдану мүмкіндігін бағалау үшін одан әрі тереңдетілген клиникалық зертеулерге ұсыну көзделеді. 

Зерттеудің теориялық маңыздылығы: Осы диссертацияда Rheum tataricum L.fil. өсімдігінің фенолдық қосылыстарын бөліп алуда тиімді еріткіштерді анықтау және жеке қосылыстарды оңтайлы түрде оқшаулаудың технологиялық сызбасын әзірлеу арқылы табиғи қосылыстар химиясы бағытын ғылыми тұрғыдан толықтыруында. Ұсынылған нәтижелер аталған саладағы іргелі зерттеулердің дамуына негіз болып, болашақ ғылыми ізденістерге қызығушылықты арттырады.

Автордың жеке үлесі: Автор, жұмыстың тәжірибелік бөлімін тікелей орындап, алынған ғылыми нәтижелерді өңдеу, талдау, интерпретациялау, талқылау мен түсіндіру жұмыстарын атқарды. Шетелдік және отандық басылымдарға мақалалар дайындады. Сонымен қатар, автор мәселелерді шешуде және зерттеу нәтижелерін талқылауда өз ойларын ортаға салып оны дамытып, жүзеге асыруда ғылыми жетекшілермен етене жұмыс жасады. 

Жұмысты апробациялау: Диссертациялық жұмыстың негізгі нәтижелері «Химия және химиялық технология бойынша XII халықаралық Бірімжанов съезінде» (Алматы, 2024 – 4-6 желтоқсан) және «Химия и технология растительных веществ: тезисы докладов XIII международной научной конференции со школой молодых ученых» (Сыктывкар, 2024) ғылыми конференцияларында баяндалды.
Жарияланымдар: Диссертациялық жұмыс нәтижелері бойынша барлығы 5 ғылыми еңбек жарияланды. Олардың 2-еуі Қазақстан Республикасы Білім және ғылым министрлігінің Білім және ғылым саласындағы бақылау комитеті ұсынған екінші тізімге енгізілген республикалық мамандандырылған басылымдарда жарияланды. Сонымен қатар, 2025 жылы Molecules халықаралық ғылыми журналында 1 мақала жарық көрді. Аталған журналдың Journal Impact Factor көрсеткіші (Clarivate) – 4.6. Journal Citation Reports (Clarivate) деректеріне сәйкес журнал «Химия пәнаралық» категориясы бойынша екінші квартильге (Q2, 68,4%) кіреді, ал Scopus деректер базасында «Органикалық химия» бағыты бойынша бірінші квартильге (Q1, 87%) жатады. Докторант эксперименттерді жүргізуге, алынған нәтижелерді талдауға және түсіндіруге тікелей қатысып, ғылыми мақалаларды дайындау мен рәсімдеу жұмыстарын орындады. Жарияланған еңбектердің бірінші авторы болып табылады.
1. Isolation and identification of secondary metabolites in Rheum tataricum L.fil. growing in Kazakhstan and surveying of its anticancer potential // Molecules. – 2025. – Vol. 30, №14. – Р. 2978. 
2. Исследование липофильных компонентов Rheum tataricum L.f. // Химический журнал Казахстана. – 2025. – №3(91). – С. 44-52. 

3 Исследование химического состава хлороформного экстракта Rheum tataricum L.f. методом газовой хроматографии // Academic Scientific Journal of Chemistry. – 2025. – Vol. 3, №464. – Р. 274-284. 

Мүдделер қақтығысы: Мүдделер қақтығысы жоқ. Зерттеу жұмыс «Л.Н. Гумилев атындағы Еуразия ұлттық университеті» КеАҚ мен (РҒА СБ) Н.Н. Ворожцов атындағы Новосібір органикалық химия институты (НИОХ СО РАН) арасында жасалған халықаралық ынтымақтастық туралы меморандум шеңберінде орындалды.
Диссертацияның көлемі мен құрылымы: Диссертация 119 беттен, кіріспеден, 3 бөлімнен және қорытындыдан тұрады. Жалпы 14 кесте, 32 сурет, 208 пайдаланылған әдебиеттер тізімі қамтылған.
1 ӘДЕБИ ШОЛУ

1.1 Rheum L. туысына жататын өсімдіктердің жалпы сипаттамасы және шаруашылықтағы мәні
Рауғаштың ежелгі грекше атауы – ῥῆον (орыс тіліне аударғанда «рау» білдіреді). Грек дәрігері Педаний Диоскоридтің «Дәрілік заттар туралы» еңбегінде кездеседі. Сонымен қатар Авиценна да өз еңбектерінде рауғаштың емдік қасиеттерін жазып кеткен. XI–XII ғасырларда рауғаш Персияға қытайдан, одан Грецияға, содан соң Еуропаға әкелінді. XVI ғасырдың орта шенінде Франция елінде рауғаш шафраннан бес есе қымбат бағаланды [11, 12]. 
Rheum L. өсімдігі солтүстік жарты шардың тропикалық және қоңыржай аумағында таралған 900 түрден, 40 туыстан тұратын Қарақұмықтар тұқымдасына (Polygonaceae Juss) жатады [13]. Қазақстан флорасында Қарақұмықтар тұқымдасына жататын 11 туыс бар: қымыздық, қымыз, рауғаш, бұйражапырақ, жүзген, қарақұмық, кенигия, таран, аққайың (аконогонон), фалопия, каллифиза. Олардың ішінде ең маңыздылары қымыз (Rumex), таран (Polygonum), жүзген (Calligonum), қарақұмық (Fagopyrum), рауғаш (Rheum). Ресей флорасында Қарақұмықтар тұқымдасының 9 туысы сипатталған, олардың ішінде ең кең таралғандары таран, қымыздық және рауғаш. Ресейдің Еуропалық бөлігінің флорасында 6 туыс көрсетілген [14].

Рауғаш туысы (Rheum L.) 7 секцияға біріктірілген және 50 түрді қамтитындығы жөнінде А.С. Лозина-Лозинскаяның мәліметтерінде сипатталған. Олар: Palmata, Rhapontica, Desertic ola, Orbicularia, Spiciformia, Nobilia, Ribes. Palmata және Rhapontica секциялары ең көне болып саналады. Ресей және көршілес мемлекеттер үшін 17 түрі атап көрсетілген [15-18]. М.С. Байтеновтың мәліметі бойынша Қазақстан флорасында 9 түрі өседі оның екеуі «Қазақстанның қызыл кітабына» енгізілген [19].
Rheum L. туысының түрлері - тамырсабағы мықты көпжылдық шөптесін өсімдіктер. Сабақтары тік, биік, жуан, жапырақтары сирек, қуыс немесе толтырылған, кейде жапырақсыз болады. Тамыр түбіндегі жапырақтары бүйрек және дөңгелек пішінді, жұмыртқа және қанжар тәрізді, сағақтары ұзын, әрі жуан, ал сабақ жапырақтары кішірек, кезекпен орналасқан, отырмалы болады. Гүлдері көп, ұсақ, тығыз сыпыртқы гүлшоғырлары іспеттес. Жапырақша қоршауы қарапайым, алты мүшелі, кейде бес мүшелі болады. Тамыр түбіндегі жапырақтары үлкен, дөңгелек немесе кең жұмыртқа тәрізді, қанық түске боялған, ұзындығы 30-60 см. Жемісі – түсі алуан түрлі ірі үш қырлы жаңғақ [20]. Әдебиет көздерінде отандық Қарақұмық тұқымдасының (Polygonaceae Juss) қырыққа жуық түрі дәрілік қасиетке ие, ал нақты медицинада тек 14 түрі қолданыс тапқан. Rheum L. туысының өкілдері ғылыми және отандық медицинада, тағамтануда, сән ретінде және иілік-сығынды өндірісінде қолданылады [19, с. 4-278; 20, с. 38-43]. Рауғаш өсімдігінің балғын сабағын дәруменді салат, тосап пен өсімдік езбесін жасауда қалданады.

Rheum L. өсімдігі негізінен Гималайдың қоңыржай аймақтарында, Солтүстік-Батыс Қытайдың ылғалды ормандарында, Азия өңірімен Қазақстанда кең таралған. Сібірде Rheum compactum L. және Rheum rhabarbarum L. (Rheum undulatum L.), Цинхай-Тибет үстіртінде Palmata (Rheum palmatum L. және Rheum officinale Baill.) секциясының орман рауғаштары, ал Гималайдың қоңыржай субальпілік және альпілік белдеулерінде Rheum emodi өседі.
Сібірдің қатал климаттық жағдайларына бейімделіп өскен сібір рауғаштары Rheum compactum және Rheum rhabarbarum жапырақтары тығызда түкті болып сыртқы түр өзгерісіне ұшыраған [15, с. 67-140]. 

Rheum palmatum L. – Қытайдың табиғи аумағында әсіресе өзен жағалауымен тау беткейлерінде және Еуропаның мәдени ландшафтарында кездеседі. Биіктігі 250 см дейін жететін, жуан тамырлы, көпжылдық шөптесін өсімдік. Жапырақтары үлкен, төменгі жағы түкті. Сабақтары жуан (4-5 см) жалаң, гүлдері ақшыл-қызғылт кейде қызыл түсті. Маусымда гүлдейді, шілдеде жеміс береді [21, 22]. Қытай флорасында бұл өсімдіктің синоним атауы Rheum qinlingense екенін Y.K. Yang өз зерттеуінде жазған [23].
Rheum officinale Baill. – Батыс Қытай мен Тибетте өсетін көпжылдық  жартылай бұтақты шөптесін өсімдік. Дәрілік қасиеттері жағынан Rheum tanguticum қарағанда құндылығы төмен деп есептеледі. Қиыр Шығыста өсіріледі [24].
Rheum emodi Wall. ex Meissn. – Үнді рауғашы, Гималай тауында өседі, Үнді фармакопеясында тіркелген көпжылдық өсімдік. Үндістанның қоңыржай және субтропикалық аймақтарында таралған бұл өсімдік альпілік белдеуде өседі және Аюрведа мен Юнани сияқты дәстүрлі медицинада, әсіресе қатерлі ісік ауруын емдеуде, үлкен рөл атқарады. Кашмир халқы оны 5000 жылдан астам уақыт бойы емдік қасиеттері үшін пайдаланып келеді [22, с. 29-40].
Rheum undulatum L. (син. Rheum rhabarbarum L.) – Еуропада маңызды азық ретінде тұтынатын өсімдік болып табылады. Еуропаның көп бөлігінде және Америка Құрама Штатында өсіріледі. Биіктігі 2.5 м дейін жететін көп жылдық өсімдік. R. rhabarbarum L. үлкен көлемде жаңа піскен күйінде сатылады және жыл сайын мыңдаған тонна консервіленеді. Рауғаш сабақтарын белсенді қосылыстарға бай өсімдік ретінде шикі күйінде жеуге болады [25].

Rheum ribes L. – Шығыс Анатолия аймағында ең маңызды жеуге жарамды дәрілік өсімдіктердің бірі. Жергілікті Бингёль, Эрзурум, Хаккари және Эрзинджан тұрғындары «Ишкын» деп атайды. Таяу Шығыста бірнеше өсімдік дәрілерінің көзі ретінде де қарастыралады. Сонымен қатар, бұл өсімдік дәстүрлі медицинада іш жүргізетін, қақырық түсіретін, құртқа қарсы, сондай-ақ қызамықты, шешекті, өт қабының асқынуларын, асқазан ауруларын, құсуды, гипертонияны, семіздікті, ойық жараны және қант диабетін емдеу үшін қолданылады [26].
Rheum compactum L. (син. R. rhaponticum L.) – бұл Сібір, Моңғолия және Қытай жерлерінде кең таралған түр. Гүлдері тығыз, биіктігі 30-120 см дейін болатын көпжылдық шөптесін өсімдік. Оның бойы 30-дан 120 см-ге дейін, дөңгелек жапырақтары жүрек тәрізді негізге ие. Таулы аймақтардағы жартастарда, тасты беткейлерде және далаларда өседі [17, с. 482-500; 22, с. 29-40; 27]. 
Rheum. nobile Hook.f. & Thomson – Шығыс Гималайдың субтропикалық белдеуінде өсетін, соңғы жылында жемісін молынан беретін ең биік көп жылдық өсімдік. Биіктігі 1-1.5 м жетеді [28].

Rheum moorcroftianum Royle – алғаш рет Кашмир Гималай аймағында өсетіндігі анықталған. Түрдің идентификациясы морфологиялық, молекулалық мәліметтер негізінде анықталған. Басқа Rheum L. түрлерінен сабақтың болмауы, тамыр жапырақтарының көп болуы, гүлшоғыры, тозаңқаптары, тұқымдары арқылы ажыратуға болады. Биіктігі 60 см жететін көпжылдық өсімдік [29].
Rheum telianum – Оңтүстік-Шығыс Анатолия, Түркия аумағында жаңа өсімдік түрі ретінде сипатталған рауғаштың жаңа түрі. Бұл өсімдік морфологиялық жағынан Батыс және Орталық Азия өсімдіктері Rheum. rhizostachyum және Rheum ribes ұқсас. Өсімдік сығындылары қазіргі өзекті Альцгеймер, ІІ- типті қант диабеті ауруларына қарсы тиімділік көрсеткен [30].
Rheum webbianum Royle – «гималай рауғашы» ретінде танымал. Ол  Үндістан, Қытай, Пәкістан, Непал және Бутанның көп бөлігін қамтитын гималайлық эндемик өсімдік. Теңіз деңгейінен 2400-ден 4300 метрге дейінгі биіктіктегі альпілік аймақтарда таралған.Ерте заманнан әр түрлі ауруларды емдеуде қолданылған қазіргі таңда жойылып кету қаупі бар [31].
Rheum pumilum – Polygonaceae тұқымдасына жататын көп жылдық өсімдік. Тибет тауының Ганьсу, Цинхай, Сизан және Сычуань провинцияларында таралған. Таудың қатал климаттық жағдайларына бейімделу кезінде сыртқы түр өзгерісіне ұшыраған [32].  

Rheum australe D. Don. (син. Rheum emodi Wall. ex. Meissn) – биіктігі 1.5-3 м дейін жететін, жапырақтары дөңгелек, сабағы күлгін және қызыл реңді, түкті көпжылдық өсімдік. Солтүстік Батыс – Гималайдың қоңыржай субтропикалық аймағында кездеседі. Rheum Australe өсімдігін Қытай, Үндістан, Непал және Пәкістанда 50-ге жуық әр түрлі ауруларды емдеуде қолданылған [33].
Rheum nanum Siev. ex Pall. – Орталық Азияның суық шөлді аймағында өте биік тау бөктерінде өсетін шөптесін өсімдік. Бұл түр сәуір айында гүлдеп, маусымда жеміс береді [34]. 
Rheum likiangense – Тибеттік дәрі ретінде белгілі. Қазіргі уақытта жойылып кету қаупі төнген өсімдіктер қатарына жатқызылған. Цинхай-Тибет үстіртінде 3500 метрден жоғары альпілік белдеулерде таралған [35].
Rheum alexandrae - алып көпжылдық монокарпты өсімдік. Ол альпілік батпақты жерлерде, сулы шалғындарда және көл жағалауларында кездеседі. Биологтардың назарын аудартатын гүлдері мен жемістерін орап тұратын үлкен гүлжапырақшалары бар және сирек гүлдейді [36].
Цинхай – Тибет үстіртінде өсетін Rheum spiciforme, Rheum moorcroftianum және Rheum przewalskyi рауғаш өсімдіктерінің түрлері бір-біріне туыстас түрлер болып табылады. Spiciformia секциясының бұл түрлерінің барлығы төмен температура мен аз жауын-шашын жағдайында өсуге бейімделген. Автор өзінің зерттеуін Лозина-Лозинскаяның  зерттеуімен сәйкес келетінін атап өткен [37].

Жоғарыда атап өткендей, Қазақстанада кездесетін Rheum L. түрлерінің көпшілігі дәрілік қасиет көрсетеді. Сонымен қатар отандық медицинада, тағам өндірісінде және иілік заттар өндірісінде де қолданылады. Қазақстан флорасында рауғаш (Rheum L.) туысының жеті түрі өседі. Олар: Жинақы рауғаш (Rheum compactum L.), Виттрок рауғашы (Rheum wittrockii Lundstr.), Жүрек тәрізді рауғаш (Rheum cordatum Losinsk.), Максимович рауғашы (Rheum maximowiczii Losinsk.), Аласа рауғаш (Rheum nanum Siev.), Түркістан рауғашы (Rheum turkestanicum Janisch), Татар рауғашы (Rheum tataricum L.f.) [38]. Татар рауғашы Қытай флорасында ботаник кіші Линнейдің жетекшілігімен анықталғаны жөнінде ақпарат келтірілген [39].

Rheum compactum L. (синонимі Rheum altaicum) Алтай, Сауыр, Тарбағатай тауларының беткейлерінде сирек кездесетін дара өсетін өсімдік. Алтай ботаникалық бағында (Риддер қаласы) өсіріледі [20, с. 38-43]. Іш жүргізетін, тұтқыр және өт айдайтын қасиеттері бар, осының негізінде дәрілік мақсатта және ғылыми медицинада қолдану аясы кең [40].

Rheum wittrockii Lundstr. (Виттрок рауғашы) – Жетісу, Іле, Күнгей, Теріскей Алатауларында, Кетпенде, Қырғыз Алатауында, Батыс Тянь-Шаньда кездеседі. Химиялық құрамы мен формакологиялық әсері бойынша Ресей аумағында өсірілетін Rheum tanguticum түріне ең жақын. Іш жүргізетін, тұтқыр, өт айдайтын, дәрумен ретінде, ал отандық медицинада тағам, бояу сән үшін пайдаға асырылады [20, с. 38-43].

Rheum cordatum Losinsk. (Жүрек тәрізді рауғаш) – Шу-Іле тауларында, Жамбыл облысы, Қордай асуында, Қаратаудың мен Батыс Тянь-Шань беткейлерінде кездеседі. Rheum cordatum Losinsk. ас қорыту жүйесі ауруларын оның ішінде асқазанның бұзылуы және ойық жара ауруын емдеуге қолданылған [41].
Rheum maximowiczii Losinsk. (Максимович рауғашы) – Қаратау және Батыс Тянь-Шань тауларының шөпті және қиыршық тасты беткейлерінде таралған. Максимович рауғашы, отандық медицинада асқазан-ішек жолдарының ауруларын емдеуде, сондай-ақ тағамдық, бояғыш, илеу өндірісінде, жемшөптік және балды өсімдік ретінде белгілі. Өсімдік шикізатынан антиоксиданттық, Р-дәрумендік белсенділігі бар препараттар алуға болады, бірақ бұл түрдің шикізат базасы туралы мәліметтер жоқ [20, с. 38-43].

Rheum nanum Siev. (Аласа рауғаш) – Шығыс Қазақстанда, Балқаш маңында кездеседі. Бояғыш, тағамдық, иілік заттар шикізаттары көзі ретінде пайдаға жарамды [20, с. 38-43]. 

Rheum turkestanicum Janisch (Түркістан рауғашы) – Қызылқұммен Арал маңы өлкесінде өседі. Отандық медицинада қан тоқтатушы, дене қызуына қарсы, асқазан, жүрек ауруларын емдеуге  пайдаланады. Шикізат ретінде азық, жем-шөп, бояу ретінде жарамды [20, с. 38-43].

Rheum tataricum L.fil. (Түйе жапырақ) – тамыр сабағы тік қою қоңыр түсті, сабақтары берік қырлы, биіктігі 45-50 см болатын көпжылдық эфомерид шөптесін өсімдік. Жапырақтары ірі жүрек тәрізді дөңгелек ұзындығы 20-35 см, ені 27-50 см. Жемістері күлгін жұмыртқа тәрізді, ұзындығы 10-12 мм, ені 6-9 мм. Тұқымдары жұмыртқа іспеттес ені шамамен 5 мм қоңыр түстес, гүлдері ұсақ. Гүлдеу кезең мамыр айы, ал маусым-шілде айларында жеміс береді. Синьзянның батыс бөлігінде, Ауғанстанда, Ресейде таралған [42, 43, 44]. Қазақстанның Каспий маңы, Ақтөбе, Торғай, Ұлытау, Маңғыстау, Арал маңы, Қызылорда, Бетпақ-Дала, Балқаш-Алакөл, Қызылқұм, Түркістан, Шу-Іле таулары, Қаратау секілді флористикалық аймақтарында көптеп кездеседі [44].
1.2 Rheum L. туысы өсімдіктерінің химиялық құрамының ғылыми тұрғыда зерттелуі және биологиялық белсенділігі 

Әлемнің түкпір-түкпіріндегі зерттеуші ғалымдар Rheum L. туысының химиялық құрамы мен биологиялық белсенділігін терең зерттеу арқылы осы өсімдіктердің негізінде тиімді емдік-профилактикалық дәрілік заттарды жасап шығаруға ұмтылуда. Рауғаштардың химиялық құрамы мен биологиялық белсенділігін зерделеу нәтижесінде, Орталық және Солтүстік Қытайдың жалпақ жапырақты ормандарында эволюциялық даму жолынан өткен «орман рауғаштарының», атап айтқанда, Palmata секцияан шыққан Rheum palmatum L. мен Rh. officinale Baill., Rh. emodi Wall. ex Meissn., Rh. rhabarbarum L. (син. Rh. undulatum L.) және Rhapontica секциясының өкілі Rh. compactum L. (син. Rh. rhaponticum L.) түрлерінің толық зерттелгені негізделді [11, р. 275-292]. Авторлар өз зерттеулерінде оларды экстракциялау және бөлудің түрлі тәсілдерін көрсеткен [45-47]. Сондай-ақ, бөлу және тазарту әдістері келтірілген, соның ішінде: силикагельдегі колонкалық хроматография, электрофорез, капиллярлық электрохроматография, жоғары тиімді сұйықтық хроматографиясы (ЖТСХ), қарсы ағынды хроматография және қышқылды-негізді экстракция [48-52]. 
Өткен ғасырдың ортасында әл-Фараби атындағы ҚазҰУ-дың табиғи қосылыстар химиясы кафедрасында профессор Т.К. Чумбаловтың жетекшілігімен Rheum tataricum L. fil. өсімдігінің фитохимиялық құрамына зерттеулер жүргізілді. Ғалымның жетекшілігімен өсімдік тамыры,  жапырағы және дәнінен антрахинондар, антрахинон туындылары, антоциандар, катехин, эпикатехин сонымен қатар мынадай қанттар: глюкоза, фруктоза, ксилоза, сахароза және лактоза мен молбиоздың іздері анықталған [7, с. 345; 8, с. 282; 9, с. 284; 53, 54]. Л.С. Алюкин шикізат дайындау мерзімінің оның сапасына әсерін анықтап, жаз айларында рауғаштың кейбір түрлерінде шикізаттың сапасы төмендеп, құрамындағы таниндердің мөлшері артатынын көрсетті. Бұдан бөлек, тамырды қазу тереңдігі, кесу әдісі, ұсақтау тәсілі және кептіру жағдайлары сияқты факторлардың да таниндердің концентрациясына әсер ететіндігі дәлелденді [55]. 

В.П. Байгозин өз еңбегінде қарапайым фенолдық қосылыстардың, илеуіш заттардың және антрахинонды бояғыштардың жиналу динамикасын зерттей отырып, органикалық қышқылдар мен иілік заттардың жиналуы арасында кері байланыс бар екенін жазған [56]. 
Соңғы кездегі заманауи химиялық зерттеулерді қытайлық зерттеушілер жүргізген [57], олар негізгі антрацен туындыларын (хризафанол, эмодин, фисцион, алоэ-эмодин, 1,3,8-тригидроксиантрахинон, хризофанол глюкопиранозидтер) сондай-ақ реосмин бөліп алған. Бұл қосылыстарды бұған дейін Г.М. Нургалиева өз зерттеулерінде келтіріп, бөлген болатын [58]. Бұған қоса, қытайлық ғалымдар Rheum tataricum L. fil. тамырларынан алынған антрахинондардың HeLa жасушаларының өсуін басатын әсері бар екенін анықтады [59]. 
Қазіргі уақытта Rheum tataricum L. fil. түрінің фитохимиялық құрамын зерттеуге қайта көңіл бөлінуде. ҚР БҒМ ҒК Ботаника және фитоинтродукция институтының «Өсімдік ресурстары» зертханасының ғылыми қызметкерлері Іле аңғарындағы (Алматы облысы, Балқаш ауданы) Rheum tataricum L. fil. өсімдігінің кәсіптік маңызы бар популяцияларын анықтады. Әл-Фараби атындағы ҚазҰУ және ҚР БҒМ ҒК Ботаника және фитоинтродукция институтының ғалымдары Балқаш маңында өсетін Rheum tataricum L. жер үсті бөлігіне жүргізілген фитохимиялық зерттеулер нәтижесінде биологиялық белсенді заттардың негізгі түрлерін, атап айтқанда, иілік заттар, антрахинондар, кумариндер, полисахаридтер, флавоноидтар, алкалоидтар және катехиндерді анықтаған [60]. 
Қазақстан флорасындағы өсімдіктердегі антрацен туындыларын зерттеу бағытындағы антрахинондар химиясы саласындағы белгілі маман, профессор Р.А Музычкинаның зерттеулері ерекше назар аудартады [61]. Оның монографиясында антрацен туындыларын идентификациялаудың, бөлудің, сондай-ақ сапалық және сандық талдаудың әдістемелік тәсілдері келтірілген [62]. 
Бүгінде, фитохимиялық зерттеу нәтижелерінен Rheum L. туысы өсімдігінің 18 түрінен 6 химиялық қосылыстар класына (антрахинон, антрон, стильбен, флавоноидтар, ацилглюкозид және пирондар) қатысты 200 қосылыс бөлінген [63]. 
Антрахинондар рауғаш (Rheum L.) өсімдігінің биологиялық белсенді компоненттері ретінде жақсы танылған. Олардың мөлшері көбінесе рауғаш өнімдерінің сапасын бақылаудың өлшемі ретінде қарастырылады. Бос антрахинондарға рейн, эмодин, алоэ-эмодин, хризофанол және фисцион сияқты қосылыстар кіреді. Rh. Palmatum, Rh. Tanguticum, Rh. Officinale, Rhei Rhizoma, Korean rhubarb, Rh. undulatum L., Rhemodi, Rh. hotaoense, Rh. Franzenbachil, Rh. Tanguticum, Rh. rhabarbarum L. тағы басқа Rheum өсімдік түрлерінен бөлінген антирохинондардың құрылымы төменде келтірілген (1-сурет). Ал байланысқан антрахинондар, негізінен, гликозидтер түрінде кездеседі және олар бос антрахинондардың гликозил топтарымен қосылуы нәтижесінде түзіледі [4, р. 88].
Антрондар антрахинондарға қарағанда оттегімен нашар қаныққан, және бүгінгі таңда аталған туыстыққа жататын өсімдіктерден жиырмадан астам антрон анықталған. Бұл қосылыстардың арасында, іш жүргізетін әсері бар сеннозидтерде келтірілген (2а, 2ә-сурет). Жалпы антрондар және сеннозидтер Rheum officinale, Rheum palmatum, Rheum Tanguticum, Rheum officinale, Rheum palmatum, Rheum hotaoense, Rheum franzenbachil өсімдіктерде кездеседі [4, р. 88].

№  Радикалдар  Қосылыс   атауы    

1  R 1 =R 8 =OH R 2 =R 4 =R 5 =R 7 =H R 3 =CH 3  Хризофанол  

2  R 1 =R 8 =OH R 2 =R 4 =R 5 =R 7 =H R 3 =CH 2 OH  Фисцион    

3    R 1 =R 6 =R 8 =OH R 2 =R 4 =R 5 =R 7 =H R 3 =CH 3  Эмодин  

4    R 1 =R 8 =OHR 2 =R 4 =R 5 =R 6 =R 7 =H R 3 =CH 2 OH  Алоэ -   эмодин  

5    R 1 =R 8 =OH R 2 =R 4 =R 5 =R 7 =H R 3 =COOH  Рейн    

6  R 1 =R 2 =R 5 =R 8 =H R 3 =R 4 =R 6 =OH R 7 =CH 3  Хризарон    

7  R 1 =CH 3   R 2 =COOH R 3 =R 6 =R 8 =OH R 4 =R 5 =R 7 =H  Лакка қышқылы D  

8    R 1 =R 3 =R 8 =OH R 2 =R 4 =R 5 =R 7 =H R 6 =CH 2 OH  Цитреорозеин  

9  R 1 =R 8 =OH R 2 =R 4 =R 5 =R 7 =H R 3 =CH 3   R 6 =OH  Ревандхинон - 3  

10  R 1 =OH R 2 =R 4 =R 5 =R 6 =R 7 =H R 3 =CH 3   R 8 =OCH 3  Хризофанол - 8 -   Метил - эфир  

11  R 1 =OGlu R 2 =R 4 =R 5 =R 7 =H R 3 =CH 3   R 8 =OH  Хризофанол - 1 - О - β - D - глюкопирон о зид  

12  R 1 =OH R 2 =R 4 =R 5 =R 6 =R 7 =H R 3 =CH 3   R 8 =OGlu  Хризофанол - 8 - О - β - D - глюкопиронозид  

13  R 1 =OH R 2 =R 4 =R 5 =R 6 =R 7 =H R 3 =CH 3   R 8 =OGlu 6 - G  Хризофанол - 8 - O - β - D - (6 ' - О - галлоил ) - глюкопиранозид  

14  R 1 =OH R 2 =R 4 =R 5 =R 6 =R 7 =H R 3 =CH 3  R 8 =OGlu 6 - М  Хризофанол - 8 - O - β - D - (6 ' - О - малонил) - глюкопиранозид  

15  R 1 =OGlu R 2 =R 4 =R 5 =R 7 =H R 3 =CH 3   R 6 =R 8 =OH  Эмодин - 1 - O - β - D -   глюкопиранозид  

16  R 1 =R 8 =OH R 2 =R 4 =R 5 =R 7 =H R 3 =CH 3   R 6 =OGlu  Эмодин - 6 - O - β - D -   глюкопиранозид  

17  R 1 =OH R 2 =R 4 =R 5 =R 6 =R 7 =H R 3 =CH 3   R 8 =OGlu  Эмодин - 8 - O - β - D -   глюкопиранозид  

18  R 1 =OH R 2 =R 4 =R 5 =R 7 =H R 3 =CH 3   R 6 =OSO 3 H R 8 =OGlu  Эмодин - 8 - O - β - D -   глюкопиранозил - 6 - О - сульфат  

19  R 1 =R 6 =OH R 2 =R 4 =R 5 =R 7 =H R 3 =CH 3   R 6 =OSO 3 H R 8 =OGlu 6 - 1 - Glu  Эмодин - гемтиобиозид  

20  R 1 =R 8 =OH R 2 =R 4 =R 5 =R 7 =H R 3 =CH 2 OH R 6 =CH 3  6 - метил - алоэ - эмодин  

21  R 1 =OGlu R 2 =R 4 =R 5 =R 6 =R 7 =H R 3 =CH 2 OH R 8 =OH  Алоэ - эмодин - 1 - O - β - D - глюкопиранозид  

22  R 1 =OH R 2 =R 4 =R 5 =R 6 =R 7 =H R 3 =CH 2 OH R 8 =OGlu  Алоэ - эмодин - 8 - O - β - D -   глюкопиранозид  

23  R 1 =R 8 =OH R 2 =R 4 =R 5 =R 6 =R 7 =H R 3 =CH 2 OGlu  Алоэ - эмодин - 3 -   (гидроксиметил) - O - β - D - глюкопиранозид  

24  R 1 =R 8 =OH R 2 =R 4 =R 5 =R 7 =H R 3 =COOH R 6 =CH3  6 - метил - реин  

25  R 1 =OH R 2 =R 4 =R 5 =R 6 =R 7 =H R 3 =COOH R 8 =OGlu  Реин - 8 - O - β - глюкопиранозид  

26  R 1 =OGlu R 2 =R 4 =R 5 =R 7 =H R 3 =CH 3  R 6 =OCH 3   R 8 =OH  Фисцион - 1 - O - β - D -   глюкопиранозид  

27  R 1 =OH R 2 =R 4 =R 5 =R 7 =H R 3 =CH 3   R 6 =OCH 3   R 8 =OGlu  Фисцион - 8 - O - β - D -   глюкопиранозид  

28  R 1 =OH R 2 =R 4 =R 5 =R 7 =H R 3 =CH 3   R 6 =OCH 3   R 8 =OGlu 6 - 1 - Glu  Фисцион - 8 - O - β - D -   гентиобиозид  

 


Сурет 1 – Rheum L. тұқымдасының өсімдік түрлерінен бөлініп алынған антрахинон туындылары

	№
	Радикалдар
	Қосылыс атауы

	1
	R1=COOH R2=H 10-10' транс
	Сеннозид A 

	2
	R1=COOH R2=H 10-10' мезо
	Сеннозид B

	3
	R1=COOH R2= оксалил 10-10' транс
	Сеннозид Е 

	4
	R1=COOH R2= оксалил 10-10' мезо
	Сеннозид F

	5
	R1= COOH R2= H R3= CH2OH 
	Сеннидин А 

	6
	R1= CH2OH R2= COOH R3= H
	Сеннидин В

	7
	R1= COOH R2= CH2OH R3= H 
	Сеннидин C

	8
	R1= CH3 R2= COOH R3= OH 
	Рендин A

	9
	R1= CH3 R2= COOH R3= H 
	Рендин В 

	10
	R1= CH3 R2= COOH R3= OH
	Рендин С

	11
	R1= CH3 R2= CH2OH R3= OH 
	Пальмидин А

	12
	R1= CH3 R2= CH2OH R3= H 
	Пальмидин В

	13
	R1= CH3 R2= CH3 R3= OH 
	Пальмидин С

	а

Сурет 2 – Rheum L. тұқымдасының өсімдік түрлерінен бөлініп алынған антрон туындылары, парақ 1

	14
	R1=R2= Glu R3= OH R4= H
	10-гидроксикарозид С 

	15
	R1=R3= Glu R2= OH R4= H
	10-гидроксикарозид D

	16
	R1=R2= H R3= R4= Glu
	10R-хризалоин-1-O-β-D-глюкопиранозид

	18
	R1=R2= Glu R3= R4= H
	Каскарозид C 

	20
	R1=R3= Glu R2= R4= H
	Каскарозид D

	21
	R1=R4= H R2= OH R3= Glu
	Кассиалоин

	22
	R1=R2= Glu R2= OH R4= H
	Реинозид А

	23
	R1=R3= Glu R2= OH R4= H
	Реинозид В 

	24
	R1=R2= Glu R3= R4= H
	Реинозид С

	25
	R1=R3= Glu R2= R4= H
	Реинозид D

	26
	R1=OCH3 R2=H R3=CH3 R4=O-CO-(CH2)7-CH3
	Ревандхинон-1

	27
	R1=R2=H R3=CH3 R4=O-CO-(CH2)26-CH3
	Ревандхинон-2

	28
	R1=R2=OH R3=CH2OH R4=O-(CH2)17-CH3
	Ревандхинон-2


ә

Сурет 2, парақ 2
Флаваноидтар және конденцирленген илегіш заттар Rheum L. туысы түрлерінің маңызды биологиялық белсенді компоненттері болып саналады. Рауғаш өсімдігінің ресми және коммерциялық түрлері құрамынан көптеген әр түрлі флавоноидтар табылған (3а, 3ә-сурет). Флаваноидтар Rh. tanguticum Maxim.ex, Balf,  Rh. officinale Baili, Rh. rhabarbarum L., коммерциялық рауғаш (Choukichio, Daio), Rh. Undulatum, Rh. palmatum, Rh. franzenbachii, Rh. rhizastachyun өсімдіктерінде ең жиі кездеседі [4, р. 88].
Rheum hotaoense, Rheum glabricaule өсімдіктерінен пиранон қосылыстары бөлініп алынған (4-сурет). Бұған қоса, рауғаштан үш нафталин гликозиді - торахризон-8-O-β-D-глюкопиранозид, торахризон-8-O-β-D-(6′-O-оксалил)-глюкопиранозид [63], сондай-ақ 6-гидроксимузизин-8-O-β-D-глюкопиранозид [64, р. 443-445] бөлініп алынған. Сонымен қатар, рауғаш құрамындағы полисахаридтер, органикалық қышқылдар және ұшпа майлар да зерттелген [11, р. 275-292; 65-67].

	№
	Радикалдар
	Қосылыс атауы

	1
	R1=R2=R3=R4=R6=OH R5=R7=H 
	(+)-катехин

	2
	R1=R2=R3=R6=OH R4=OGlu R5=R7=H 
	(+)-катехин-5-O-β-D-глюкопиранозид

	3
	R1=R2=R3=R4=ОH R5=R7=H R6=OGlu
	(+)-катехин-7-O-β-D-глюкопиранозид

	4
	R1= OGlu R2=R3=R4=R6= ОH R5=R7=H 
	(+)-катехин-3′-O-β-D-глюкопиранозид

	5
	R1=R3=R4=R6=OH R2= OGlu R5=R7=H
	(+)-катехин-4′-O-β-D-глюкопиранозид 

	6
	R1=R6=O-Glu R2=R3=R4=ОH R5=R7=H
	(+)-катехин-3′,7-ди-О-β-D-глюкопиранозид

	7
	R1=R4=O-Glu R2=R3=R6=ОH R5=R7=H
	(+)-катехин-3′,5-ди-О-β-D-глюкопиранозид 

	8
	R1=R3=R6=OH R2=R4= OGlu R5=R7=H
	(+)-катехин-4′,5-ди-O-β-D-глюкопиранозид 

	9
	R1=R2=O-Glu R3=R4=R6=OH R5=R7=H
	(+)-катехин-3′,4′-ди-O-β-D-глюкопиранозид 

	10
	R1=R2=R3=R6=OH R5=H R7=-Glu 
	(+)-катехин-8-C-β-D-глюкопиранозид

	11
	R1=R2=R3= R4=R6=OH R5= Glu R7=H
	(+)-катехин-6-C-β-D-глюкопиранозид

	11
	R1= R3=OH R2=R4=R6=H R5=β-ОH R7=Glu R8=α-ОH
	Процианидин B-1-8-C-β-D-глюкопиранозид

	12
	R1= R3=OH R2=R4=R7=H R5=β-ОH R6=Glu R8=α-ОH
	Процианидин B-1-6-C-β-D-глюкопиранозид


а

Сурет 3 – Rheum L. тұқымдасының өсімдік түрлерінен бөлініп алынған флаваноидтар, парақ 1
	

	13
	R1=OH R2=R4=R6=H R3=ОH R5= R8=α-ОH R7=Glu
	Процианидин B-2-8-C-β-D-глюкопиранозид 

	14
	R1=R3=OH R2=R4=R7=H R5=R8=α-ОH R6=Glu
	Процианидин B-2-6-C-β-D-глюкопиранозид

	15
	R1=R3=R6=R7=H R2=R4=ОH R5=β-ОH R8=α-ОH
	Процианидин B-1 

	16
	R2=R3=R6= R7=H R2=R4=ОH R5=R8=α-ОH
	Процианидин B-2

	17
	R1=R3=R6= R7=H R2=R4=ОH R5=R8=α-ОH
	Процианидин B-1-3-O-галлат

	18
	R1=R3=R6= R7=H R2=R4=ОH R5=R8=α-ОH
	Процианидин B-2-3′-O-галлат 

	19
	R1=R3=R6= R7=H R2=R4=ОH R5=R8=α-ОG
	Процианидин B-2-3,3′-di-O-галлат 

	       Радикал
	        Қосылыс атауы
	№
	       Радикалдар
	        Қосылыс атауы


	20
	 R= H
	(−) эпикатехин-3-O-галлат 
	22
	R1=R3= ОH R2=R4=ОH R5=β-ОH R6=Glu
	Процианидин B-3-7-O-β-D глюкопиранозид 

	21
	R= OH 
	(−) эпигалокатехин-3-O-галлат 
	23
	R1=R3=R6=H R2=R4=ОH R5=β-ОH 
	Процианидин B-3 

	                                          
	24
	R1=R3=R6=H R2=R4=ОH R5=α-ОH
	Процианидин B-4

	
	

	ә


Сурет 3, парақ 2

	25
	R1= OH R2= β-ОH 
	Процианидин B-7
	29
	R1= R2= G R3= α-ОG
	Процианидин C-1-3,3′-ди-O-галлат

	26
	R1= OG R2= β-ОH
	Процианидин B-7-3-O-галлат 
	30
	R1= R2= G R3= α-ОG
	Процианидин C-1-3,3′,3"-три-O-галлат

	27
28
	R1= OG R2= α-ОG
R1=OH R2= α-ОH
	Процианидин B-5-3,3′-ди-O-галлат
Процианидин B-5
	31
	R1= R2= G R3= β-ОH
	3-O-галойлэпикатехин-(4β→8)-3-O-галойлэпикатехин-(4β→8)-катехин

	32
	R1= R2= H R3= α-ОH
	Процианидин C-1

	
	33
	R1= R2= H R3= β-ОH
	Эпикатехин-(4β→8)-эпикатехин-(4β→8)-катехин

	
	34
	R= H
	Эпикатехин-(4β→6)-эпикатехин-(4β→8)-катехин

	
	35
	R= G
	3-O-галойлэпикатехин-(4β→8)-3-O-галойл эпикатехин-(4β→6)-катехин

	
	 36 Ратанин         37 RG танин        38    Галл қышқылы

Сурет 3, парақ 3

	№
	Радикалдар
	Қосылыс атауы


	1
	R1= R3=H R2= ОН
	Кемпферол

	2
	R1= R3=H R2= О-rha
	Кемпферол-3-О-рамнозид

	3
	R1=R3=H R2=О-(2′,6′-di-O- rha)-gal
	Кемпферол-3-O-(2′,6′-ди-O-рамнопиранозил)-β-D-галактопиранозид

	4
	R1=OH R2= О-rutinose  R3=H
	Кверцетин-3-О-рутинозид

	5
	R1= R2=H  R3=Glu
	апигенин-8-О- β-D-глюкозид

	6
	3-(3′,5′-дигидроксил-транс-циннамоил)-5-гидроксил-△5-α-пиранон

	7
	2,5-диметил-7-гидроксихромон

	8
	2-метил-5-ацетонил-7-гидроксихромон

	9
	2-(2′-гидроксипропил)-5-метил-7-гидроксихромон

	10
	2-(2′-гидроксипропил)-5-метил-7-гидроксихромон-7-O-β-D-глюкопиранозид

	11
	2-метил-5-карбоксиметил-7-гидроксихромон


Сурет 4 – Rheum L. тұқымдасының өсімдік түрлерінен бөлініп алынған пиранондар
Стильбендер хемотаксономияда маңызды компоненттер ретінде қарастырылады. Rheum туысынан бөлінген бірегей қосылыстардың ішінде жалпы саны 24 [68] кей деректерде 35 [63, р. 9-31] жуық стильбенді қосылыстар анықталған. Рауғаш құрамындағы ең маңызды стильбен – рапонтицин. Бұл глюкозидтік стильбен ресми рауғаш түрлерінде кездеспейді [69, 70]. Еуропалық фармакопеяның  мәліметінше, рапонтицин бейресми рауғаш –Rheum rhaponticum өсімдігін жұқа қабатты хроматография әдісімен талдау кезінде маркер ретінде қолданылған. Сондықтан рапонтицин ресми және бейресми рауғаштарды ажыратуға көмектесетін маңызды стильбен болып саналады (5а, 5ә-сурет) [68, р. 1-13].

	№
	Радикалдар
	Қосылыс атауы
	№
	Радикалдар
	Қосылыс атауы

	1
	R1= CH3 R2= OH
	Рапонтигенин
	16
	R1=H  R2=H
	Пицеатаннол 3′-O-β-D-глюкопиранозид 

	2
	R1= CH3 R2= H
	Дезоксирапонтигенин
	17
	R1=H  R2=G
	Пицеатаннол 3-O-(6″-O-галоил) β-D глюкопиранозид 

	3

4

5

6
	R1= H       R2= OH 
R1= H       R2= H
R1= Glu6-G       R2= H
R1= Glu      R2= H
	Пицеатаннол
Ресвератрол
Ресвератрол 4′-O-β-D-(6″-O- галоил)- глюкопиранозид
Ресвератрол 4′-O-β-D-глюкопиранозид

	18
19

20
	R1= R3=H  R2= p-coum
R1=OH  R2=G R3=H  

R1= R2=H  R3= G
	Пицеатаннол 4′-O-(6″-p-кумароил) β-
D- глюкопиранозид 

Пицеатаннол 4′-O-(6″-O-галоил) β-D-глюкопиранозид

3,4′,5-тригидроксистильбен-4′-O-β-D-(2″-O-галлоил) глюкопиранозид

	а

Сурет 5 – Rheum L. тұқымдасының өсімдік түрлерінен бөлініп алынған стильбендер, парақ 1

	7
	R1=R2=R3= R4=H
	транс-ресвератрол 3-O-β-D глюкопиранозид

	8
	R1=R2= H R3= CH3 R4=OH
	Рапонтицин
	21
	R1=OH  R2=R3=H  
	цис-3,3′,5-тригидрокси-4′-метокси

стильбен-3-O-β-D-глюкопиранозид

	9
	R1= G  R2= H R3= CH3 R4=OH
	Рапонтицин 6′′-O- галлат
	22
	R1=OH  R2=G R3=H  
	цис-3,3′,5-тригидрокси- 4′-метокси

стильбен-3-O-β-D-(6″-O-галлоил) глюкопиранозид 

	10
	R1= H  R2= G R3= CH3  R4=OH
	Рапонтицин 2′′-O- галлат
	23
	R1= R2= R3= H  
	цис-3,5-дигидрокси-4′-метокси

стильбен-3-O-β-D-глюкопиранозид

	11

12

13

14

15
	R1= R2=R3=H  R4=OCH3
R1= R2=R4=H  R3=CH3
R1= G  R2=R4=H  R3=CH3
R1= R2=H  R3= Glu  R4=OH
R1= R2= R3=H R4=OH
   
	Изорапонтин
Деоксирапонтицин
Дезоксирапонтицин 6′′-O- галлат
Пицеатаннол-3,4′-O-β-D глюкопиранозид
Пицеатаннол 3-O-β-D-
Глюкопиранозид

Сурет 5, парақ 2

	№
	Радикалдар
	Қосылыс атауы

	1
	R1= O-Glu- (6′-О-G) R2= OH
	Галл қышқылы 3-O-β-D- (6″-O-галлоил) глюкопиранозид 

	2
	R1= OH    R2= O-Glu- (6′-О-G)
	Галл қышқылы 4-O-β-D-(6″-O-галлоил) глюкопиранозид глюкопиранозид

	3
	R1= O-Glu R2=H
	Галл қышқылы 3-O-β-D- глюкопиранозид

	4
	R1= H R2= O-Glu
	Галл қышқылы 4-O-β-D глюкопиранозид

	5
	R1= R3=H R2= Cinn
	2-О-циннамоил-β-D-глюкоза

	6
	R1= G R2= p-coum R3=H 
	2-О-п-кумароил-1-О-галлоил-β-D-глюкоза

	7
	R1= H  R2=R3= G 
	2,6-ди-O-галоилглюкоза

	8
	R1= R2= H R3= Cinn
	1,2-ди-O-галоил-6-O-циннамоил-β-D-глюкоза

	9
	R1= R3= G R2 = Coum
	1,6-ди-O-галоил-2-O-п-кумароил-β-D-глюкоза

	10
	R1= R2= G R3 = H
	1,2-ди-O-галоил-β-D-глюкоза

	11
	R1=R2=R3=кумароил-О-галоил-
	кумароил- O-галоил-глюкоза

	а

Сурет 6 – Rheum L. тұқымдасының өсімдік түрлерінен бөлініп алынған ацилглюкозид қосылыстар, парақ 1

	12
	R1= R3= G R2= Cinn
	2-О-циннамоил- 1,6- ди-O-галоил-β-D-глюкоза

	13
	R1=G R2= Cinn R3 = H
	2-О-циннамоил-1-О-галоил-β-D-глюкоза

	14
	R1=R2=R3=глюкопиранозил-галоил-                                          
	глюкопиранозил-галоил-глюкоза

	15
	R1= R3= G R2= H
	1,6- ди-O-галоилглисерол-β-D-глюкопиранозид

	                                                                                                                                      [image: image29.emf]O

	16
	R1= H R2= G 
	Линдлейн

	17
	R1= G R2= H
	Изолиндлейн

	18
	R1= H R2= H
	4-(4′-гидроксифенил)-2-бутанон4′-O-β-D-глюкопиранозид

	19
	R1=R2= G
	4′-O-β-D- (2′′, 6′′-ди-O-галоил)-глюкопиранозид

	20
	R1= G R2= p-coum R3=H
	4-(4′-гидроксифенил)-2-бутанон 4′-O-β-D- ( 2′′-O-галлоил 6′′- O-синномоил)- глюкопиранозид

	21. 1,6-ди-O-галлоилглисерол     

22. 3,5-дигидроксифенол 1-О-β-D-(6-О-галлоил)-глюкопиранозид

23. 1-O-галлоилфруктоза

Сурет 6, парақ 2


Rheum L. тұқымдасының құрамында ацилглюкозидтер маңызды биологиялық белсенді заттар ретінде ерекше орын алады. Ацилглюкозидтердің көпшілігі комерциялық рауғаштан (Batei-Daio, Imo-Daio) бөліп алынған. Зерттеулер нәтижесінде рауғаштан оннан аса ацилглюкозид бөлініп алынған (6а, 6ә-сурет) [63, р. 9-31].
1.3 Rheum L. туысы өсімдіктер түрлерінен бөлінген қосылыстардың биологиялық белсенділігінің қолданылу бағыттары

Қазіргі таңда рауғаштың фармакологиялық әсерлері олардың құрамындағы түрлі биологиялық белсенді заттарға байланысты. Антрахинондар және олардың туындылары мен антрондар рауғаштың  негізгі сипаттамалары және биологиялық белсенді заттары болып табылады. Олар дәрілік қасиеттері ретінде, іш жүргізетін, қабынуға қарсы, бактерияға қарсы, вирусқа қарсы және қатерлі ісікке қарсы әсерлер көрсетеді [71]. 

Ғылыми деректерге сәйкес, Rheum L. туысына жататын өсімдіктердің құрамында кездесетін бос антрахинон туындылары (эмодин, реин және хризофанол) іш жүргізуші әсер көрсеткен [72]. Сонымен қатар, Rheum palmatum L. құрамынан анықталған антрондар класына жататын сеннозидтер мен реинозидтердің де жоғары іш жүргізуші фармакологиялық әсерге ие екені дәлелденген [73]. 

Әлемдік әдебиеттердің талдау нәтижелері Rheum өсімдіктерінің негізгі антрахинондарының ісікке қарсы белсенділік көрсететінін дәлелдейді. Бірқатар зерттеулерге сәйкес, Rheum palmatum құрамындағы эмодин, алоэ-эмодин және реин сияқты антрахинондар әртүрлі қатерлі ісік жасушаларының өсуі мен көбейуін тежейді [74]. Эмодиннің аналық без, сүт безі, өкпе, бауыр және қуық асты безі ісік жасушаларының өсуін тежейтіні, сондай-ақ HL-60 лейкоз жасушаларында апоптозды индукциялайтыны және ісік метастаздарының дамуын баяулатуға қабілетті екені көрсетілген [75, 76]. Алоэ-эмодин адамның өкпе және асқазан обыры жасушаларының өсуін тежей алады [77-79]. Зерттеуші ғалым Pecere және оның әріптестері алоэ-эмодиннің нейроэктодермалық ісіктерге қарсы айқын белсенділік көрсететінін in vitro және in vivo жағдайында анықтаған [80, 81].

Rheum palmatum өсімдігінен бөліп алынған реин глюкозаның сіңірілуін тежей отырып, ісік жасушаларының тіршілік етуін тоқтатқан, бұл олардың жойылуына әкелген [82].

Rheum emodi тамыр сабағынан алынған метанолды және сулы сығындылар жоғары антиоксиданттық белсенділік көрсетіп, MDA-MB-231 сүт безі метастатикалық қатерлі ісік жасушаларының бағдарланған өлімін тудырып, көшуін тежейтін қабілет көрсеткен [83, 84]. 

Калориметриялық әдіс арқылы Rheum officinale өсімдігінің жер асты бөліктерінен бөлініп алынған бес антрахинонның Staphylococcus aureus бактериясының өсуін тежейтіні белгілі болды. Зерттеу нәтижелері бойынша антимикробтық белсенділік келесі ретпен жоғарылаған: реин > эмодин > алоэ-эмодин > хризофанол > фисцион [85, 86]. Әдебиетте [87] Rheum palmatum, Rheum undulatum және Rheum rhaponticum тамыры мен тамырсабағынан алынған этанолды сығындылардың грам оң Staphylococcus spp. бактерияларға қатысты жоғары тежеуші белсенділік көрсеткені сипатталған. Оның ішінде Rheum undulatum экстракты ең жоғары белсенділік көрсетті (МИК=125-250 мкг/мл).

Rheum undulatum өсімдігінің тамырсабағынан бөлінген хризофанол, фисцион, эмодин және алоэ-эмодин заттары адамның ауыз қуысына тән грам оң Streptococcus mutans анаэробтық бактерияларға қарсы белсенділік көрсетіп, оларды Кореяда стоматологиялық тәжірибеде қолдану тиімділігі дәлелденген [88]. Қытайлық зерттеушілер ревень құрамындағы антрахинондардың қабынуға қарсы молекулалық механизмдерін зерттей отырып, алоэ-эмодиннің қабынуға қарсы әсерін анықтады [89].

Chauhan және әріптестері Rheum emodi тамырынан алынған метанолды сығындының қабынуға қарсы белсенділігін зерттеген. Бұл мақсатта олар егеуқұйрықтардың табанына каррагинан енгізу арқылы қабыну моделін қолданған. Алынған нәтижелер бойынша, экстракттың әсері ибупрофеннің 50 мг/кг дозасымен салыстырмалы болды [90].

Rheum tanguticum тамырынан алынған эмодиннің қарапайым герпес вирусына қарсы белсенділігі in vitro және in vivo жағдайында дәлелденген [91], ал Rheum officinale құрамындағы эмодин SARS-CoV тудыратын жедел респираторлық вирустық инфекция кезінде тиімділігін көрсетті [92].

Rheum emodi тамырсабағынан алынған хризофанол, алоэ-эмодин, фисцион және реин сияқты бос антрахинондар мен олардың эфирлері патогенді зеңдерге қарсы айқын белсенділік көрсетті [93, 94]. Зерттеушілер сондай-ақ Rheum emodi құрамындағы хризофанол мен эмодин және олардың 8-O-β-D-глюкопиранозидтерінің антиоксиданттық әрі липидті төмендетуші қасиеттерін сипаттаған. Бұл қосылыстардың ішінде эмодин майлардың алмасуына әсер ету жағынан ең жоғары белсенділік танытты [95]. Rheum өсімдіктерінің жер асты бөліктерінен алынған сығындылардың құрамында кездесетін антрахинондар, әсіресе хризофанол мен эмодин, нейропротекторлық белсенділік көрсеткен [96, 97].

Rheum L. туысына жататын өсімдіктерден бөлініп алынған әртүрлі биологиялық белсенді заттар топтарының биологиялық белсенділіктері зерттелді. Шетелдік зерттеуші ғалымдармен Rheum undulatum түрінен алынған стильбендер тобына жататын ресвератрол жүрек жеткіліксіздігін емдеуде әлеуеті жоғары зат ретінде қарастырылып [98], сондай-ақ оның ісікке қарсы [99] әсері анықталған.
Rheum turkestanicum өсімдігінен бөлінген флавоноид кверцетин қабынуға қарсы [100], жүйке жүйесін қорғайтын [101] және бауырды қорғаушы [102] ретінде әсер көрсеткен. Сонымен қатар, Rheum palmatum өсімдігінің тамыр құрамында кездесетін галл қышқылы антиоксиданттық қасиетке ие болған [103]. 

Әдеби шолу бөлімінде келтіріліген деректерге сүйене отырып Rheum tataricum L.fil. өсімдігінің, яғни татар рауғашының ішінара зерттелгендігі көп жағдайда фитохимиялық зерттеумен шектелгендігін аңғардық. Өсімдік құрамындағы биологиялық белсенді заттар жете зерттелмеген. Осы тұрғыда біздің зерттеуіміздің ғылыми ұстанымы мен бағытының дұрыстығын алға тарта отырып бұл зерттеу жалпы табиғи қосылыстар химиясында және отандық ғылымда алар үлесі жоғары. Өсімдіктің еліміздегі мол қорын есепке алсақ бұл зерттеу фармакология саласында жаңа дәрілік заттарды алуда қайнар көзі болып табылады. 
1.4 Өсімдік шикізатындағы фенол қосылыстарының химиялық табиғаты және сипаттамалары

Фенол қосылыстары – құрамында кемінде бір ароматты сақинасы бар бір немесе бірнеше гидроксил топтарымен байланысқан, екінші реттік метаболиттердің ең көп тараған түрі. Құрылымы бойынша сегіз мыңнан астам молекула мен туындыны қамтиды. Ароматты сақиналар саны мен олардың байланысу үлгісіне орай маномерлерге (флаваноидтар, қарапайым фенолдар, стильбендерге), полимерлерге жіктеледі. Полимерлерді таниндер яғни гидролизденетін және конденцирленген таниндер құрайды.

Фенол қосылыстары табиғи қоршаған оратаның абиотикалық және биотикалық қатаң факторларына қарсы тұрып, өсімдіктерге әр түрлі рең беріп және жемістерге тұтқыр мен ащы дәм береді. Бұл тірі ағза соымен қатар адам ағзасы үшін антиоксиданттық белсенді заттардың негізгі көзі болып табылады [104-107].  
Флаваноидтар – құрылымы екі ароматты сақинадан яғни С6-С3-С6 қаңқасынан құралған қосылыстар. Үш көміртекті тізбектің байланысу орнына негізделіп олар бірнеше кіші топтарға бөлінеді. Изофлавондар мен неофлавондарда В сақинасы С сақинасының 3-не 4 орнына жалғанады. Сонымен бірге В сақинасы екінші орынға жалғанып, С сақианасының тотығу дәрежесі және функционалдық топтарының ерекшеліктеріне орай флавондар, флавонолдар, флаванондар, флаванонолдар, флаванолдар не катехиндер, антоциондар және халкондар секілді кіші топтарға жіктеледі (7-сурет) [108].
Қарапайым фенолдар құрылымындағы гидроксил топтарына және басқа да кездесетін функционалдық топтарға байланысты гидроксикоричный қышқылдары (кофе қышқылы, кумар қышқылы, эрук қышқылы, ферул қышқылы, хлороген қышқылы) мен гидроксибензой қышқылдарына (протокатех қышқылы, галл қышқылы, ванил қышқылы, п-гидроксибензой қышқылы) бөлінеді [109]. Ал стильбендер өз кезегінде 1,2-дифенилэтилен (С6-С2-С6) көміртек қаңқасымен сипатталады [110].

Таниндер өсімдік көздерінен алынатын полифенолдық қосылыстар қатарына жатады. Олардың молекулалық массасы (500 Da-нан 3000 Da-нан жоғары) күрделі органикалық қосылыстар [3, р. 36; 5, р. 309-351]. Олар гидролизденген, конденсирленген және кешенді таниндер болып жіктеледі. Гидролизденетін таниндерге қарапайым галл қышқылы туындылары эллагитаниндер және галлотаниндер жатады. Олар гидролиз нәтижесінде эллаг қышқылы мен галл қышқылына дейін ыдырайды [110, р. 141]. Гидролизденген таниндер молекулалық массасы қарапайым глюкогалиннен (М 332 Da) пентамерлік эллагитаниндерге (М˃500 Da) дейін өзгереді. Қарапайым галл қышқылы туындыларының орталығы глюкоза немесе хин қышқылы құрайды. Олар моногаллойл топтарымен галлоилденеді. Галлотаниндер құрамында дигаллойл немесе тригаллойл топтарының екеуіде кездеседі. Эллагитаниндер – гексагидрокидифенолды эфир, дигидрогексагидроксидифенолды эфирлер және олардың түрленген туындылары, галагил эфирлер, нанагидрокситрифенолды эфирлер, флаваноэлагитаниндер болып бірнеше топқа бөлінеді. Эллагитаниндердің құрылысының алуан түрлі болуы олардың олигомерленуімен түсіндіріледі. Бұл қарапайым галл қышқылы туындылары мен галлотаниндер үшін байқала бермейтін ерекшелік [111].

Сурет 7 – Фенолдық қосылыстардың жіктелуі және олардың молекулалық құрылымдары
Ескерту – Әдебиет негізінде құралған [87, р. 815-816]
Конденсирленген таниндер өсімдіктерде басқа таниндерге қарағанда көптеп жиналады. Кондерсирленген таниндерді проантоцианидиндер мен катехин таниндері құрайды. Конденсирленген таниндердің молекулалық массасы 500 Da-нан (екі мономерлік бірлік) 23.900 Da-ға (83 мономерлік бірлік) дейін жетеді [112]. Конденсирленген таниндер құрылысы флаван-3-ол мономерінің өзара байланысуымен құрылысына қарай ерекшеленеді. Проантоциандиндер (ПА) флаван-3-ол бірліктерінен түзілген олигомерлер. ПА-дің негізгі ерекшелігі флаван-3-ол ядросындағы А және В сақианасындағы гидроксил топтарының орналасуы мен санына байланысты. Осыған орай ПА (+) катехин мен (-) эпикатехин туындылары, продельфинидиндер және пропеларганидиндер деп жіктеледі [111, р. 2615]. 
Кешенді таниндер – гидролизденетін және конденсирленген таниндердің құрылымдық бірліктері С-С байланыстары арқылы қосылуынан түзілген қосылыстар. Спирттену реакциялары нәтижесінде кейбір фенол қосылыстарының туындылары лигниндер түзіледі [113].
1.4.1 Фенол қосылыстарын экстракциялау 
Фенол қосылыстарын бөліп алудың түрлі экстракция әдістері бар. Еріткіштермен экстракция, ультрадыбысты, микротолқынды, суперқұбылмалы сұйықтық және ферментативтік гидролиз экстракциялары. Фитохимиялық заттардың ерігіштік қасиетіне сүйене отырып жасалатын еріткішпен экстракция ең қарапайым да негізгі әдіс болып табылады. Еріткіштер ретінде метанол, этанол, ацетон іспеттес органикалық еріткіштермен су қолданылады. Сонымен қатар, қазіргі заманғы барлық әдістер осы бағытқа сүйенеді. Еріткіштердің полярлығы өсімдіктердегі фенол қосылыстарының полярлығына сәйкес келіп, олардың ерігіштігі мен сығынды алынуын жеңілдетеді [114]. 
Жасыл ультрадыбыспен көмекші супрамолекулярлы еріткіш әдісі- құрал жабдық талаптары аз және үлкен масштабты эсктаркция жасауға оңтайлы. Бұл әдістің кемшілігі экстракция тиімділігі мен селективтілігі төмен. Мұнымен қоса, сығынды көптеген қоспаларды қамтитын болғандықтан, бөлу мен тазартуды қиындатып күрделендіреді [115]. 
Ультрадыбыспен көмекші экстракция әдісі өсімдік жасушаларының күрделі құрылымын бұзып, фенол қосылыстарының бөлінуін оңтайландырады. Бұл әдісте механикалық әсер мен жылулық әсерді қолданғандықтан массалық тасымалды жылдамдатады [116].
Микротолқынды көмекші экстракция әдісі негізінде өсімдіктегі полярлы молекулалардың жылдам тербелісі мен айналуы арқылы ішкі жылу туындайды. Бұл әдетте сығындылардағы фенол қосылыстарының ерігіштігін арттырып, жасаушалардың мембрана өткізгіштігіне әсер етеді. Осының нәтижесінде еріткіш мөлшерімен экстракция уақытын азайта алады. Осы әдіс ананас, жүзім, шабдалы, анар [117-119] секілді бақша өсімдіктерінен фенол қосылыстарын алу үшін қолданылады [120]. Бұл жаңа технологиялар құрал-жабдықтың қымбаттығы, практикалық қолдануда технологияның жетілмеуінен әлі де жетілдіруді қажет етеді. 

Фенол қосылыстарын бөлуде кеңінен қолданылатын әдіс – жоғары тиміді сұйықтық хроматография (HPLC). Әдіс ғылыми тұрғыда сенімді, таңдамалылығы ажыратымдылығы жоғары және жылдамдыққа ие. Хроматографиялық шарттарды дұрыс таңдау арқылы фенолдарды оңай бөліп тазалау мүмкіндігіне ие [121-123]. Әдістің басты ерекшелігі мобильді фазаның құрамын, бөлігін дұрыс таңдап және хроматографиялық бағаналарды жүйелі тадау керек. Осы әрекеттер негізінде ұқсас фенол қосылыстарын нақты сандық талдау көрсеткіші жоғары [114, р. 3610]. 

Бағаналы хроматография әдісіне негізделген адсорбциялық смола әдісі – фенолдарды бөлуде тиімді әдістердің бірі. Бұл әр түрлі фенол қосылыстарын тұрақты және мобильді фазалар арасындағы таралу коэффициентерінің ерекшелігін қолдана отырып бөлуге негізделген. Әдіс кемшілігі бірнеше рет элюция жасап жинауды талап ететіндіктен күрделі фенол қосылыстарын бөлуде тиімсіз [124, 125]. Қазіргі таңда ғалымдар жаңа бөлу технологияларын мембраналық бөлу [126], электрофорез [1267 және хроматография масс-спектрометрия [128] әдістерін оңтайландырып, зерттеп, жетілдіріп фенолдық қосылыстарды бөлуде жаңа мүмкіндіктер мен ұсыныстарды ұсынуда.  

1.4.2 Фенол қосылыстарын анықтаудың заманауи әдістері

Фенол қосылыстарының құрылымын анықтау мен зерттеуде ультракүлгін, флуоресценция, инфрақызыл спектраскопия, ядролық магниттік резонанс, Раман спектроскопиясы, иодық қозғалғыштық спектроскопия және масс-спектрометрия әдістері белгілі [108, р. 3671].
Ультра күлгін спектроскопия фенол қосылыстарының құрылымдық класына қатысты ақпарат беріп, олардың жұтылу аймағы 190-600 нм құрайды. Флавоноидтардың В сақинасына қатысты циннамойл бөлігі 305-390 нм арлығын, ал А сақинасына қатысты бензойл құрамына сай бір екі жұтылу белдеулері 230-300 нм аралығын қамтиды. Циннам қышқыл туындылары (С6 – С3), флавонолдар, флавондар 305-390 нм жұтылу жолағында жақсы көрініп, 230-300 нм белдеуінде әлсіз көрінеді. Гидроксибензой қышқылдары (С6-С1), тирозол (С6-С2) және гидроксифенилацетат қышқылы (С6-С2) мен олардың туындыларының және гизролизденетін таниндердің спектрлік сипаттамалары өзгеше. Флавоноидтарда яғни флаванолдар, флаванондар, дигидрофлавонондар, изофлавондар мен оладың туындалары 260-295 нм аралығында ІІ- белдеуі негізгі шың болып, ал І- белдеуі 300-330 нм аралығында кішкене шың ретінде көрінеді. Антоцианиндер өз кезегінде түсті фенолдарға жатады. Олар 530 нм аймағында күшті жұтылу жолағына ие [129-131]. 
Флуоресценциялық спектроскопия. Фенол қосылыстарда ароматты сақиналар мен π- байланыстар болғандықтан флуоресценциялық қасиет көрсетіп, жұтылу жолағы 260-310 нм аймақтарын қамтиды. Сәуле шығару 310 – 457 нм аймақтарында жүзеге асады [132, 133]. Шетелдік зерттеуші ғалымдардың жұмысында көпэмиссиялық детекция қолдану негізінде 316, 328, 350, 450 төрт түрлі толқын ұзындығы бір уақытта тіркелген [133, р. 1627]. Бұл әдіс конденсирленген таниндердің мөлшерін полимерлену дәрежесіне, құрылымындағы галлоил топтарының болуына қарай бөліп анықтауда қолайлы [134].
Инфрақызыл спектроскопия әдісі. Инфрақызыл аймақ 0.7-1000 мкм аралығына дейінгі толқын ұзындықтарын көрсетеді. Олар жақын инфрақызыл (12 800-4000 см-1), орта инфрақызыл (4000-200 см-1) және алыс инфрақызыл (200 – 10 см-1) болып үшке бөлінеді [129, р. 261-297]. 

Lucarini және оның командасы өз зерттеулерінде 1600 см-1 маңындағы жолақтар пектиндер мен фенол қосылыстарының С=О мен С=С топтарының тербелістеріне және ОН топтарының иілу тербелістеріне сәйкес. Сонымен қатар 1520 см-1 және 1443 см-1 аймағында ароматты С-С байланыстар мен 1143 см-1 аумағында ароматты С-Н байланыстары және 782 см-1 СН2 топтарының жұтылу жолақтары фенол қосылыстармен байланысты екенін атап өткен [135].
Масс-спектрометрия фенол қосылыстарының құрылымын анықтауда маңызды әдіске жатады. Әдістің негізгі артықшылығын таңдамалылық, жылдамдық, кең өлшемді диапазон және жоғары сезімталдық құрайды [129, р. 261-297]. Масс-спектрометрлер төмен және жоғарғы ажыратымдылық болып бөлінеді. Төмен ажыратымдылық масс-спектрометрия негізі квадруполь (Q), ион тұзақтары (IT) және үштік квадрупольден (QQQ) тұрады. Бұл әдістердің массалық қателіктері 0.5 D құрайды, әрі қолжетімді. Деректерді базалар арқылы сәйкестендіру үшін тиімді. Үштік квадруполь таңдамалылығы мен сезімталдығы сандық талдауда негізгі таңдау болып табылады [71, р. 705-747]. Жоғары ажыратымдылықты масс-спектрометрия әдісімен қосылыстардың молекулалық формуласын анықтай аламыз. Бұл әдіс изотоп үлгісі мен нақты m/z өлшемдері негізінде жұмыс жасайды. Quadrupole Time-of-Flight масс-спектрометрі молекуланың молекулалық формуласын анықтап оларды бөлшектеуге мүмкіндік береді. Сондықтан оның растау қабілеті ең жоғары    [136]. Бұл әдісті жаңа фенол қосылыстарының құрылымын анықтауда қарастырудың маңызы зор. ЯМР әдісі арқылы қосылыстардың стерохимиясын анықтай аламыз [137]. 
Ядролық магниттік резонанс (ЯМР) спектроскопиясы жеке дара фенол қосылыстарының химиялық құрылымын анықтауда кеңінен қолданылады. Молекулалардың құрылымын зерттеуде гомоядролық, гетероядролық және  2D ядролық магниттік резонанс әдістері жатады. Гомоядролық әдістерді 1Н-1Н корреляциялық спектроскопия (COSY) және ядролық Оверхаузер эффект спектроскопиясы (NOESY) құрайды. Бұл әдістер сутек атомдарының бір-бірімен байланысын, молекуладағы кеңістіктегі орналасуын анықтап сонымен қоса сутек ядроларын зерттеуге арналған. Гетероядролық әдістердің бірнеше түрі бар. Гетероядролық көп кванттық когеренттік спектроскопия (HMQC), гетероядролық бір кванттық когеренттік 1Н-13С спектроскопия  (HSQC) және гетероядролық көпбайланыс когеренттік спектроскопия (HMBC). Бұл әдістер арқылы бірнеше байланыс негізіндегі сигналдарды және әр түрлі ядролар арасындағы байланыстарды зерттеуге мүмкіндік береді. Осы әдістермен молекула құрылымын толыққанды сипаттай аламыз [138]. Тағам үлгілерін химиялық талдауда 1Н- және 13С- ЯМР әдістері қолданылады [139]. Бір топ зерттеушілер тобы хемометрия мен статистикалық корелляциялық спектроскопия (STOCSY) әдістерін қолданып маркер қосылыстарды тапқан [140]. Жоғары ажыратымдылықтағы көп ядролы (1Н, 13С, 31P) ЯМР спектроскопиясы және 1D-DPFGSE фенол қосылыстарын сандық талдауда пайдаланылған [140, р. 1759-1769; 141]. ЯМР әдісін LC-SPE әдісімен біріктіріп қолдану негізінде үлгілерді ЯМР негізінде байытуға мүмкіндік береді [142].
Тағамдарда, нутрицевтикалық өнімдерде өсімдік шикізаттарында фенол қосылыстарын сипаттау үшін Раман спектроскопиясы (РС) мен ион қозғалыс спектрометриясы (ИҚС) да қолданылады. РС молекулалық жүйедегі айналу, тербелу басқа да күйлерді анықтауда тиімді [143], ал ИҚС әдісі электр өрісі әсерінде инертті буферлі газдағы иондарды бөлуге қолайлы әдіс [144].
UPLC-DAD-MS-SPE/NMR әдісі LC-MS мәліметтерін PLS- дискриминанттық талдай отырып алама сығынды құрамындағы гиперозид, мирицетин, нарингенин, кверцетин, кемпферол белсенді қосылыстарын анықтауда қолданылған [142, р. 144-150].
1.4.3
Фенол қосылыстарының биологиялық белсенділігі 
Фенол қосылыстарының биологиялық белсенділіктері жан-жақты зерттелген. Гидокситирозол, тирозол және олардың туындылары (олевропеин, олеацеин, олекантал) простата, глиома, бауыр, ұйқы безі, қалқанша безі, нейробластома, немеланомдық және меланома тері қатерлі ісігі бойынша тереңінен зерттелген [145, 146]. Зәйтүн майының жоғары антиоксиданттық белсенділігі фенол қосылыстарының ісікке қарсы қасиеттеріне жауап береді және қалыпты жасушаларды зақыманудан сақтайды [147]. Тоқ ішек пен тік ішек қатерлі ісік жасушаларының in vitro зерттеу нәтижелері көрсеткендей фенол сығындылары ісіктің кейбір кезеңдерін тежейтіндігі белгілі болған [148]. Зәйтүн майынан алынған полифенолдардың Т24 адамның қуық ісігіне аниметастатикалық әсері анықталған [149]. Фенол қосылыстарының сығындыларының зерттеу нәтижелері HeLa қатерлі ісік жасушаларында ядролық ДНҚ бұзылуына қорғаныш әсерін көрсеткен [150].
Таниндердің микробтарға, зең саңырауқұлақтарына және вирустарға қарсы белсенділігі толықтай зерттелген. Hada және әріптестері галлотанинмен байытылған сығындылардың Streptococcus mutans бактериясының жабысу қабілетін төмендететінін, бұл олардың антиглюкозилтрансфераздық әсерімен байланысты екенін сипаттаған [151]. Ал Sakanaka мен әріптестері жасыл шай полифенолдарының ауыз қуысындағы пародонтоз дамуына жауапты Porphyromonas gingivalis бактерияларының жабысуына кері әсер ететінін анықтаған [152]. 

Baldé мен әріптестерінің Pavetta owariensis өсімдігінің сығындылары мен таза димерлі проантоцианидиндердің Staphylococcus aureus, Streptococcus pneumoniae және Neisseria gonorrhoea бактерияларына қарсы белсенділік көрсеткен зерттеу жұмыстарын жүргізген. Зерттеулер нәтижесінде проантоцианидиндердің антибактериалды белсенділігі олардың құрамындағы флаванол қалдықтарының мөлшеріне тәуелді деп тұжырымдаған. Сонымен қатар, бұл жұмыстарда герпес және Коксаки вирустарына қарсы белсенділік байқалғанымен, полиомиелит пен қызылша вирустарына қарсы әсері улылығы төмен концентрацияларда тіркелмеген [153-155]. Ал Ozaki және оның әріптестері таниндердің вирусқа қарсы белсенділігі олардың вирустың ақуыз қабығына немесе жасуша мембранасына байланысу қабілетімен байланысты екенін, соның нәтижесінде вирус жасушаға жабысып, ішіне ене алмайтынын көрсеткен [156]. Lim мен оның әріптестері Rhizophora apiculata қабығынан алынған гидролизденетін және конденсирленген таниндердің белсенділігін зерттеу нәтижесінде гидролизденетін таниндердің бактериялық және ашытқы жасушаларына қарсы белсенді болып, зең саңырауқұлақтарына айқын әсері байқалмағанын анықтаған [157]. Өз зерттеу жұмысында M.N. Mailoa әртүрлі концентрациядағы спирт қолдану арқылы алынған Psidium guajava L. жапырағының таниндік сығындылары Escherichia coli, Pseudomonas aeruginosa, Staphylococcus aureus, Aspergillus niger және Candida albicans микроорганизмдерінің өсуін тежей алатынын дәлелдеген [158]. Takechi мен оның зерттеу тобы таниндердің құрылымдық ерекшеліктері мен олардың герпес вирусына қарсы әсері арасындағы байланысты зерттеген. Зерттеу барысында гидролизденетін таниндердің вирусқа қарсы белсенділігі олардың құрамындағы галлоил және гексагидроксидифениль топтарының мөлшеріне тәуелді екені, ал конденсирленген таниндерде мұндай белсенділік полимерлену дәрежесімен анықталатыны белгілі болған [159]. Сонымен қатар, Kakiuchi N.  эллаготаниндер мен кейбір конденсирленген таниндердің химиялық құрамына және молекулаішілік кеңістіктік құрылымына байланысты кері транскриптаза ферментінің белсенділігін тежеу қасиетіне ие. Мұндай әсер таниндердің нуклеин қышқылы мен фермент арасындағы кешеннің түзілуін болдырмауымен түсіндірілген [160, 161]. Ubillas Croton lechleri өсімдігінен проантоцианидиндік және продельфинидиндік құрылымдардан құралған, конденсирленген танин бөліп алып, оның респираторно-синцитиалды вирусқа (RSV) және А типті тұмау вирусына, парагрипп вирусына қарсы әсерін анықтаған [162]. 

Rheum ribes, Rheum tanguticum өсімдігінің биіктік белдеуге байланысты олардың құрамында таниндердің ең жоғары мөлшері тіркелген. Авторлар таниндерді белсенді ингредиенттер қатарына қосып фенол қышқылдар, флаваноидтар сияқты басқа құрамдастарда антиоксиданттық қабынуға қарсы фармакологиялық әлеуеті бар деп сипаттаған [163, 164].

Rheum palmatum сулы сығындысы тотығуға қарсы әсер көрсетіп, Paramecium caudatum жасушасына жасалған сынақта улы әсер байқалмаған [165]. Rheum өсімдігінен жиырмадан аса танин анықталып олар антиоксидаттық, қабынуға қарсы, нейропротекторлы әсерге үлес қосқан [166]. 

Rheum өсімдігінің бірнеше түрінің этанол сығындысын зерттеу нәтижесінде 7.07-8.07% аралығында таниндер анықталған. Зерттеуде антимикробтық белсенділік бағланып грамм-оң бактерияларға жоғары белсенділік көрсеткен [87, р. 814-819]. Көптеген ғылыми зерттеу жұмыстары жалпы фенолдар мен жалпы таниндер деңгейінде сипатталған [167].  
Жоғарыда аталған қасиеттерінен бөлек, фенол қосылыстары антимутагендік, ісікке, ойық жараға қарсы әсерге ие. Сонымен қатар, жүрекке оң әсер етіп, иммундық жүйеге жауапты ынталандырады. Фенол қосылыстары болашақта нейродегенеративті, антидиабеттік және генопротекторлық аурулардың перспективті көзі бола алады.
2 ТӘЖІРИБЕЛІК БӨЛІМ 

2.1 Материалдар, реагенттер және зерттеу әдістері
Зерттеу нысаны ретінде 2022 жылдың 12 сәуірінде, вегетация кезеңінің басында бутонизация фазасында, Сөгеті жазығында, Көкпек ауылынан шығысқа қарай 8 км жерде, Алматы облысы, Еңбекшіқазақ ауданы аумағында (GPS координаттары: N 43°25′16.7″, E 78°44′47.8″, теңіз деңгейінен 1173 м биіктікте) жиналған Rheum tataricum L.fil. өсімдігінің жер асты және жер үсті бөлігі алынды. Өсімдік шикізаты Қазақстан Республикасы, Алматы қаласы, Ботаника және фитоинтродукция институтында гербарий (AA) 2197/25 нөмірімен сақталған және б.ғ.д. профессор Н.Г. Гемеджиевамен идетификацияланған. 
Өсімдік шикізаты күн сәулесі түспейтін жағдайда, бөлме температурасында құрғақ күйге дейін кептіріліп, құрғақ жерде сақталды. Кептірілген өсімдік шикізаты 2.0-4.0 мм өлшеміне дейін ұнтақталды және құрғақ сығынды түріндегі үлгілер химиялық және биологиялық зерттеулер жүргізу үшін пайдаланылды. 
Шикізат сығындыларын алуға, сығындыны қайта экстракциялауға, алынған биологиялық белсенді заттар (ББЗ) кешендерін анықтау, бөлу және жеке табиғи қосылыстарды таңдамалы бөліп алуға, химиялық реакциялар жүргізуде, бағаналы хроматография әдісінде, препаративті жұқа қабатты хроматография әдістерінде (ЖҚХ) келесідей еріткіштер қолданылды. Еріткіштер стандартты әдістерге сәйкес тазартылып, қолданар алдында қайта айдалды:
1) этанол (95%);
2) гексан («хт» 40/70 ТУ2631-074-44493179-01 ООО НПП «Гамма»);
3) хлороформ («хт» ТУ2631-066-4449317901 ООО НПП «Гамма»);
4) метил-трет-бутил эфирі (МТБЭ):
5) этилацетат (ООО НПП «Гамма»);
6) тұз қышқылындағы «хт» 1% ванилин ерітіндісі; 
7) диазотталған п–нитроанилин (ДзПНА);
8) күкірт қышқылы конценрлі («хт» ;
9) тұз қышқылы концентрлі «хт»;
10) 0,1 н калий перманганаты (сулы ерітіндісі);
11) алюминий хлориді «хт», 1% сулы және 1% этил спиртіндегі ерітіндісі (95%); 

12) күміс нитраты «хт»;
13) галл қышқылы Sigma-Aldrich 
14) азот қышқылы концентрлі «хт»;
15) йод «хт»;
16) аммиак буы; 

17) темір-аммоний ашудастары (ТАА) «хт»;
18) темір хлориді (ІІІ) «хт»;
19) натрий карбонаты «хт»;

20) Фолин-Чокальтеу реагенті;

21) магний сульфаты «хт»;

22) калий карбонаты «хт»;

23) ацетон «хт»;

24) пиридин «хт»;

25) диметилсульфоксид хт»;

26) диэтил эфир «хт».
2.2 Хроматографиялық зерттеу 

Жұқа қабатты хроматография алюминий негізіндегі «Sorbfil  ПТСХ-П-А-УФ» маркалы пластинкаларында және әр түрлі қатынастағы хлороформ-этанол (1:20; 1:50; 10:1; 5:1; 2:1; 1:1) еріткіш жүйелері негізінде жүргізілді.  

Препаративтік жұқа қабатты хроматография 30×30 см өлшемді шыны табақшаларда, қалыңдығы 2 мм, силикагель (F254 (35–70 мкм, Across-Organics, Бельгия) және силикагель 60 F254 табақшаларында (Qingdao Marine Chemical, Қытай) жүргізілді. Бөлудің тазалығы ЖҚХ арқылы Silufol UV254 табақшаларында әртүрлі еріткіш жүйелерімен бақыланды, ал дақтар ультракүлгін жарықпен және йод буымен өңделіп айқындалды.
Хроматография бағана өлшемі 0.063–0.200 мм, Acros және 60–0.120 мм, Merck KGaA, Германия маркалы силикагель түйіршіктері қолданылды. Элюент ретінде төменде келтірілген жүйе еріткіштері қолданылды:

1) хлороформ; 
2) хлороформ–этанол (v/v = 100:0-ден 0:1-ге дейін); (100:1→5:1);
3) хлороформ–метанол (v/v = 10:0-ден 1:10-ге дейін); 

4) этилацетат–ацетон (v/v = 5:1-ден 0:1-ге дейін).

2.3 Спектралды әдістер 
Зерттеу жұмысында қолданылған физика-химиялық талдау әдістері төменде келтірілген заманауи құрылғылар кешені арқылы орындалды.

ИҚ спектрлері (KBr таблетка) Avatar 360 ESP спектрометрінде (Thermo Nicolet, Мэдисон, Висконсин, АҚШ).

УК спектрлері Cary 60 UV-Vis спектрометрінде (Agilent Technologies, Санта-Клара, Калифорния, АҚШ).

ЯМР спектрлері Bruker Avance-400 (¹H: 400.13 МГц, ¹³C: 100.78 МГц) және Bruker DRX 500 (¹H: 500.13 МГц, ¹³C: 125.76 МГц) спектрометрлерінде (Bruker Corporation, Карлсруэ, Германия) жүргізілді. Еріткіш ретінде CDCl3, CDCl3 және CD3OD қоспасы (1:1, v/v) сонымен қоса (CD3)2SO пайдаланылды.

ЯМР сигналдарын сипаттау талдау 1D және 2D ЯМР әдістерінің (¹H, ¹³C, COSY, HSQC және HMBC) көмегімен жүзеге асты. 
HPLC талдауы Agilent LC 1100 хроматографында (Agilent Technologies, Санта-Клара, АҚШ) төрттік сорғы, автосемплер және диодты массив детекторы жабдықтарын қолданып жүргізілді. Хроматографиялық талдау шарттары: Бағана: ZORBAX SB-C18 (4.6×150 мм, 5 мкм), мобильді фаза ретінде метанол мен трифторсірке қышқылы бар судың градиентті қоспасы 0.1% (v/v) алынды, метанол 20–95% (0–30 мин), ағын жылдамдығы 0.6 мл/мин, енгізу көлемі 2 µл, бақылау толқын ұзындықтары 254, 280 және 320 нм.

Рентгеноқұрылымдық талдау MoKα – сәулелі графит монохроматоры, ω-φ сканерлеу негізінде екі өлшемді ССD – детокторымен Bruker KAPPA APEX II дифрактометрінде талданды.
Қосылыстың (22) құрылымын анықтау, өңдеу SHELXT-2014/5 бағдарламасы көмегімен тікелей әдістермен жүзеге асырылды [168]. Барлық F2 мәндері негізінде SHELXL-2018/3 бағдарламасымен толық матрицалы ең кіші квадраттар әдісін пайдалана отырып, анизотроптық жуықтау арқылы “riding model” әдісімен сутек атомдарының координаттары анықталынды. 

Фурье картасы көмегімен гидроксил  топтарының (ОН) сутек атомдары айырмашылығы нақтыланып, изотроптық жуықтауы бекітілді. Эмпирикалық мультискан әдіспен SADABS бағдарламасымен жұтылу түзетулері орындалды [169]. Компьютерлік бағдарламалармен қосылыстың молекулалық құрылымы тексерілді. Осы қосылыстың кристаллографиялық мәліметтері CCDC 2193450 нөмірімен Cambridge Crystallographic Data Centre қорында қосымша жарияланым ретінде сақтаулы. Алынған мағұлыматтар CCDC сайтынан www.ccdc.cam.ac.uk/data_request/cif (9 шілде 2025) алынды.
PLATON [170] MERCURY [171] бағдарламаларын пайдаланып байланыспаған атомдар арасындағы арақашықтықтар анықталынды. 
Оптикалық айналу бұрышы [α]D PolAAr 3005 поляриметрінде (Optical Activity Ltd., Хантингдон, Ұлыбритания).

Элементтік талдау Carlo-Erba 1106 CHN-анализаторында орындалды. Балқу температурасы Mettler Toledo FP900 термосистемасында (Колумбус, Огайо, АҚШ) анықталды.
Барлық спектралды, рентген құрылымдық, элементтік және оптикалық айналу бұрышы талдаулар Ресей ғылым академиясы Сібір бөлімшесінің Н.Н. Ворожцов атындағы Новосібір органикалық химия институты (НИОХ СО РАН), медициналық химия зертханасында орындалды.
2.3.1 Rheum tataricum L.fil. өсімдігін газды хроматография-масс спектрометрия әдісімен талдау
Гексан сығындысына газды хроматография-масс спектрометриялық (ГХ-МС) талдау Ресей ғылымдар академиясы Сібір бөлімшесінің Н.Н. Ворожцов атындағы Органикалық химия институтында жасалды.
Газды хроматография-масс спектрометрия (ГХ-МС) Agilent 7890B/5977A аспабында жүргізілді (Agilent Technologies, Санта-Клара, АҚШ).
Масс-спектрлер Thermo Fisher Scientific құрылғысында толық сканерлеу режимінде (15–500 m/z, буландырғыш температурасы 150–280°C, электронды соққы ионизациясы 70 eV) алынды. Хроматографиялық талдау шарттары: сынама көлемі 1.0 мкл, бөлусіз ағын негізінде сынама енгізу температурасы 280°C. Бөлу DB-Waxetr хроматографиялық капиллярлық бағанында жүргізілді (30 м × 0.25 мм ішкі диаметрі, пленка қалыңдығы 0.25 мкм); тасымалдаушы газ ағынының жылдамдығы 1 мл/мин болатын гелий. Бағдарламаланған баған температурасы 40°C-тан 280°C-қа дейін (қыздыру жылдамдығы 1 мин ішінде 5°C, ұстау 10 мин) және 280°C 30 мин бойы. Детекция SCAN режимінде m/z 34-850 жүргізілді. Газ хроматографиясы жүйесін басқару, алынған нәтижелер мен деректерді жазу және өңдеуде Agilent MSD ChemStation бағдарламасы (1701E нұсқалы) пайдаланылды.

Хлороформ сығындысының газды хроматография-масс спектрометриялық (ГХ-МС) талдауы Қарағанды қаласында «Физика-химиялық зерттеу әдістерінің» инженерлік мамандандырылған зертханасында жасалды. Газды хроматограф Agilent 7890А, Agilent 5975C масс-селективті детектормен талдау келесі шарттарда жүргізілді: баған түрі – Rtx DHA-50, баған ұзындығы – 50 м; баған диаметрі – 0.20 мм; баған адсорбентінің қалыңдығы – 0.5 мкм, буландырғыш температурасы – 280°С, баған температурасы – 60-300°С, бағанды қыздыру жылдамдығы – 8°С/мин, ион көзінің температурасы – 230°С, квадрупольды конденсатор температурасы – 150°С, газ-тасымалдаушы – гелий, бағандағы газ қысымы – 13.8 кПа, ағынды бөлу режимінде 0.2 мкл көлем үлгі енгізілді. Масс-спектрлерді тіркеу сканерлеу негізінде жүргізіліп, NIST 08 -электрондық кітапхана деректерімен сәйкестендірілді. 

2.3.2 Rheum tataricum L.fil. өсімдік шикізатын талдау әдістері

Ғылыми зерттеу жұмысы КСРО Мемлекеттік фармакопеясының ХІ басылымында ұсынылған, ҚР Мемлекеттік фармакопеясымен және Еуропа фармакопеясымен мақұлданған, сонымен қатар басқа да әдебиеттерде келтірілген жалпы қабылданған әдіс-тәсілдерге сәйкес жүргізілді [172-177].
2.3.3 Өсімдік шикізатының ылғалдылығын анықтау

Өсімдік шикізатын 10 мм дейін ұнтақтап аналитикалық таразыда (±0.01 г) массасы 3-5 г екі үлгі алынады. Алдын ала кептірілген үлгілерді қақпағымен өлшенген бюкске салып 100–105°С температураға дейін қыздырылған кептіру шкафына қояды. Кептіру уақыты пештің ішкі температурасы 100–105°С көрсеткен сәттен бастап есептелуі тиіс.
Алғашқы өлшеу өсімдіктің жер үсті бөліктері (жапырақ, шөптер, гүлдер) үшін екі сағаттан кейін, жер асты бөліктер (тамыр, тамырсабақтар) және қабық, жемістер, тұқымдар үшін үш сағаттан кейін жүргізіледі.

Кептіру тұрақты массаға дейін өлшенеді. Екі рет өлшенген кептіру (30 мин) пен эксикаторда салқындату (30 мин) айырмасы 0.01 г аспаса онда масса тұрақты шамаға жетті деп есептеледі. Шикізаттағы ылғалдың пайыздық мөлшері Х төмендегі (1) формула бойынша есептеледі:

мұнда m – кептірілгенге дейінгі шикізат массасы, г; 
m1 – кептірілгеннен кейінгі кейінгі шикізат массасы, г;
Соңғы нәтиже ретінде пайыздың ондық үлесіне дейін есептелген екі анықтаудың арифметикалық ортасы алынады. Екі өлшенген нәтижелер арасындағы айырмашылық 0.5% аспау қажет. Нәтижелер 3-кестеде келтірілген.

2.3.4 Өсімдік шикізатының жалпы күлділігін анықтау

Диаметрі 2 мм електен өткен өсімдік үлгісінің ұнтақталған 3-5 г алдын ала тұрақты массаға дейін қыздырып, өлшемі бір массаға келтірілген фарфор, платина немесе кварц тигелге салынып тигел түбіне біркелкі салынады. Тигель әлсіз жалында (жалын тигел түбіне мимеу керек) не асбест тақтайшасы бар плитада сақтықпен күлдендіріледі. Бұл тәжірибеде заттың төмен температурада жануы және ұшқыш заттардың бөлінуі қамтамасыз етілуі қажет. Үлгі толық жанғаннан кейін үлгі тигелмен бірге муфель пешіне ауыстырылады. Әрі қарай толық жанып күлге айналғанша яғни тұрақты массаға дейін қыздырылады (550-650°С). Бұл кезде күлдің балқып кетуіне және тигел қабырғаларына жабысып қалуынан сақтану керек. Қыздырып күйдіргеннен кейін тигельдер эксикаторға қойылып суытылады және массасы өлшенеді. Тұрақты масса – екі өлшемнің айырмасы 0.0005 г аспайтын шамаға дейін өлшеніп есептеледі. Суытылғаннан кейін қалдықта көмір бөлшектері сақталса аз мөлшерде сутек асқын тотығы, концентрлі азот қышқылы (HNO3), не болмаса 10% аммоний нитраты қосылады. Сорғыш шкафта сулы моншада буландырылады. Қалған қалдық ақ немесе біркелкі түске енгенше қайтадан қыздырылып күйдіріледі. Құрғақ шикізаттағы жалпы күлдің пайыздық мөлшері Х  төмендегі (2) формуламен анықталады.

мұнда m1 - күл массасы, г;
m2 - шикізат үлгісінің массасы, г; 
ω - кептіру кезінде шикізат массасының жоғалуы, %. 

Алынған нәтижелер 3-кестеде келтірілген.

2.3.5 Өсімдік шикізатының 10% тұз қышқылында ерімейтін күлін анықтау

Тұз қышқылында ерімейтін күлдің мөлшерін анықтау үшін күлі бар тигельге 10 мл 10% HCl құйылып, тигелдер беті жабылып қайнап тұрған су моншасында 10 минуттай қыздырылады. Одан кейін салқындатылып көк ленталы сүзгі қағазында сүзіледі. Тигель және тигелдің бетін жапқан әйнек сағаты, фильтр алдымен ыстық дистилденген сумен артынан AgNO3 (2%) ерітіндісінімен лайлану аяқталғанша жуылады. Тигель мен фильтр кептіріліп, тигелге салып аса ептілікпен жағылады. Ары қарай тұрақты массаға дейін қыздырып күйдіреміз. Абсолютті құрғақ шикізаттағы 10% HCl ерімейтін күлдің пайыздық мөлшері Х келесі (3) формуламен есептеледі.

мұнда m1 – күл массасы, г; 
m – фильтр күлінің массасы (егер 0.002 г-нан артық болса); 
m2 – шикізат үлгісінің массасы, г; 
ω – кептіру кезіндегі масса жоғалту, %. 

Алынған нәтижелер 3-кестеде келтірілген.

2.3.6 Сульфатты күлді анықтау

1 г шикізат үлгісіне алдын ала қыздырылып күйдірілген массасы дәл тигельге салынады. Үстіне 1 мл концентрлі күкірт қышқылы қосылады. Осы қышқылдың толық буланып кеткенше асбест тор үстінде немесе құм моншасында сақтықпен қыздырылады. Ары қарай әлсіз қыздыру (500°С) жағдайында тұрақты массаға дейін қыздырылып күйдіріледі. Күлдің балқып не тигель қабырғасына жанаспауын бақылау керек. Тигельді салқындату эксикаторда жүргізіледі. Алайда қыздырып күйдіру қиындық туғызса осы процесс қайтадан қайталанады.

Құрғақ шикізаттағы сульфатты күлдің пайыздық мөлшерін есептеу (4) формуласы келесідей: 

мұнда m1 – күл массасы, г; 
m – фильтр күлінің массасы (егер 0,002 г-нан артық болса); 

m2 – шикізат үлгісінің массасы, г; 
ω – кептіру кезіндегі жоғалған масса, %. 

Талдау нәтижелері 3-кестеде ұсынылған.
2.4 Rheum tataricum L.fil. өсімдігінің жер асты және жер үсті бөліктеріндегі негізгі биологиялық белсенді заттар топтарының сандық мөлшерін анықтау
2.4.1 Фенол қосылыстарының жалпы мөлшерін Фолин-Чокальтеу реагентін қолдану арқылы спектрофотометриялық анықтау
Өсімдік шикізатынан алынған сығынды құрамындағы фенол қосылыстарының жалпы мөлшері Фолинь-Чокальтеу реагентін қолданып анықталынды [177, с. 272-281]. Көлемі 0.5 мл сығынды 25 мл Фолин-Чокальтеу реагентімен араластырылып, сумен (1:10) сұйылтылды. Әрі қарай 2 мл 7.5% натрий карбонатымен әрекеттестірілді. Одан кейін 45°C 15 мин су моншасына қойылды. Спектрометрде 765 нм толқын ұзындығында алынған қоспаның жұтылу мөлшері өлшенді. Фенол қосылыстарының жалпы мөлшері галл қышқылы стандартын пайдаланып тұрғызылған калибрлік қисық негізінде есептелінді (8-сурет).  

Сурет 8 – Галл қышқылының стандартты қисығы

2.4.2 Гидроксикорич қышқылдары туындыларының жалпы мөлшерін анықтау 

Дәл өлшенген 1 г шикізатты сыйымдылығы 100 мл конус тәрізді колбаға салып, үстіне 50 мл 40% этил спиртін құяды да, кері тоңазытқышпен жабдықталған қайнап тұрған су моншасында 2 сағат қыздырады. Салқындатып, сүзілгеннен кейін 5 мл фильтратты 100 мл өлшеуіш колбаға құйып, көлемін дистилденген сумен белгіге дейін жеткізіп, араластырады. Оптикалық тығыздықты спектрофотометрде толқын ұзындығы 330 нм кезінде, қалыңдығы 10 мм кюветада өлшейді. Салыстыру ерітіндісі ретінде дистилденген су пайдаланылады. Абсолютті құрғақ шикізатқа шаққанда цикорий қышқылы есебіндегі гидроксикорич қышқылдары туындыларының жалпы мөлшері (пайызбен) мына (5) формула бойынша есептеледі:

мұнда D - зерттелетін ерітіндінің оптикалық тығыздығы;
782 – 330 нм кезіндегі цикорий қышқылының меншікті жұтылу көрсеткіші; 
m – шикізат массасы, г;
W – шикізатты кептіру кезіндегі масса жоғалтуы, %.
Талдау нәтижелері 3-кестеде ұсынылған.
2.4.3 Иілік заттарды перманганатометриялық әдіспен сандық талдау
Өсімдік шикізатын (2 г) конус тәрізді колбаға салып 250 мл ыстық қайнамаған дистилденген су құйып, кері тоңазытқышта 30 мин бойы қайнатады. Ерітінді бөлме температурасына дейін суытылады. Оның 100 мл мақта арқылы екінші колбаға (250 мл) сүзіледі. Шикізат бөлшектері ерітіндіге өтпеу қажет.

Алынған таза сүзіндінің 25 мл пипеткамен өлшеп конустық колбаға (750 мл) ауыстырады. Үстіне 500 мл дистилденген су және 25 мл индиго қышқылы ерітіндісі қосады. Осы қоспаны калий перменганатының ерітіндісімен (0.02 моль/л) алтын-сары түске дейін титрлейді. Сонымен қатар, бір уақытта бақылау тәжірибесі жүргізіледі. Иілік заттарға есептегенде 1 мл калий перманганаты ерітіндісі 0.004157 иілік заттарға сәйкес келеді.

Иілік заттардың мөлшері (Х) абсолютті құрғақ өсімдік шикізатына пайызбен төмендегі (6) формуламен есептеледі;

мұнда V – титрлеуге кеткен 0.1 н КМnO4 көлемі, мл;
V1 – бақылау ерітіндісін титрлеуге жұмсалған 0.1 н КМnO4 көлемі, мл; 
m – шикізат массасы, г; 
W – шикізатты кептірген кездегі массаның жоғалуы, %
Зерттеу нәтижесінде алынған деректер 3-кестеде келтірілген. 

Статистикалық талдау Microsoft Excel 2007, STATISTICA 6.0 және GraphPad Prism 5.0 бағдарламаларында іске асырылды. Алынған нәтижелер орташа арифметикалық мән және оның стандарттық ауытқуы (M±SD) түрінде ұсынылды.
Rheum tataricum L.fil. өсімдік шикізатын кептіру, ұнтақтау, әртүрлі органикалық еріткіштер арқылы сығындылар алу, фитохимиялық құрамының сапалық және сандық көрсеткіштерін анықтау, атап айтқанда өсімдік шикізатының ылғалдылығын, жалпы күлділігін, 10% тұз қышқылында ерімейтін күлділік, сульфатты күлділік, өсімдіктің жер асты және жер үсті бөліктеріндегі негізгі биологиялық белсенді заттар топтарының мөлшерін, фенол қосылыстарының жалпы мөлшерін Фолин–Чокальтеу реагентін қолдану арқылы спектрофотометриялық әдіспен, гидроксикорич қышқылдары туындыларының жалпы мөлшерін және иілік заттарды перманганатометриялық әдіспен сандық талдау бойынша зерттеу жұмысы «Л.Н. Гумилев атындағы Еуразия ұлттық университеті» КеАҚ, жаратылыстану ғылымдары институты химия кафедрасында орындалды.
2.5 Rheum tataricum L.fil. өсімдігінен биологиялық белсенді заттарды бөлудің тәсілдері және анықтау жолдары
2.5.1 Rheum tataricum L.fil. өсімдігінің гексан және хлороформ сығындысын алу

Ұнтақталған 20 г Rh. tataricum L.f. өсімдігінің жер асты және жер үсті бөлігіне 250 мл гексан құйып (1:12.5) 60-80°С температурада 5-6 сағат бойы экстракцияланды. Алынған сығындыны айналмалы буландырғышта 50-55°С су моншасының температурасын қоса отырып концентрлену жүргізілді. Нәтижесінде сығынды компоненттер құрамы жер асты бөлік үшін 0.085 г, ал жер үсті бөлік үшін 0.198 г құрады. Концентрленген гексан сығындысына Acros маркалы, өлшемі (60-200 pm, 60A) силикагелмен және өлшемі (1.0×25 см) бағанды пайдалана отырып, бағаналы хроматография әдісі жасалды. Гексан сығындысының химиялық құрамы жер асты бөлігі 0.43% және жер үсті бөлігі 0.99% құрады.
Өлшемі 5-7 мм ұнтақталған 20 г Rheum tataricum L. fil. өсімдігінің жер асты және жер үсті бөліктерінің этанол және гексанмен өңделген сығынды қалдығына 250 мл хлороформ (х.т. ТУ 2631-066-44493179-01 ООО НПП «Гамма») құйылып, майлы моншада 80-100°C температурада 7-8 сағат қайнатылды. Алынған сығынды Rotavapor R-II айналмалы буландырғышта 45-50°С су моншасының температурасын қоса отырып концентрлену жүргізілді. Жер үсті бөлікте 34 мг жер асты бөлікте 50 мг экстрактивті заттар бөлініп алынды. Бастапқы сығындыдан есептесек 0.16% тең. Шығымы 0.03% құрады.

2.5.2 Rheum tataricum L.fil. өсімдік тамырынан этанол сығындысын алу және өңдеу 

Құрғақ 162 г өсімдік тамырын жалпы 3 рет 96% этанолмен (жалпы 1700 мл) 80ºС температурада май моншасында 6 сағат бойы  үздіксіз араластыра отырып экстракцияланды. Этанол сығындысы жұмсақ жағдайда  вакумда айналмалы буландырғышта температураны 450С жоғарылатпай құрғақ күйге дейін концентрленді. Нәтижесінде 29.57 г құрғақ масса алынды. Бұл тамыр массасының 18% құрайды.
Әрі қарай этанол сығындысынан қосылыстарды бөлу үшін еріткіштердің полярлығын арттыра отырып реэкстракция әдісі негізінде гексан, хлороформ, МТБЭ, этилацетат еріткіштерімен өңдеу жүргізілді. 

Этанол сығындысынан қалған қалдық (300 мл) гексанмен 24 сағат бойы бөлме температурасында үздіксіз араластыра отырып өңделді. Гексан фракциясының шығымы 0.38 г  құрады. Бастапқы сығындыдан есептесек 1.3% тең. Шығымы 0.23% құрады.

2.5.3 Метил-трет-бутил-эфир сығындысынан ББЗ бөлу

Гексанмен өңделгеннен кейін сығындыметил-трет-бутил-эфирі еріткішімен (МТБЭ) 500 мл х 4 төрт рет 50-60°C температурада үздіксіз араластыра отырып майлы моншада 7–8 сағат бойы қыздырып сығынды алынды. Әр бөлікте алынған масса шамасы кестеде келтірілген. Алынған сығынды айналмалы буландырғышта концентрленді. МТБЭ сығындысының әр бөлікте алынған нәтижелері 1-кестеде келтірілген. HPLC әдісі негізінде МТБЭ сығындысының хроматограммасы алынды (9-сурет). 
Кесте 1 – МТБЭ сығындысын алу нәтижелері  
	Жер асты бөлік 
	МТБЭ еріткішінің көлемі, мл
	МТБЭ сығындысының массасы, г.

	1-рет
	500
	1.6108

	2-рет
	500
	0.4462

	3-рет
	500
	0.5990

	4-рет
	500
	0.6726

	Жалпы қосынды
	2000
	2.9526


Жалпы құрғақ МТБЭ сығындысы 2.95 г құрады. Бұл бастапқы сығындыдан есептегенде 10% немесе құрғақ тамыр массасынан 1.3% тең. 
Rheum tataricum L.fil. өсімдігінің 2.95 г МТБЭ сығындысы 75 г силикагель түйіршіктерін қолданып, жүйенің еріткіш құрамын біртіндеп өзгертіп CHCl3 –EtOH (100:1→5:1) бағаналы хроматография әдісімен бөлінді.
Жалпы саны 54 (100 мл) жеке фракция  алынды. Барлық фракциялар вакумда жұмсақ күйде құрғақ болғанша концентрленді. ЖҚХ талдау нәтижесінде хроматографиялық ұқсас құрамды фракциялары біріктіріліп, бес негізгі фракцияларға (A–E) жіктелді. Алынған бес фракция (A–E) 1H ЯМР спектроскопиясымен талданды. А фракциясы қоспа болып табылды. 

Сурет 9 – МТБЭ сығындысының HPLC талдау хроматограммасы

B фракциясынан 0.31 г CHCl3–EtOH (100:1→20:1) ерітінді  жүйесінде қайта бағаналы хроматография әдісі арқылы таза 0.132 г – 1-O-галлоил-β-D-глюкоза (β-глюкогаллин) бөлінді. Бұл 13-қосылыс фракция салмағынан есептегенде шығымы 4,5% жуық болды. Дәл осылай қайта бағаналы хроматография әдісі C фракциясына да жүргізілді. CHCl3–EtOH (100:0→100:4) жүйесімен 0.47 г C фракциясын қайта өңдегеннен кейін – 3,5-ди-O-кофеоилхин қышқылы (14) 0.017 г және 3-O-(п-кумароил)-5-O-кофеоилхин қышқылы (15) 0.011 мг бөлінді.

D-E фракцияларының негізгі компоненттерін (4-гидроксифенил)-2-бутанолдардың гликозидтері (1.93 г) құрайтыны белгілі болды. Осы D - E фракцияларының ішіндегі таза өнімді алу үшін силикагель негізінде CHCl₃–EtOH (10:1→5:3) ерітінді жүйелерімен қайта бағаналы хроматография жүргізілді. Бөлінген фракциялардың 1H ЯМР спектрлері алынып, осы спектр бойынша 5:1 қатынаста (2R)- және (2S)-O-β-D-глюкопиранозидтерінің диастереомерлі қоспалары, яғни – 4-(4-гидроксифенил)-2-бутанолдар 16 және 17 қосылыстар (0.72 г) бөлінді, сонымен қатар 0.015 г сәйкес агликондар (2R)-4-(4-гидроксифенил)-2-бутанол (18) және (2S)-4-(4-гидроксифенил)-2-бутанол (19) бөлініп алынды.

Жұқа қабатты хроматография (ЖҚХ) әдісімен гликозидтер қоспасы қосымша бөлініп, HPLC бойынша тазалығы >95% жоғары таза күйінде 16 және 17  қосылыстар бөлініп алынды.
16 және 17 қосылыстарының перацетат туындыларының алынуы

Бөліп алынған қосылыстардың құрылымын нақтылау және дәлелдеу мақсатында химиялық модификация негізінде ацилдеу және қышқылдық гидролиз реакциялары жүргізілді.

0.38 г F фракциясы ([α]D25 −20.8, (c 0.8, EtOH)), 1.5 мл сірке қышқылы ангидридімен және 1.5 мл пиридин екеуінің араласқан қоспасымен бөлме температурасында 25 сағат араластырып, одан кейін мұзға құйылды, ары қарай 50 мл этилацетатпен экстракцияланды. Еріткіш айналмалы буландырғашта буландырылып алынған затты эфирмен өңдегенде 0.59 г перацетат түйіршіктері қосылыс 16a-17a алынды. Перацетатың балқу температурасы 109-112°C, ал оптикалық айналу бұрышы: [α]D25 −26.8 (c 0.8, CHCl3).
16 және 17 қосылыстардың гидролизі
Оптикалық айналу бұрышы мәні [α]D25 −20.8 (c 0.8, EtOH) болатын F фракциясы (0.26 г) 20 мл метанолда ерітіліп, оған 5мл тұз қышқылы қосылды. Қоспа рефлюкс жағдайында 2 сағат бойы қайнатылды. Реакциялық қоспа суытылып, 5% калий гидроксидінің (KOH) бірнеше тамшысын тамыза отырып рН мәні 6.0-ге жеткізілді. Алынған ерітінді вакумда буландырылды. Қалған қалдық 100 мл этилацетатпен (EtOAc) өңделді. Осы органикалық ерітінді қабаты сумен жуылып, 5 г магний сульфатымен (MgSO4) кептірілді және сүзіліп буландырылды. Алынған 0.16 г F1 фракциясы бағаналы хроматография әдісімен (20 г) силикагель негізінде талданды. Элюент ретінде хлороформ - хлороформ-этанол (50:1) қолданылды.

Алынған G фракцияға силикагель негізінде қайта бағаналы хроматография әдісі жүргізіліп (элюент ретінде таза хлороформ) және этилацетат еріткішінде ерітіліп кристалдандыру нәтижесінде 0.061 г (-)-рододендрол (18) алынды. 

G1 фракция үшін де жүйе ерітіндісі ретінде хлороформ-этанол (100:1 → 50:1) таңдалып қайта бағаналы хроматография әдісі орындалды. Алынған өнімді буландырып, эфирмен өңдеу нәтижесінде 0.018 г (+)-рододендрол (19) оқшауланды. Дәл осындай реакция этилацетат сығындысынан алынған 0.13 г F' фракциясынада жүргізілді.
Жалпы бөлінген қосылыстар (13-19, 24) этанол сығындысының 1.7%, ал МТБЭ сығындысының 16% құрады.

2.5.4 Этилацетат сығындысын алу әдісі

МТБЭ кейін этанол сығындысының қалдығы этилацетатпен экстракцияланды. Сығынды алу үрдісі үш рет (3х500 мл) бес сағат бойы 80°C температурада майлы моншада үздіксіз араластыра отырып жүргізілді. Алынған нәтижелер 2-кестеде келтірілген.
Кесте 2 – Этилацетат сығындысын алу нәтижелері  
	Жер асты бөлік
	Этилацетат еріткішінің көлемі, мл
	Этилацетат сығындысының  массасы, г

	1-рет
	500
	6.3776

	2-рет
	500
	2.0981

	3-рет
	500
	0.665

	Жалпы қосынды
	1500
	9.1407


Сүзіп айналмалы буландырғышта сығынды концентрленгеннен кейін  9.14 г этилацетат сығындысы алынды. Бұл бастапқы сығындыдан есептегенде 30% немесе құрғақ тамыр массасының 5.6% құрады. Барлық бөліктердің 1H ЯМР спектрлері құрамы ұқсас болып біріктірілді. Сонымен қатар HPLC әдісі көмегімен этилацетат сығындысының хроматограммасы алынды (10-сурет). Нәтижесінде екі сығынды (МТБЭ және этилацетат) құрамындағы негізгі қосылыстар ұқсас екені анықталынды  

Rheum tataricum L.fil. өсімдігінің 2.09 г этилацетат сығындысы CHCl3 –EtOH (100:0→2:1) жүйе ерітіндісін қолдана отырып бағаналы хроматография және препаративті жұқа қабатты хроматография әдістері жүргізілді. Нәтижесінде жалпы 54 (100 мл) фракция алынып, 1H ЯМР спектроскопиясы талданып құрамы бойынша В', С', D' - E' фракцияларына сәйкес болды. Осы әдістер негізінде 0.029 г 13-қосылыс бөлінді. 1H ЯМР талдауы бойынша кафеоил- және п-кумароилхин қышқылдарына бай С' фракциясы CHCl3 –EtOH (100:0→100:4) жүйесімен силикагель негізінде бағаналы хроматография әдісімен тазартылып 0.015 г 14-қосылыс және 0.012 г 15-қосылыс бөлініп алынды. Фенилбутаноид құрамды D'-E' фракциясынан (4-гидроксифенил)-2-бутанолдардың гликозидтері 0.13 г 16, 17 қосылыс (1H ЯМР бойынша арақатынасы 5:1), сондай-ақ олардың агликондары 18 және 19 қосылыстары 0.042 г, 4-(4-гидроксифенил)-2-бутанон (таңқурай кетоны) 0.016 г (20), және үш белгілі стилбен: рапонтицин 0.012 г (21), десоксирапонтицин 0.021 г (22) және ресвератролозид 0.027 г (23) бөлінді. 

Сурет 10 – Этилацетат сығындысының HPLC талдау хроматограммасы

Жалпы алғанда, 13–23 қосылыстарының этилацетат сығындысынан бөліну шығымы шамамен 15%, ал этанол сығындысының жалпы салмағына шаққанда 1.01% құрады.
2.5.5 Сулы қалдықты өңдеу

Сулы қалдықты екі бөлікке бөліп, оның бір бөлігі (1 г) ацетонмен (20 мл) бөлме температурасында 12 сағат бойы үздіксіз араластыра отырып өңделді және сүзіліп эфирмен жуылды. 1H ЯМР спектрі талданып балқу температурасы 250°C ақ түсті қосылыс 24 алынды.  

Метилдеу реакциясы. Екінші бөлікке (1.84 г) 100 мл ацетон, 5 мл диметилсульфат (CH3)2SO4 және 2 г калий карбонатын K2CO3 қосылып 4 сағат бойы 100ºС температурада үздіксіз араластыра отырып әрекеттестірілді. Реакция аяқталған соң бөлме температурасына дейін суытылып қоспа сүзілді және тұрақты массаға дейін айналмалы буландырғышпен буландырылды. Реакция нәтижесінде сары түсті 3,4,5-триметоксибензоат метил эфирі 426 мг қосылыс 25 алынды. 
Биологиялық белсенді заттарды осы сығындалардан алу және бөлу 10-суреттегі сызбада ұсынылған. Барлық бөліп алынған қосылыстардың физика-химиялық сипаттамалары талдау нәтижелері кесте (8, 9, 10, 12) түрінде келтірілген.

2.6 Биологиялық белсенділікті бағалау әдістері

2.6.1 Қатерлі ісік жасушаларына қарсы цитотоксикалық белсенділікті және жедел уыттылықты анықтау әдісі

Цитотоксикалық белсенділікті анықтау тәжірибесіне қолданылған ісік жасушалары HPV-вирусы жатыр мойны обырының C33 A жасуша желісі (ATCC HTB-31), HPV16-позитивті жатыр мойны обырының CaSki жасуша желісі (ATCC CRM-CRL-1550), HPV18-позитивті жатыр мойны обырының HeLa жасуша желісі (ATCC CCL-23), сүт безі обырының MCF-7 аденокарциномасы (ATCC HTB-22), қуық безі обырының DU-145 жасуша желісі (ATCC HTB-81) және глиобластоманың T98G және SNB-19 (ATCC CRL-2219) жасуша желілері American Type Culture Collection (ATCC) коллекциясынан алынды.
Жедел уыттылықты анықтау мақсатында әрі бақылау ретінде ісікке жатпайтын Африка жасыл маймылының бүйрегінен алынған қалыпты эпителиальді VERO жасушалары (кат. нөмірі T8299) қолданылды. Бұл жасуша желісі «Вектор» Вирология және биотехнология жөніндегі Мемлекеттік зерттеу орталығының (Роспотребнадзор, Кольцово, Новосібір облысы) жасушалар коллекциясынан алынды.
Жасушалар 10% эмбриональді бұзау сарысуы, L-глутамин (2 ммоль/л), және гентамицин (80 мкг/мл) қосылған ерітіндіде DMEM/F12 қоректік ортасында 37°C температурада CO2 инкубаторында өсірілді.

Зерттеуге алынған сығындылар мен қосылыстар (16, 16a + 17a, 18, 13, 20, 22 және 23) және бақылау негізіндегі дәрі дексорубицин мөлшері 1% диметилсульфоксидте (DMSO) ерітіліп, жасуша культураларына қосылды. Әр концентрация үш ұяшықта бақыланды. Бақылау үлгілері ретінде зерттейтін қосылыстар енгізілмеген тек DMSO ерітіндісімен әрекеттескен жасушалар қолданылды. Жасуша культуралары 5% CO2 және 95% ауа атмосферасында 37°C температурада 48 сағат көлемінде 96-ұяшықты микропластиналарда орналастырылып өсірілді. Жасушалардың өміршеңдік қабілеті МТТ [3-(4,5-диметилтиазол-2-ил)-2,5-дифенилтетразолий бромид] тесті арқылы сараланды [10, р. 1513875]. Әр ұяшыққа 1% MTT ерітіндісі қосылды. 4 сағаттан кейін орта алынып тасталды. Түзілген формазан кристалдары изопропанолмен өңделіп 15 минут араластырылды. Оптикалық тығыздық Thermo Multiskan FC спектрофотометрінде (Thermo Fisher Scientific, Уолтем, Массачусетс, АҚШ) 570 нм толқын ұзындығында, референс ретінде 670 нм қолдана отырып өлшенді.
Цитоуытты доза (GI50) – бұл қосылыстың жасушалар санын 50%-ға дейін төмендететін немесе бақылау үлгісімен салыстыра отырып оптикалық тығыздықты екі есеге кемітетін концентрация негізінде алынған мәліметтерден есептелінді.
Барлық нәтижелер үш рет жасалған тәжірибе мәндерінің орташа мән ± стандартты қате (SEM) түрінде берілді.
Статистикалық талдау Microsoft Excel 2007, STATISTICA 6.0 және GraphPad Prism 5.0 бағдарламаларында іске асырылды. Маңыздылық деңгейі p<0.05 (t-тест) ретінде қабылданды. Алынған нәтижелер орташа мән ± стандартты ауытқу (SD) түрінде 2-кестеде берілді.
Қатерлі ісік жасушаларына қарсы цитотоксикалық белсенділік және жедел уыттылық Новосібір мемлекеттік университетінің Медицина және психология институтынының НМУ қызметкерлері М.С. Хамад, М.А. Покровский және А.Г. Покровскиймен бірге жүзеге асырылды. 

2.6.2 Антиоксиданттық белсенділікті анықтау әдісі

Rheum tataricum L.fil. өсімдігінің этанол, МТБЭ және этилацетат сығындыларының және жеке қосылыс ретінде этилацетат сығындысынан бөліп алынған таңқурай кетонының (қосылыс 20) анитоксиданттық белсенділігі in vitro тәжірибесімен КеАҚ «Астана медицина университетінде», жалпы және биохимия кафедрасында жасалынды. 

Зерттелетін үлгілердің Fe3+ иондарының Fe2+ иондарына дейін тотықсыздандыру (антиоксиданттық) қабілетін зерттейтін темірді тотықсыздандыру потенциалын анықтау FRAP (Ferric Reducing/Antioxidant Power assay) әдісімен анықталды. 
Тотықсыздандыру белсенділігі калий феррицианидінің тотықсыздану реакциясы арқылы жүзеге асты. Әдістің негізінде Fe3+/[Fe(CN )6]4- индикаторлық жүйесі қолданылған. Біздің жағдайымызда зерттелетін үлгілердің құрамындағы фенол қосылыстар (ArOH) электрон беруші ролінде әрекет етеді. Яғни антиоксидант ретінде. Нәтижесінде Fe3+ иондарының Fe2+ иондарын дейін тотықсызданып көк түсті кешен түзіледі. Әдістің жалпы механизі төменде көрсетілген.
[ Fe(CN )6 ]3-+ArОН  → [ Fe(CN )6 ]4- + ArО.   + Н+
                        [ Fe(CN )6 ]4- + Fe3+ + К+ →КFe[ Fe(CN )6 ]         λ= 700nm

Осы тұрғыда ағазаның антиоксиданттық дәрежесін жүйелі етудің басты шарасы Fe2+ иондарының мөлшерімен тотығу процессінің қарқындылығын бақылау болып табылады.
Мөлшері 0-1 мг/мл аралығында әзірленген зертейтін сығынды мен қосылыстың 1 мл мөлшеріне 2.5 мл фосфатты буфер (0.2 М, pH 6.6) және 2.5 мл 1% калий гексацианоферраты (III) ерітіндісі қосылды. Осы реакция қоспасы 50°C температурада 25 минут инкубацияланды. Іс жүзіндегі реакцияны тоқтату тоқтату үшін 2,5 мл 10% трихлорсірке қышқылының ерітіндісі енгізілді. Қоспа 1500 айн/мин жылдамдықта 3 минут центрифугаланды. Тұндырылған ерітіндінің жоғары қабатынан 2.5 мл алып 2.5 мл дистилденген су 0.5 мл 0.1% FeCl₃ ерітіндісімен әрекеттестірілді. Оптикалық тығыздық Cary 60 UV-Vis спектрофотометрі (Agilent Technologies, АҚШ) көмегімен 700 нм толқын ұзындығында өлшенді (Benzie және т.б., 1996). Салыстыру үшін стандарт ретінде аскорбин қышқылы қолданылды. Зерттеуден алынған нәтижелердің статистикалық өңдеуі Statistica 10 бағдарламалық пакеті (StatSoft, АҚШ) көмегімен талданды. Нәтижелер X±m түрінде берілді, мұнда X – орташа мән, m – орташа қателік. Қайталау саны n=5. Алынған нәтижелер 2-кестеде келтірілген (Қосымша А).
3 НӘТИЖЕЛЕРДІ ТАЛҚЫЛАУ
3.1 Rheum tataricum L.fil.  өсімдік шикізатының сапасын анықтау

Бұл ғылыми жұмыс жеке шоғырлар ретінде жазық далада, экологиясы ерекше, топырағы қиыршықтасты Алматы облысы, Іле Алатауының Сөгеті жазықтығында өсетін бұрын зерттелмеген Rheum tataricum L.fil. өсімдігін зерттеу негізінде жүзеге асты (11-сурет).

Сурет 11 – Rheum tataricum L.fil. өсімдігінің жер үсті (а) және жер асты (ә) көрінісі
Биологиялық белсенді заттардың әртүрлі топтарына бай жаңа табиғи қосылыстар көздерін іздестіру, сонымен қатар өсімдіктер қорын зерттеу жаңа фитопрепараттар жасаудың теориялық негізін қалыптастырады. Өсімдік шикізатының сапасы маңызды фармакологиялық талаптарға жауап береді. Шикізат қорын бағалауда ботаника-фитохимиялық зерттеулер аса бағалы. Себебі олар дәрілік өсімдік шикізатының таралу аумағы мен қорын және биологиялық белсенді заттар (ББЗ) құрамын анықтауға мүмкіндік береді. Осы тұрғыда бұрын зерттелмеген Алматы облысы, Іле Алатауы маңында жиналған Rheum tataricum L.fil. өсімдігінің сапа көрсеткіштері ҚР Мемлекеттік фармакопеясының, КСРО Мемлекеттік фармакопеясының, Еуропа фармакопеясы басылымының талаптарына сәйкес анықталынды [172, с. 4-590; 173, с. 4-335; 174, с. 3-398; 175, р. 2-31; 176, р. 4-544]. 

Өсімдік шикізатының сапалылығын зерттеу барысында сандық тұрғыда бутонизация ату кезеңінде жиналған өсімдіктің құрамындағы су мөлшері, яғни  орташа ылғалдылық мәні, жалпы күлділік, 10% тұз қышқылында ерімейтін күл және сульфатты күлділік мәні анықталынды. Анықталған сапалылық көрсеткіштері үш мәрте өлшеніп зерделенді. Нәтижелер орташа мән және стандартты ауытқу түрінде ұсынылды (3-кесте). Зерттеу нәтижелері статистикалық өңдеу Microsoft Excel 2007, STATISTICA 6.0 және GraphPad Prism 5.0 бағдарламаларында іске асырылды. Бүршік ату кезеңінде жиналған өсімдіктің құрамындағы су мөлшері, яғни  орташа ылғалдылық мәні жер асты үшін (5.8±0.10%), ал жер үсті үшін (6.3±0.11%) құрады, ал әдебиеттердегі мәліметтер бойынша [60, с. 40-46] орташа ылғалдылық 8.24% болған.
Кесте 3 – Rheum tataricum L.fil. өсімдігінің сапалық көрсеткіштері

	Сапалылық

көрсеткіштері, %
	Жер асты бөлік
	Жер үсті бөлік
	Мемлекеттік фарма копея бойынша талаптар

	Ылғалдылық
	5.8 ± 0.10
	6.3 ± 0.11
	≥ 9.0

	Жалпы күлділік
	6.35 ± 0.23
	5.85 ± 0.20
	≥7.0

	10% тұз қышқылында ерімейтін күл
	0.56 ± 0.05
	0.40 ± 0.03
	≥1.0

	Сульфатты күлділік
	3.25 ± 0.03
	2.75 ± 0.02
	≥10.0

	Иілік заттар
	15.25 ± 0.02
	6.31 ± 0.03
	-

	Фенолдар
	5.13 ± 0.03
	2.20 ± 0.01
	-

	Фенол қышқылдары
	1.65± 0.03
	1.07± 0.03
	-


Кремнезем қоспасы, яғни 10% тұз қышқылында ерімейтін күл аз болған сайын дәрілік өсімдіктің сапасы жоғары. Сульфатты күлділік өсімдікте минералдық қоспалардың көп немесе аз екенінің шамасын көрсетеді. Жалпы күлділік, 10% тұз қышқылында ерімейтін күл және сульфатты күлділіктің мәндері фармакопеялық сапа көрсеткіштері жалпы күл мөлшері бойынша «10%-дан аспау керек» деген бекітілген мәндерден асқан жоқ.  

Бірінші бөлімде әдебиет көздерінде келтірілгендей Rheum өсімдік түрлері полифенолдарға сондай-ақ таниндерге, катехинге, антрацен туындыларына, стильбендерге бай. Осы тұрғыда біз Rheum tataricum L.fil. өсімдігінің негізгі биологиялық белсенді заттарына арнайы жүйе еріткіштерімен айқындауыштарын қолдана отырып жұқа қабатты хроматография әдісімен сапалық талдау жүргізілді. Жасалған тәжірибе нәтижесінде жер үсті және жер асты бөліктерінде таниндер, фенол қосылыстары және тағы басқа қосылыстар құрады. Бірақ, антрацен туындылары байқалмады. Бұл өз кезегінде өсімдік шикізатының өсуінің фаза аралық байланыстарына негізделуімен түсіндіре аламыз.
Перманганатометрия әдісімен Rheum tataricum L.fil. өсімдігінің жер үсті және жер асты бөліктерінің құрамындағы иілік заттар анықталды. Нәтижесінде жер үсті бөлікке қарағанда (6.31±0.03%) жер асты бөлікте (15.25±0.02%) иілік заттар басым болды. Фенолдар мен фенол қышқылдарының сандық талдау кезінде жалпы фенолдардың үлесі жер астында (5.13±0.03%) айтарлықтай басым болды (8-сурет).
Жүргізілген талдау нәтижелерінен жер асты бөлік фенолды қосылыстарға бай деп тұжырымдалды. Сондықтан ғылыми жұмысты жер асты бөлік негізінде терең зерттеу арқылы жалғастыруды көздедік. 
3.2 Rheum tataricum L.fil. өсімдігінің жер асты бөлігінен биологиялық белсенді заттарды бөлу

Өсімдік шикізаты этил спиртімен биологиялық белсенді заттар кешенін алу үшін толыққанды экстракцияланды.         

Сурет 12 – Rheum tataricum L.fil. өсімдігінің жер асты бөлігінен биологиялық белсенді заттарды бөлу сызбасы

Ары қарай  әр түрлі органикалық  еріткіштермен (гексан, хлороформ, МТБЭ, этилацетат) сатылы реэкстракция жүргізілді. Нәтижесінде сулы қалдықпен қосқанда бес зерттелетін сығынды алынды.
Липофильді компоненттерді анықтау үшін гексан, хлороформ сығындылар ГХ‒МС әдісімен зерттелді. Жер асты бөлігінде гексан сығындысында жеті қосылыс (1-7) ал хлороформ сығындысында бес қосылыстар (8-12) анықталынды. Сонымен қатар, өсімдіктің жер үсті бөлігінің гексан және хлороформ сығындылары да осы әдіс негізінде талданды. 

Әрі қарай еріткіштің полярлығын арттыра отырып МТБЭ және этилацетат сығындылары алынды. Құрамы биологиялық белсенді заттарға бай кешені бар фракциялар жұқа қабатты хроматография тұрғысынан зерттеліп, ұқсас фракциялар МТБЭ сығындысы бойынша А-Е фракцияларына ал этилацетат сығындысы бойынша А'-Е' фракцияларына біріктірілді. Зерттеу нәтижесінде МТБЭ сығындысынан бес қосылыс (13-17), этилацетат сығындысынан төрт қосылыс (20-23), ал қалдықтан бір қосылыс (24-25) және химиялық модификация негізінде бес қосылыс (16а, 17а, 18, 19, 25) бөлінді. Биологиялық белсенді заттарды бөлу 12-суреттегі сызба бойынша жүргізілді.
3.3 Газ хроматография ‒ масс-спектрометрия әдісімен гексан сығындысының құрамын талдау
Rheum tataricum L.fil. өсімдігінің жер асты және жер үсті бөліктерінің липофильді қосылыстары гексан және хлороформ сығындысымен талданды. 
Кесте 4 – Rheum tataricum L.fil. өсімдігінің жер асты бөлігінің гексан сығындысының құрамы

	Қосылыс атауы
	Молекулалық формуласы
	Молекулалық массасы
	Сақталу уақыты, мин
	Кітапханалық масс-спектрмен сәйкестік дәрежесі, %
	Мөлшері,%

	анықталмаған компонент
	-
	-
	23.91
	-
	0.56

	октакозанол (1)
	С28Н56О  
	409
	28.84
	85
	8.45

	анықталмаған компонент
	-
	-
	29.74
	-
	5.16

	5-диен, 3-стигмастан (2)
	С29Н48
	396
	29.97
	88
	1.44

	кампестерол (3)
	 С28Н48О 
	400
	32.25
	90
	11.94

	стигмастерол (4)
	 С29Н48О
	412
	32.95
	79
	2.13

	β-ситостерол (5)
	 С29Н50О
	414
	34.29
	96
	63.23

	анықталмаған компонент
	-
	-
	35.43
	-
	0.97

	5-диен-7-он, 3-стигмаст (6)
	C29H46O
	410
	36.72
	89
	0.90

	4-ен-3-он-стигмаст (7)
	C29H48O 
	412
	37.80
	94
	3.11

	анықталмаған компонент
	-
	-
	37.57
	-
	2.11

	Жалпы

Анықталған компонент

Анықталмаған компонент
	100.00

91.20

8.80


Бұл әдіс күрделі қоспалардың молекулалық құрылымдары жөнінде мәлімет алуға және жекелеген копоненттерді тиімді бөлуге мүмкіндік береді.

Гексан сығындысының липофильді компоненттері Agilent MSD ChemStation (1701E нұсқалы) бағдарламасымен орындалды. Шикізаттан есептегенде шығымы жер үсті бөлік 0.99%, ал жер асты бөлік 0.43%, құрады.
Жер асты бөлігінің зерттеу нәтижесінде он бір липофильді қосылыс анықталды, оның жетеуі кітапхана деректерімен нақтыланды (4-кесте). Анықталған заттардың құрамында алканол, стерол және стерондар класына жататын қосылыстар басым болды. Идентификацияланған компоненттер үлесі 91.20% құрады. 
Rheum tataricum L.fil. өсімдігі жер асты бөлігінің гексан сығындысындағы негізгі құрамдас бөліктері β-ситостерол (63.23%), кампестерол (11.94%) және октакозанол (8.45%) болды. Стеролдар жер асты бөліктің негізгі метаболиттері болып табылатындығы талдау нәтижесінен белгілі болды.
Газ хроматография-масспектрометрия (ГХ-МС) талдау нәтижесінде Rheum tataricum L.fil. өсімдігінің жер үсті бөлігінің гексан сығындысынан жалпы жиырма үш қосылыс анықталып, олардың он екісі электронды кітапхана деректерімен нақты сәйкестендірілді (5-кесте). 
Кесте 5 – Rheum tataricum L.fil. өсімдігінің жер үсті бөлігінің гексан сығындысының құрамы
	Қосылыс атауы
	Молекулалық формуласы
	Молекулалық массасы
	Сақталу уақыты, мин
	Кітапханалық масс-спектрмен сәйкестік дәрежесі, %
	Мөлшері,%

	анықталмаған компонент
	-
	-
	17.97
	-
	2.70

	анықталмаған компонент
	-
	-
	18.41
	-
	0.87

	9-октадекан қышқылы (9Е) (1')
	C18H34O2
	282
	19.54
	85
	1.46

	фитол (2')
	C20H40O
	296
	20.71
	77
	0.95

	алкан (3')
	-
	-
	27.09
	80
	2.29

	анықталмаған компонент
	-
	-
	27.19
	-
	0.43

	анықталмаған компонент
	-
	-
	27.88
	-
	0.66

	γ-токоферол (4')
	C28H48O2
	430
	29.24
	79
	1.54

	алкан (5')
	-
	-
	29.57
	70
	1.64

	алканол (6')
	-
	-
	29.74
	91
	3.49

	5-диен-3-стигмастан (7')
	C29H48
	396
	29.95
	77
	1.41

	γ-токоферол (8')
	C28H48O2
	430
	30.44
	95
	11.74



5 кестенің жалғасы

	1
	2
	3
	4
	5
	6

	анықталмаған компонент
	C20H38
	278
	30.64
	-
	5.01

	анықталмаған компонент
	-
	-
	33.85
	-
	2.87

	β-ситостерол (9')
	C29H50O
	414
	34.17
	96
	28.93

	анықталмаған компонент
	
	-
	34.79
	-
	5.07

	β – амирин (10')
	C30H50O
	427
	34.92
	78
	1.98

	анықталмаған компонент
	-
	-
	35.60
	-
	2.20

	α- амирин (11')
	C30H50O
	427
	36.03
	75
	4.64

	анықталмаған компонент
	-
	-
	37.12
	-
	1.36

	анықталмаған компонент
	-
	-
	37.57
	-
	1.83

	сквален (12')
	C30H50 
	410.7
	41.19
	96
	16.22

	анықталмаған компонент
	-
	-
	43.42
	-
	0.69

	Жалпы

Анықталған компонент

Анықталмаған компонент
	99.98

76.29

23.69


Анықталған заттардың негізгі бөлігін терпендер, май қышқылдары, стероидтар, токоферол, стеролдар мен спирттер қамтиды. Сандық жағынан β-ситостерол (28.92%), сквален (16.22%), γ-токоферол (11.73%), α-амирин (4.64%) үлесі жоғары мөлшерді құрады. 
Жер үсті бөліктің гексан сығындысы құрамындағы заттардың 76.29% кітапханалық мәліметтермен сәйкес болды. Қалған 23.69% сығындыда әлі зерттелмеген немесе сирек кездесетін заттардың болуы мүмкін екенін көрсетеді. 
Rheum tataricum L.fil. өсімдігінде β-ситостерол мөлшері жер үсті бөлігіне (28.92%) қарағанда жер асты бөлігінде (63.23%) жоғары, сонымен қатар жер үсті бөлігінде γ-токоферол (11.73%) және терпендер ‒ сквален (16.22%), α-амирин (4.64%) үлесі басым болды.
Гексан сығындысында терпендердің үлесінің басымдық көрсеткені, бұл өз кезегінде Rheum tataricum L.fil. өсімдігінің жер үсті бөліктерінің түрлі биологиялық белсенділіктерін айқындауда ерекше назар аудартады. Бұл олардың өсімдік метаболизміндегі маңыздылығын айқындайды.
Біздің зерттеу нәтижелер бойынша барлық анықталған қосылыстар Rheum tataricum L.fil. өсімдігі үшін алғаш рет идентификацияланған әрі жарияланған [178]. 
3.4 Газ хроматография ‒ масс-спектрометрия әдісімен хлороформ сығындысының құрамын талдау
Хлороформ сығындысының құрамы ГХ-МС әдісімен тәжірибе бөлімінде көрсетілген негіздемеге орай зерттелді. GS-MSD DataAnalysis бағдарламасы көмегімен нәтижелер өңделіп, масс-спектрлерді тіркеу сканерлеу негізінде жүргізілді. Сығынды құрамындағы компоненттер NIST 08 –электрондық кітапхана деректерімен сәйкестендірілді. 

Өсімдіктің хлороформ сығындысының жер үсті бөлігінде барлығы алпыс төрт компонет табылып, оның он екісі идентификацияланды, ал жер асты бөлігінде бес құрамдас компонент анықталды. Хлороформ сығындысындағы жер үсті мен жер асты бөліктегі химиялық қосылыстар класының салыстырмалы үлесі арасындағы айырмашылық анық байқалады. Жер үсті бөлікте жай эфирлер (23.50%), алкандар (15.98%), май қышқылы (5.38%), терпендер (4.02%) және спирттер (2.33%) басым болса, жер асты бөліктің негізін фенол қосылыстары (94.37%) және терпендер (5.62%) құрады. Деректер 13-суретте көрсетілген. Хлороформ сығындысының талдау қорытындысы бойынша өсімдіктің жер үсті бөлігінде 2 (додекоксиметил) оксиран  – 23.50%, гептадекан – 10.17%, тетрадекан – 4.52%, гексадекан қышқылы – 3.91% жоғары мөлшерді құрады. Зерттеу нәтижесінде идентификацияланған компонеттердің мәліметтері 6-кестеде келтірілген. Өсімдік құрамынан бұрын 2 (додекоксиметил) оксиран және цис-13-докозенамид қосылыстары табылмаған.

Сурет 13 – Rheum tataricum L.fil. хлороформ сығындысындағы жер үсті (а) және жер асты (б) бөліктерінің химиялық құрамының салыстырмалы үлесі
Жер асты бөлігінде рододендрол (10) 74.63%, таңқурай кетоны (9) – 16.58% және 4-гидрокси-3,5-диметоксибензогидразиді (11) 5.62% ең көп басымдық көрсетті. Алынған мәлімет көрсеткіштері бойынша өсімдіктің негізгі бөлігін фенол қосылысы рододендрол құрайтыны белгілі болды. Жер асты бөлікте анықталған метаболиттердің ГХ-МС талдау мәліметтері 7-кестеде сипатталған. Rheum tataricum L.fil. жер үсті және жер асты бөліктер құрамында гексан сығындысымен салыстырғанда терпендер аз мөлшерде байқалды. Өсімдіктің жер үсті бөлігі құрамындағы компоненттердің 51.50% NIST 08 электрондық кітапханасындағы мәліметтермен, кітапханалық масс-спектрмен сәйкестік дәрежесі 70%-дан жоғары болған жағдайда, сәтті сәйкестендірілді. Ал қалған 48.47% компоненттер кітапхана деректерімен жеткілікті дәрежеде сәйкеспеді. 
Кесте 6 – Rheum tataricum L.fil. өсімдігінің жер үсті бөлігінің хлороформ сығындысының құрамы

	Қосылыс атауы
	Молекулалық формуласы
	Молекулалық массасы
	Сақталу уақыты, мин
	Мөлшері,%
	Кітапханалық масс-спектрмен сәйкестік дәрежесі, %

	2 (додекоксиметил) оксиран (13')
	C15H30O2
	242
	3.35
	23.50
	87

	гексадекан қышқылы (14')
	C16H32O2
	256
	27.24
	3.91
	83

	9Z, 12Z, 15Z -октадекатриен қышқылы (15')  
	C18H30O2
	278
	29.93
	1.47
	95

	γ-ситостерол (16')
	C29H50O
	414
	37.45
	0.58
	95

	тетрадекан (17')
	C14H30
	198
	37.85
	4.52
	95

	цис-13-докозенамид (18')
	C22H43NO
	337
	38.29
	0.29
	87

	 3,7,11-триметил-2,6,10-додекатриен-1-ол (19')
	C15H26O
	222
	39.21
	0.56
	72

	1-гептакозанол (20')
	C27H56O
	397
	39.97
	2.33
	90

	гептадекан (21')
	C17H36
	240
	40.16
	10.17
	95

	нонадекан (22')
	C19H40
	269
	40.28
	0.83
	86

	стигмаст 4-ен-3-он (23')
	C29H48O
	413
	41.04
	2.31
	83

	γ-токоферол (24')
	C28H48O2
	417
	41.77
	0.57
	93

	Жалпы
Анықталған компонент
Анықталмаған компонент
	99.97

51.50

48.47


Жер асты бөлігінен алынған сығындыда сәйкестендірілмеген компоненттердің үлесі өте аз – небәрі 0.01% құрады. Бұл талданған қосылыстардың басым бөлігі анықталғанын көрсетеді.
Біздің зерттеуімізде анықталған 2 (додекоксиметил) оксиран (13'),  цис-13-докозенамид (18'), 1-гептакозанол (20'), 4-гидрокси-3,5-диметоксибензогидразиді (11),  [(7Е)-9-гидрокси-4,8-диметил-12-метилдиден-13-оксо-3,14-диоксатрикло [9,3,0,02,4] тетрадек-7-ан-10-ил] (Е)-4-гидрокси-3-метилбут-2-эноат (12) қосылыстары Rheum L. туысы үшін жаңа болып табылады. Ал, Rheum tataricum L.f. түрінде осы аталған қосылыстармен қоса 3,7,11-триметил-2,6,10-додекатриен-1-ол (19'), γ-токоферол (24'), 4-(2-гидроксиэтил) фенол (8), 4-(4-гидроксифенил) бутан-2-он – таңқурай кетоны (9), 4-(3-гидроксибутил) фенол-рододендрол (10) алғаш рет идетификацияланды.
Кесте 7 – Rheum tataricum L. fil. өсімдігінің жер асты бөлігінің хлороформ сығындысының құрамы

	Қосылыс атауы
	Молекулалық формуласы
	Молекулалық массасы
	Ұсталу уақыты, мин
	Мөлшері, %
	Кітапханалық масс-спектрмен сәйкестік дәрежесі, %

	4-(2-гидроксиэтил) фенол (8)
	C8H10O2
	138.16
	25.09
	1.43
	80

	4-(4-гидроксифенил) бутан-2-он – таңқурай кетоны (9) 
	C10H12O2
	164.20
	27.13
	16.58
	91

	4-(3-гидроксибутил) фенол – рододендрол (10)
	C10H14O2
	166.22
	27.38
	74.63
	86

	4-гидрокси-3,5-диметоксибензогидразиді (11)
	C9H12N2O4
	212.20
	30.29
	5.62
	94

	 [(7Е)-9-гидрокси-4,8-диметил-12-метилдиден-13-оксо-3,14-диоксатрикло [9,3,0,02,4]тетрадек-7-ан-10-ил] (Е)-4-гидрокси-3-метилбут-2-эноат   (12)
	C20H26O7
	378.40
	31.06
	1.73
	90

	Жалпы

Анықталған компонент

Анықталмаған компонент
	99.99

99.99

0.01


ГХ-МС нәтижелері Rheum tataricum L.fil. өсімдігінің әртүрлі бөліктерінде, әсіресе оның жер асты бөлігінде фенолды қосылыстардың жоғары мөлшерде кездесетінін көрсетті. Зерттеу нәтижесінде идентификацияланған қосылыстар Rheum L. туысы үшін және Rheum tataricum L.fil. өсімдігі алғаш рет анықталған қосылыстар біздің ғылыми мақаламызда [179] жарияланған.

Бұл өсімдік түрінің медицина саласында антиоксидантты, қабынуға қарсы, ісікке қарсы және басқа да табиғи көзі ретінде қолдануға болатынын айқындайды. Осылайша, біз Rheum tataricum L.fil өсімдігінің жер асты бөлігінің химиялық құрамын басқада хроматографиялық және физика-химиялық әдістермен тереңірек зерттеуді ұйғардық. 
3.5 Rheum tataricum L.fil. өсімдігінің МТБЭ сығындысын бөлу және қосылыстардың құрылымын анықтау

Құрамы биологиялық белсенді заттарға бай кешені бар фракциялар МТБЭ сығындысы бойынша А, В, С, D-Е фракцияларына біріктірілді. В фракциясынан хлороформ-этанол (100:1-20:1) жүйесімен қосылыс 13 бөлініп алынды. Бұл ең қарапайым гидролизденетін танинді қосылыс болып табылады. Шығымы 0.54% құрады.
Қосылыс (13). C13H16O10 бруто-формуласына сәйкес. Ақ түсті зат. Тб – 210–212°С (эфир), меншікті оптикалық айналу мәні [α]D26 −24.2 (c 0.2, CHCl3) тең. Анықталынған мәндер Тб – 214°C (этанол) [180] және [α]D −23.4 (c 1.0, EtOH) [181], [α]D – 8 (c 0.1, MeOH) [182] әдебиет көздері мәліметтеріне жуық. Бұл қосылыстың құрылымының дұрыстығын растайды.

 ¹H ЯМР спектрінде δ 7.11 аймақта ароматты протондар екі протонды синглет күйінде байқалды. Ол галл қышқылының ароматты протондарына сәйкес. Глюкозаның аномерлі протоны δ 4.61 м.ү. аймақта байқалса, ал δ 3.25-4.08 м.ү. диапазонында глюкопираноза сақинасының протондарының сигналдары тіркелді. 

13С ЯМР спектрінде галл қышқылының ароматты көміртек атомдарының (δ 125.53-166.35 м.ү.), глюкозаның аномерлі көміртек атомынының (δ 103.87 м.ү.) және сақиналық көміртек атомдарының (δ 66.30-77.14 м.ү.) химиялық ығысулары аталған диапазонда анықталды. Бұл қосылыстың физика-химиялық деректері 8-кестеде келтірілген. Физика-химиялық мәліметтер негізінде және әдебиет деректерімен салыстыра келе 13-қосылыс 1-O-галлоил-β-D-глюкопираноза (β-глюкогаллин) болып дәлелденді.

Кесте 8 – МТБЭ сығындысынан бөліп алынған қосылыстардың (13-15) физика-химиялық сипаттамалары

	Қосылыстар
	Спектрлік сипаттамалар (1Н, 13С ЯМР, ИҚ, УК, ЭҚ)

	1
	2

	1-O-галлоил-β-D-глюкопираноза - β-глюкогаллин (13),
C13H16O10 

Тб. 210–212 ◦C (эфир), 
[α]D 26 −24.2 (c 0.2, CHCl3)
	1Н ЯМР (400 Гц, CDCl3+CD3OD, δ, м.ү.): 3.25–3.41 (4Н, м, H-2′,3′,4′,5′), 3.64 (1Н, дд, J = 12.4, 5.8 Гц, Н-6′), 4.08 (1Н, дд, J = 12.4, 1.5 Гц, Н-6′), 4.61 (1Н, д, J = 7.8 Гц, Н-1′), 7.11 (2Н, с, H-2,6);

13С ЯМР (101 Гц, CDCl3+CD3OD, δ, м.ү.): 61.09 (С-6′), 66.30 (С-4′), 73.60 (С-2′), 76.46 (С-3′), 77.14 (С-5′), 103.87(С-1′), 104.80 (С-5), 125.53 (С-6), 138.29 (С-3), 152.01 (С-4), 166.35 (С-7).

	3,5-ди-O-кофеоилхин қышқылы (14), C25H24O12
С25Н24О12 


	1Н ЯМР (400 Гц, CDCl3+CD3OD, δ, м.ү.): 2.08 (4H, br.с, (H-2,6), 3.94 (1H, br.s, H-4), 5.32 (2H, кең.с, (H-3,5), 6.27 (2H, д, J = 15.9 Гц, 2-H-2′), 6.89 (2H, д, J = 7.8 Гц, 2-H-8′), 7.01 (2H, д, J = 1.8 Гц, 2-H-5′), 7.05

	8-кестенің жалғасы



	1
	2

	
	 (2H, дд, J = 7.8, 1.8 Гц, 2-H-9′), 7.58 (2H, д, J = 15.9 Гц, 2-H-3′);

13С ЯМР(101 Гц, CDCl3+CD3OD, δ, м.ү.): 31.61 (C-6), 34.03 (C-2), 63.19 (C-4), 65.04 (C-3), 65.09 (C-5), 70.14 (C-1), 109.15 (2C-5′), 115.46 (2C-8′), 115.50 (2C-2′), 122.95 (2C-9′), 129.81 (2C-4′), 144.57 (2C-3′), 146.61 (2C-6′), 147.76 (2C-7′), 167.36 (2C-1′), 174.29 (C-7);

ИҚ (KBr, ν, cm−1): 3420, 3380 (OH), 1695 (C=O), 1605, 1525, 812, 745 (C=C);
УК (MeOH) λmax (lgε), нм : 228 (4.05), 243 (3.41), 300 (3.05), 325 (3.91);
Элементтік құрам C25H24O12 %: C, 58.14; H, 4.68; табылған, %: C, 58.45; H, 4.79.

	5-кофеоил-3-O-(п-кумароил) хин қышқылы (15), C25H24O11
	1Н ЯМР (400 Гц, CDCl3+CD3OD, δ, м.ү.): 2.06 (4H, кең.с, (H-2,6), 3.95 (1H, кең.с, H-4), 5.16 (1H, кең.с, (H-5), 5.26 (1H, кең.с, (H-5), 6.27 (1H, д, J = 15.9 Гц, H-2′), 6.28 (1H, д, J = 15.9 Гц, H-2″), 6.82 (2H, д, J = 8.2 Гц, H-6″,8′′), 6.90 (1H, д, J = 7.8 Гц, H-8′), 7.01 (H, д, J = 1.8 Гц, H-5′), 7.05 (H, дд, J = 7.8, 1.8 Гц, H-9′), 7.40 (2H, д, J = 8.2 Гц, H-5″,9″), 7.60 (H, д, J = 15.9 Гц, H-3′), 7.62 (H, д, J = 15.9Гц, H-3″) (OH); 

13С ЯМР (101 Гц, CDCl3+CD3OD, δ, м.ү.): 31.63 (C-6), 34.05 (C-2), 63.21 (C-4), 65.01 (C-3), 65.18 (C-5), 70.14 (C-1), 109.57 (C-5′), 115.46 (C-8′), 115.62 (C-2″),115.50 (C-2′), 115.74 (C-6″,8″), 122.95 (C-9′), 126.99 (C-4″), 129.80 (C-4′), 129.81 (C-5″,9″), 144.22 (C-3″), 144.57 (2C-3′), 146.61 (2C-6′), 147.76 (2C-7′), 157.76 (C-7″) 167.35 (C-1′), 167.51 (C-1″), 174.29 (C-7);

ИҚ (KBr, ν, cм−1): 3432 (OH), 1695 (C=O), 3080, 1600, 1523, 812, 763 (C=C);
УК (MeOH) λmax (lgε), нм: 218 (4.32), 237 (3.53), 300 sh (3.15), 326 (3.75); 

Элементтік құрам C25H24O11, %: C, 60.00; H, 4.83; табылған, %: C, 60.18; H, 4.67.


С фракциясын силикагель негізінде хлороформ және хлороформ- этанол (100:0→100:4) жүйесімен элюирлеу арқылы қосылыс 14 г (0.017) және қосылыс 15 (0.011мг ) бөлініп алынды.
Қосылыс (14). Молекулалық формуласы С25Н24О12 сәйкес келетін ақ түсті аморфты зат. Бұл қосылыс С3 және С5 көміртек атомдары арқылы екі кофеоил қалдығымен эфирленген хин қышқылының туындысы.

1Н ЯМР спектрінде хин қышқылының метилен тобы δ 2.08 м.ү. аумақта тіркелсе, гидроскил тобымен байланысқан метин топтары сәйкесінше δ 3.94 м.ү. үлкен синглет түрінде көрінеді. Кофеоил топтары, яғни эфирленген көміртектердің протондарының (H-3,5) химиялық ығысуы δ 5.32 м.ү. аумақты қамтыды. Кофеоил қалдығының ароматты және винил протондары транс конфигурацияда (J = 14-16 Гц) дуплет түрінде δ 6.27 м.ү. және δ 7.58 м.ү. аумағында тіркелген. Кофеоилдің ароматты протондарына δ 6.89-7.05 м.ү. аумақтары тән.

13С ЯМР спектрінде метилен көміртектерінің сигналдары (С-6 және С-2) δ 31.61-34.03 м.ү. аймағында көрінеді. Эфирленген және гидроксил көміртектері (С-1, С-3, С-4, С-5) сәйкесінше, δ 63.19-70.14 м.ү. аумақ аралығында байқалған.  13С ЯМР деректері екі кофеоил эфирінің бар екенін толықтай растайды. Ароматты көміртектер δ 109-129 м.ү., ал фенолды көміртектер δ 144-148 м.ү. аумақты қамтиды. Хин қышқылының карбоксил тобының көміртегі мен эфирлік карбонилдің химиялық ығысуы δ 174.29-167.36 м.ү. аймақтарда анық байқалады.

ИҚ спектрінде (KBr, ν, см-1) 3420 және 3380 см⁻1 аймағындағы жұтылу жолақтары молекулада гидроксил (OH) тобының бар екенін көрсетеді. 1695 см⁻1 жиілігіндегі жолақ карбонил (C=O) тобына тән. 1605 және 1525 см⁻1 мәндеріндегі жұтылулар көміртек–көміртек қос байланыстарының (C=C) бар екенін білдіреді. 812 және 745 см⁻1 жиіліктеріндегі жолақтар ароматты сақинадағы C=C байланыстарының тербелістеріне сәйкес келеді. Осы мәліметтер қосылыстың құрамында OH, C=O және ароматты C=C байланыстары бар екенін дәлелдейді.
УК спектрінде бензол сақинасының жолақтары 228 және 243 нм тіркеліп, коньюгацияланған π байланысқа тән (π → π*) кофеоил бөлігі 300 және 325 нм жұтылу жолақтарында тіркелген. Элементтік талдау мәліметтері қорытындысы бойынша C–58.14%, H–4.68% есептелген мәнмен, C–58.45%, H–4.79% тәжірибе жүзінде анықталған мәндердің айырмашылығы өте аз шамада. Қосылыстың молекулалық формуласы С25Н24О12 толықтай сәйкес келді. 14-қосылыстың физика-химиялық деректері 8-кестеде келтірілген.
  Осы тұрғыда ЯМР, ИҚ, УК спектр нәтижелері және әдебиеттік деректер негізінде [180, s. 137-147], 14-қосылыстың құрылымы 3,5-ди-O-кофеоилхин қышқылы екені расталды. Бұл қосылыс Rheum  туысы және Rheum tataricum L.fil. өсімдігі үшін жаңа болып табылады.

Қосылыс (15). Сары түсті аморфты ұнтақ тектес болып оқшауланды. ИҚ спектроскопия (KBr, ν, см-1)  мәліметтерінен алынған 763 см-1, 812 см-1,                       1523 см-1 және 1600 см-1 аумағындағы шыңдар бензол сақинасының С = С байланыстарына тән. Қарқынды жұтылу жолағының 1695 см-1 мәні эстерленген С=О cәйкес болса, ал 3432 см-1 аумағы фенолдың -ОН топтарына тиесілі. УК спектрінің деректерін талдау барысында жұтылу жолағының максимум мәні 326 нм кофей мен п-кумар қышқылдарының қалдықтарын көрсетеді. Оттегі мен корбонил тобы атомдарына 300 нм тиесілі болса, 237 нм гидроксициннамат бөлігіне тән. 1Н ЯМР спектрінде С-2 және С-6 протондарының жұтылу максимумы синглет түрінде δ 2.06 м.ү. аумағында көрінеді. Бұл хин қышқылының қанықпаған бөлігіне тиесілі. С-4 жағдайындағы протонға δ 3.95 м.ү. аумағы тән болса, δ 5.16 м.ү. және δ 5.26 м.ү. аумағы С-3 және С-5 эстерленген көміртек атаомдарындағы протондардың орнын көрсетеді. С-2' және С-3' орынындағы протондардың сигналдары, яғни кофей қышқылының транс күйіндегі сутегі атомдарына сай келіп, өз кезегінде дуплет түрінде δ 6.27-7.60 м.ү. аумақтарында байқалады.

Сонымен қатар п-кумар қышқылы қалдығының жұтылу жолағы δ 6.28- 7.62 м.ү. аумағындағы шыңдарға тиесілі. Спектрде -ОН тобының сутегі атомдарының көрінбеуін дейтерий алмасуға айналумен  түсіндіре аламыз.

13С ЯМР спектрінде алифатты көміртектер (С-6 және С-2) δ 31.63 м.ү. және δ 34.05 м.ү. аумағында таралған. Бұл хин қышқылы қалдығына тиесілі. С-1, С-3, С-4 және С-5 көміртек атомдарының шыңдары δ 70.14 м.ү., δ 65.01 м.ү., δ 63.21 м.ү. және δ 65.18 м.ү. аумақтарында таралған. Ароматты сақина көміртектерінің жұтылу жолақтары  δ 109.57 м.ү., δ 115.46 м.ү., δ 115.62 м.ү., δ 115.50 м.ү., δ 115.74 м.ү., δ 122.95 м.ү., δ 126.99 м.ү., δ 129.80 м.ү., δ 129.81 м.ү. аумақтарында, ал фенол С=С көміртек атомдарының шыңдары δ 144.22 м.ү., δ 144.57 м.ү., δ 146.61 м.ү., δ 144.76 м.ү. аумақтарында тіркелген. Екі карбонил топтарының химиялық ығысулары  δ 167.35 м.ү. және δ 167.51 м.ү. аумақтарында байқалды. Бұл кофей мен пара-кумар қышқылының бар екенінің айғағы. Сонымен қоса  C-7 жағдайындағы бос карбоксил тобының, яғни хин қышқылының -СООН тобы δ 174.29 м.ү. жұтылу жолағы мәніне ие. Осы қосылыстың элементтік талдау нәтижесінің тәжірибе мәнімен C - 60.18%, H - 4.67%, есептелген мәні C - 60.00%, H - 4.83%, жуық. Сондықтан талдау қорытындысы С25Н24О11 молекулалық формуланы растайды. 15- қосылыстың физика-химиялық деректері 8-кестеде келтірілген. Спектралды талдау мәліметтері негізінде 15-қосылыс 5-кофеоил-3-O-(п-кумароил) хин қышқылы болып дәлелденді. Бұл қосылыс Rheum  туысы және Rheum tataricum L.fil өсімдігі үшін жаңа болып табылады.
Қайта бағаналы хроматография әдісімен хлороформ-этанол (10:1→5:3) жүйесі арқылы силикагель негізінде МТБЭ сығындысының D-Е фракциясы зерттелді. Алынған 0.72 г F фракциясы НРLC (ZORBAX SB-C18) әдісімен талданып қосылыс 16 және қосылыс 17 бөлініп алынды. Нәтижесінде бұл қосылыстар (2R)- және (2S)-O-β-D-глюкопиранозидтерінің диастереомерлі қоспалары – 4-(4-гидроксифенил)-2-бутанолдар екені анықталып 1Н ЯМР спектрі бойынша арақатынасы 5:1 тең болды. 

НРLC әдісі арқылы сығындыдағы 16-қосылыстың анықталған мөлшері 581 мг/г тең болды, ал ұсталу уақыты 12.7 мин болған (14-сурет).

Сурет 14 – 16-қосылыстың НРLC әдісімен талдау спектрі

Қосылыс (16). Тб – 183-1860С (эфир) тең, ақ түсті зат. Зерттеу нәтижесінде анықталған теріс мәнге ие оптикалық айналу бұрышы [α]D26 - 42.7 (c 0.5, EtOH) қосылыстың R конфигурациялы екенін айқындайды. Анықталған балқу температурасы және оптикалық айналу бұрышы әдебиет көздері мәліметтерімен сәйкес келеді [183, 184].
1Н ЯМР спектр мәліметтерінен дуплет түрінде δ 1.19 м.ү. аумағы метил топтарына, ал метилен тобы сәйкесінше δ 1.50-1.75 м.ү. аумағында және ароматты сақинаға жақын метилен тобының екі протоны мультиплет түрінде δ 2.84 м.ү. аумағында ораналасқанын көре аламыз. Глюкопиранозид бөлігінің аномерлік протонына (С-1') δ 4.16 м.ү. аумағы тән болса, осы глюкоза сақинасының протондары δ 2.93-3.64 м.ү. аумағында көрінеді. С-6' жағдайындағы диастеротопты  протондар дуплет-дуплет түрінде δ 3.34 м.ү. және δ 3.41 м.ү. аумақтарында екі шың болып көрінген. δ 6.63 м.ү. және δ 6.98 м.ү. аумағында шыңдар протондар пара-орынбасқан бензол сақинасының құрылымының айқын дәлелі бола алады. Гидроксил топтарына δ 3.34 м.ү. және δ 5.03 м.ү. аумақтары тән (15-сурет).

13С ЯМР деректерінен аномерлік көміртек δ 102.7 м.ү. аумағында, ал глюкоза бөлігінің көміртектері δ 61.12-76.80 м.ү. аймақтарында ораналасқан. Қосылыстың хиральды орталығы (С-2) көміртек атомы δ 74.62 м.ү. аумаққа сай келеді. Ароматты сақина көміртектер шыңдары δ 115.07-131.93 м.ү. аумақтарында таралған. Гидроксил тобымен байланысқан көміртек атомына (С-8) жоғары химиялық ығысу δ 155.64 м.ү. аумағы тән (16-сурет). 16- қосылыстың физика-химиялық деректері 9-кестеде келтірілген ИҚ спектр нәтижелері (ОН) 3430 см−1, 3225 см−1, (C=C)  2988 см−1, 1605 см−1, 1505 см−1, 1490 см−1  (C-O), (глюкозидтік  C-O) 1158 см−1, 1110 см-1, 1062 см−1, 1043 см-1, 1006 см−1 функционалдық топтарының жұтылу жолақтарына сай келді. УК спектрі деректерінен 223 нм ароматты сақинаның жұтылу жолағына сәйкес болса, ал  279 нм ароматты эфирге тән.

Масс-спектрометрия әдісімен молекулалық ион шыңы 328 бөлшектену нәтижесінде түзілген иондар m/z 219, 208, 207, 190, 177, 166, 148, 133, 107 сипаттамасы және тәжірибе арқылы анықталған [M − H]+ m/z: 328.1113 мәні C16H24O7 брутто формуласына сай келеді. Физика-химиялық талдау нәтижелерімен және әдебиет деректері бойынша 16-қосылыс (R)-4-(4-гидроксифенил)-2-бутанол 2-β-D-глюкопиранозид болып анықталды.
Қосылыс 17. Ақ түсті кристалды қосылыс ретінде оқшауланды. Этилацетат қатысында қайта кристалдандыру жүзеге асырылып Тб – 83-86ºС құрады. Зерттеу барысында анықталған оптикалық айналу мәні [α]D²⁶ –13.6 (c 0.5, EtOH), әдебиет көздерінде келтірілген мәліметтерге ([α]D²⁰ –15.5, c 0.1, EtOH) [185] жуық. Бұл қосылыс молекуласының (S)- конфигурациясын дәлелдейді.
1Н ЯМР спектр мәліметтерінен алифатты тізбектегі метил топтары дуплет түрінде δ 1.24 м.ү. аумағында байқалады. Бұл қосылыс 16 мен салыстырғанда химиялық ығысу айырмашылығы ∆δ=0.04 м.ү. шамасына тең.
Бутанол бөлігінің метилен протондары сәйкесінше δ 1.59-1.83 м.ү. аумағында және ароматты сақинаға көршілес метилен тобының протон шыңы δ 2.64 м.ү. аумағында ораналасқан. Глюкопиранозид бөлігінің аномерлік протонын δ 4.22 м.ү. аумағы тән болуы, глюкозидтік байланыстың β-конфигурациясы болып табылады. Глюкоза сақинасының протондары δ 3.03-3.71 м.ү. аумағында тіркелген. Ароматты жүйеге тән протон сигналдарының δ 6.61 м.ү. және δ 7.02 м.ү. аймақтарында тіркелуі пара-орынбасқан фенил сақинасының бар екенін көрсетеді.

Сурет 15 – 16-қосылыстың 1 Н ЯМР (СD3)2SO, 400 Гц) спектрі

Сурет 16 – 16-қосылыстың 13 С ЯМР ((СD3)2SO, 101 Гц) спектрі
Кесте 9 – МТБЭ сығындысынан бөліп алынған (16-17) және (16а-17а) қосылыстардың физика-химиялық сипаттамалары 
	Қосылыстар
	Спектрлік сипаттамалар (1Н, 13С ЯМР, ИҚ, УК, HR-MS)

	1
	2

	(R)-4-(4-гидроксифенил)-2-бутанол 2-β-D-глюкопиранозид (16), C16H24O7,
Тб.183–186 0C (эфир), 
[α]D 26 −42.7 (c 0.5, EtOH)
	1Н ЯМР (400 MHz, (СD3)2SО, δ, м.ү.): 1.19 (3H, д, J = 6.8 Гц, CH3-1), 1.55–1.60 (1H, ддд, J = 13.2, 6.7, 2.0 Гц, H-3), 1.50–1.75 (1H, ддд, J = 13.2, 7.0, 2.0 Гц, H-3), 2.84 (2H, м, H-4), 2.93 (1H, дд, J = 8.0, 8.2 Гц, H-2′), 3.04 (1H, м, H-5′), 3.14 (1H, м, H-4′), 3.34 (3H, кең.с, OH), 3.34 (1H, дд, J = 12.0, 5.2 Гц, H-6′), 3.41 (1H, дд, J = 12.0, 2.2 Гц, H-6′), 3.64 (1H, дд, J = 12.0, 8.2 Гц, H-3′), 3.79 (1H, м, H-2), 4.16 (1H, д, J = 8.2 Гц, H-1′), 5.03 (2H, кең.с, OH), 6.63 (2H, д, J = 7.8 Гц, H-7,9), 6.98 (2H, д, J = 7.8 Гц, H-6,10);

13С ЯМР (101 MHz, (CD3)2SO, δ, м.ү.): 21.74 (C-1), 29.77 (C-4), 38.50 (C-3), 61.12 (C-6′), 70.13 (C-4′), 73.66 (C-2′), 74.62 (C-2), 76.68 (C-3′), 76.80 (C-5′), 102.79 (C-1′), 115.08 (C-7,9), 129.17 (C-6,10), 131.93 (C-5), 155.64 (C-8);

ИҚ (KBr, ν, cm−1): 3430, 3225 (OH), 2988, 1605, 1505, 1490 (C=C), 1158 C-O), 1110, 1062, 1043, 1006 (гликозид C-O) 

УК (MeOH) λmax (lgε), нм: 223 (4.79), 279 (4.56);

HR-MS, m/z (I., %): 328 (3, M+), 219 (10), 208 (5), 207 (17), 190 (23), 177 (27), 166 (28), 148 (32), 133 (22), 107 (100); есептелген C16H24O7: 328.1517; табылған [M − H]+ m/z: 328.1113

	 (S)-4-(4-гидроксифенил)-2-бутанол 2-β-D-глюкопиранозид (эпи-рододендрин) (17), C16H24O7,
Тб. 83–860C (этилацетат), [α]D 26 −13.6 (c 0.5, EtOH)
	1Н NMR (400 MHz, (СD3)2SО, δ, м.ү.): 1.24 (3H, д, J = 7.0 Гц, CH3-1), 1.59 (1H, ддд, J = 13.5, 7.0, 2.0 Гц, H-3), 1.83 (1H, ддд, J = 13.5, 7.0, 2.0 Гц, H-3), 2.64 (2H, м, H-4), 3.03 (1H, дд, J = 8.0, 8.2 Гц, H-2′), 3.14 (1H, м, H-5′), 3.25 (1H, м, H-4′), 3.49 (1H, дд, J = 12.0, 5.2 Гц, H-6′), 3.66 (1H, дд, J = 12.0, 2.2 Гц, H-6′), 3.71 (1H, дд, J = 12.0, 8.2 Гц, H-3′), 3.74 (1H, м, H-2), 4.22 (1H, д, J = 8.2 Гц, H-1′), 6.61 (2H, д, J = 7.8 Гц, H-7,9), 7.02 (2H, д, J = 7.8 Гц, H-6,10);

13C NMR (101 MHz, CDCl3, δ, м.ү.): 22.43 (C-1), 30.57 (C-4), 38.06 (C-3), 61.18 (C-6′), 72.07 (C-4′), 75.64 (C-2′), 76.46 (C-3′), 77.51 (C-2), 78.16 (C-5′), 104.08 (C-1′), 115.12 (C-7,9), 129.35 (C-6,10), 131.87 (C-5), 156.71 (C-8); 

ИҚ (KBr, ν, cм−1): 3419 (OH), 1612, 1518, 1500 (C=C), 1178 C-O), 1110, 1076, 1050, 1010 (глюкозид C-O);
УК (MeOH) λmax (lgε), нм: 224 (4.81), 278 (4.11); 
HR-MS, m/z (I., %): 328 (1, M+ ), 219 (10), 207 (16), 191 (4), 190 (20), 178 (9), 177 (32), 166 (41), 149 (15), 148 (48), 133 (28), 121 (17), 108 (23), 107 (100); есептелген C16H24O7: 328.1517; табылған [M − H]+ m/z: 328.1125.

	Перацетат туындылары

 (16а-17а), C26H34O12,
Тб. 109–112 ◦C
[αD 25 −26.8 (c 0.8, CHCl3).
	1Н ЯМР(500 Гц, CDCl3 δ, м.ү.): 1.10 (д, J = 6.8 Гц, CH3- 17a), 1.24 (д, J = 6.8 Гц, CH3-16a) (17а:16a⁓1:4.4), 1.60–1.72 (м, H-3), 1.78–1.84 (м, H-3), 1.98, 2.0, 2.03, 2.04 (с, 4 × CH3-OAc), 2.266, 2.268 (екуіде с, Ac,  ⁓5:1қатынаста), 2.48–2.57 (м, H-4), 2.88–2.95 (м, H-2′), 3.58–3.76 (м, H-5′,4′), 4.09 (дд, J = 12.0, 5.2 Гц, H-6′), 4.21 (дд, J = 12.0, 2.2 Гц, H-6′), 4.48 (д, J = 6.8 Гц, H-2- 17a), 4.54 (д, J = 6.8 Гц, H-2-16a), 4.94–5.10 (м, H-3′), 

	9-кестенің жалғасы



	1
	2

	
	5.16–5.21 (м, H-1′), 6.93 (д, J = 8.0 Гц, H-7,9, 17a), 6.97 (д, J = 8.0 Гц, H-7,9, 16a), 7.13 (д, J = 8.0 Гц, H-6,10, 16a), 7.17 (д, J = 8.0 Гц, H-6,10, 17a)
13С ЯМР (125 Гц, CDCl3 δ, м.ү.): 19.74, 20.45, 20.51, 20.60, 20.62 (4-CH3-Ac), 21.01, 21.64 (C-1), 30.52 (C3-17a), 30.77 (C3-16a), 38.25 (C4-17a), 38.50 (C4-16a), 61.94 (C6′-17a), 62.04 (C6′-16a), 68.43, 68.46 (C-4′), 71.40 (C2-17a), 71.62 (C2-16a), 72.85 (C2′-16a), 73.45 (C2′-17a), 76.63 (C-3′), 77.55 (C-5′), 99.01(C1′-17a), 101.05 (C1′-16a), 121.11 (C-7,9-17a), 121.40 (C-7,9-16a), 129.08 (C-6,10-16a), 129.39 (C-6,10-17a), 139.24 (C5-16а), 139.58 (C5-17a), 148.59, 148.71 (C-8), 169.10, 169.18, 169.21, 169.55, 170.25 (5 × C=O);
HR-MS, m/z (I., %): 538 (0.5), 497 (3), 496 (10), 464 (10), 332 (3), 331 (13), 191 (5), 190 (17), 169 (25),

149 (41), 148 (61), 126 (32), 107 (52), 98 (17), 97 (20), 85 (15), 73 (21), 69 (19), 60 (38), 57 (29),

43 (100); есептелген C26H34O12: 538.2045; табылған [M − H]+ m/z: 538.2044.


13С ЯМР спектрі нәжилерінен алифатты көміртек атомдарының шыңдары δ 22.43-38.06 м.ү. аумағы аралығында орналасқан. Қосылыстың қант бөлігіне жататын көміртектер δ 61.18-78.16 м.ү. аумағында көрініс тапқан. Аномерлік көміртегі шыңы δ 104.08 м.ү. мәнінде тіркелген. Ароматты сақина көміртектері δ 115.12-156.71 м.ү. аумағында байқалатынын көре аламыз.

ИҚ спектрінде 3430 см−1 үлкен жұтылу жолағы гидроксил топтарының бар екендігінің айғағы. Ароматты C=C байланыстарына 1612-1500 см−1 аралығындағы жұтылу жолағы тән болса, ал 1178-1010 см−1 мәндер аумағы глюкозидтік C-O байланысына тәуелді. УК спектрінде жоғары екі жұтылу жолағы мәндерінің тіркелуі (224 және 278 нм) ароматты жүйенің бар болуын нақтылайды. Масс-спектрометриялық зерттеу нәтижесінде анықталған молекулалық ионның [M-H]+ m/z: 328.1125 мәні С16Н24О7 қосылыс молекуласының формуласын растап, теория тұрғысынан есептелген мәнге (328.1517) сәйкес келді. 17-қосылыстың физика-химиялық мәліметтері 9-кестеде келтірілген. 

Спектралды талдау нәтижелерімен және әдебиет деректері бойынша 17-қосылыс (S)-4-(4-гидроксифенил)-2-бутанол 2-β-D-глюкопиранозид (эпи-рододендрин) болып расталды.
Қосылыс 16 мен қосылыс 17 бір-біріне диастереомер, алайда олардың молекулалық формуласы бірдей болғанымен спектроскопиялық талдау нәтижелерінде, шыңдар аумағында ерекшелік байқалады. Қосылыс 16 және 17 Rheum tataricum L.fil өсімдігі үшін жаңа болып табылады.

3.5.1 Перацетат қосылыстарын (16а-17а) алу
Химиялық модификация негізінде қосылыстардың құрылымын растау және нақтылау мақсатында глюкозид қоспасына, яғни F фракциясына (0.38 г) пиридин және сірке қышқылы ангидриді қоспасымен бөлме температурасында үздіксіз араластыра отырып ацетилдеу реакциясы жүргізілді. Буландырғаннан соң алынған затты эфирмен өңдегеннен кейін ақ түйіршікті 16а-17а (0.59 г) қосылыстары алынды. Бұл перацетаттар қоспасының алынған ЯМР спектрінің талдауы бойынша арақатынасы  ̴ 4.4:1 тең болды (16а:17а) (17-сурет). Осы қатынас көрсеткіші глюкозид қоспаларының (16-17) ара қатынасына (5:1) сәйкес келеді. Ацетилдеу реакциясы 16 және 17 қосылыстар құрылымын растап, спектр мәліметтерінен гидроксил топтарының толық ацетилденгенін көре аламыз. Тб – 109-112°C және [α]D25 – 26.8 (c 0.8, CHCl3). 
Перацетаттың (16а-17а) 1Н ЯМР спектріндегі байқалған өзгешелік метил топтарының (-СН3) үлкен шыңдары дуплет түрінде δ 1.10 м.ү. (17а) және δ 1.24 м.ү. (16а) аумағында орын алған. Глюкозид қоспасындағы метил (-СН3) тобының химиялық ығысуымен (∆δ 0.04 м.ү.) салыстырғанда перацетат қосылысында гидроксил топтарының (-ОН) толық ацетил тобымен алмасуы нәтижесінде метил топтарының химиялық ығысу айырмашылығы  (∆δ 0.14 м.ү.) үлкен, яғни спектрлік бөліну анық көрінеді. Төрт ацетил тобы (-СН3-ОАс) шыңдарының мәндері δ 1.98 м.ү., 2.0 м.ү., 2.03 м.ү., 2.04 м.ү.  аумақтарында тіркелген. Аномерлік протондар (Н-2) байқалу аумағы дуплет- дуплет түрінде δ 4.48 м.ү. (17а), ал δ 4.54 м.ү. (16а) мәндеріне сай келеді. Ацетил тобының (5:1) қатынасына сәйкес келетін метил тобының протондарының химиялық ығысуы  синглет түрінде δ 2.266 м.ү. және δ 2.268 м.ү. мәндерге ие. Ароматты сақина Н-7, Н-9 протондары δ 6.93 м.ү. (17а) және δ 7.17 м.ү. (16а) аумақта орналасса, ал δ 7.13 м.ү. (16а) мен δ 7.17 м.ү. (17а) аумағында Н-6, Н-10 протондары орын тепкен (18-сурет).

Сурет 17 – Перацетат (16а-17а) қосылыстарының масс- спектр (DFS) көрінісі

Ацетилдеу нәтижесінде 16-17 қосылыстардың перацетат туындылары (16а-17а) алынды.

Бұл қосылыстар 16а-17а Rheum туысы және Rheum tataricum L.fil. өсімдігі үшін жаңа қосылыс болып табылады. Қосылыстардың физика-химиялық сипаттамалары 9-кестеде келтірілген.

Сурет 18 – Перацетат (16а-17а) қосылыстарының 1Н ЯМР (CDCl3, 500 Гц) спектрі

Сурет 19 – Перацетат (16а-17а) қосылыстарының 13С ЯМР (CDCl3, 125 Гц) спектрі
19-суретте, 13С ЯМР спектрінде көміртек атомдарының шыңдары жұптасып көрінеді. Бұл 16а және 17а қосылыстарының қоспа түрінде екендігінің айғағы. Ұқсас көміртектердің ∆δ мәнінің аз шамада болуы 16а және 17а қосылыстарды жеке спектрлік талдауға мүмкіндік береді. Төрт (-СН3-Ас) тобының метил көміртектеріне δ 19.74 м.ү., 20.45 м.ү., 20.51 м.ү., 20.60 м.ү., 20.62 м.ү. аумақтары тиесілі. Карбонил тобына (-С=О) тиесілі ацетил тобы δ 169.10 м.ү., 169.18 м.ү., 169.21 м.ү., 169.55 м.ү., 170.25 м.ү. аумақтарында тіркелген. Химиялық ығысу мәнедерінің жақын, алайда әр түрлі мәнге ие болуы глюкозид бөлігінің гидроксил топтарының ацетилденгенін көрсетеді. С-3 δ 30.52 м.ү. (17а), δ 30.77 м.ү. (16а) және С-4  δ 38.25 м.ү. (17а), δ 38.50 м.ү. (16а) көміртектерінің изомерлер үшін химиялық ығысу айырмашылығы ∆δ 0.25 м.ү. құрайды. Диастереотоптық сипатты мәнге ие көміртек С-6′ δ 61.94 м.ү. (17а) және δ 62.04 м.ү. (16а)  аумақ мәндерінде шыңдары байқалады (9-кесте). 

Глюкозидтік байланыс орнына (С-2′)  δ 72.85 м.ү. (16а) және δ 73.45 м.ү. (17а) аумағы тән. Қосылыс 16,17 және 16а-17а құрылымында глюкозид қалдығының орналасуы 13С-Н (НМВС) корреляциялық спектрін талдау нәтижесінде С-2 көміртек атомымен глюкозид бөлігінің Н-2 протондарымен қиылысуынан пайда болған шыңдарға негізделіп анықталынды (20-сурет).

Сурет 20 – 16-қосылыстың алыс қашықтықтағы С-Н (НМВС) спектрінің корреляциясы және 16, 17 қосылыстарын ацилдеу және гидролиздеу

Бұдан шығатын қорытынды глюкозидтік байланыс қосылыстың С-2 атомында орналасқан. Аномерлік көміртек (С-1′) 16а қосылысы үшін δ 101.05 м.ү. мәнді құраса, ал δ 99.01 м.ү. мәні 17а қосылысына тиесілі. Осы көміртекке тән химиялық ығысу мәні ∆δ ~ 2.0 м.ү. жуық, мұндай айырмашылық 16а және 17а қосылыстарын жеке қосылыс екенін дәлелдейді.

Ароматты көміртектер (С-7, С-9) δ 121.11 м.ү., 121.40 м.ү., (С-6, С-10) δ 129.08 м.ү., 129.39 м.ү., (С-5) δ 139.24 м.ү., 139.55 м.ү., (С-8) δ 148.59 м.ү., 149.71 м.ү. аумақтарында жұп болып көрінген. Бұл қосылыс құрылымының дұрыстығының тағы бір айғағы. Перацетат қосылыстарының (DFS) масс-спектрде [М-Н]+ молекулалық ион шыңы m/z 538.2044 табылған мәні С26Н34О12 молекулалық формуланы және есептелген мәннің 538.2045 дұрыстығын көрсетеді (17-сурет). 
3.5.2 Гидролиз әдісімен 18, 19 қосылыстарын бөліп алу

Глюкозидті қоспа F фракциясын метанолда ерітіп 5% тұз қышқылын қосып 2 сағ қайнатылып суытылды. Осы қоспаның рН мәні 5% калий гидроксиді көмегімен рН=6.0 келтірілді. Ерітінді вакум жағдайында буландырылды. Қалдық этилацетатпен өңделді. Осы органикалық бөлік сумен жуылып, магний сульфатымен кептіріліп сүзілді. Буландырғаннан кейін алынған 0.16 г F1 фракциясына силикагель негізінде хлороформ (100 мл)-хлороформ/этанол (50:1) еріткіш жүйесімен бағаналы хроматоргафия әдісі жасалды. Элюент таза хлороформ кезінде алынған G фракциясын элилацетатпен кристалдандару нәтижесінде 0.061 г қосылыс 18 бөлінді. Екінші G1 фракциясынан элюент хлороформ-этанол кезінде (100:1-50:1) алынған өнімді эфирмен жуу арқылы 0.018 г қосылыс 19 алынды (20-сурет).  

Глюкозид түрі рододендрин (16), ал агликон түрі (-)- рододендрол (18) алғаш рет Rhododendron chrysanthurn Linn. [186] өсімдік жапырағынан анықталған. Бұған дейін (+)- рододендрол (19) және оның глюкозид түрі эпи-рододендрин (17) Acer nikoense Maxim [185, р. 41-45] өсімдік тамырынан бөліп алынған. Rheum maximowiczii [187] өсімдік тамырынан 17 және 19 қосылыстар анықталған. Сонымен қатар біздің зерттеуімізде Rheum tataricum L.fil. өсімідігінің жер асты бөлігінің хлороформ сығындысының ГХ-МС талдау нәтижесінде рододендрол идентификацияланды [179, с. 274-283].
Әр түрлі өсімдіктердің зерттеу нәтижесінде алынған нәтижелер осы глюкозидтің және агликондардың стереохимиялық конфигурациясын тұжырымдауға мүмкіндік береді. 

1Н және 13С ЯМР спектрі нәтижелері және балқу температурасы бойынша 18 және 19 қосылыстарының мәліметтері бірдей болғанымен, олардың оптикалық айналу бұрышы мәндері бір-бірінен ерекшеленеді. Бұл мәндер 18-қосылыс үшін [α]D26 -16.2 (c 0.5, EtOH) құраса, 19-қосылыс үшін [α]D26 +12.8 (c 0.5, EtOH) құрайды.

Қосылыс (18). (R)-4-(4-гидроксифенил)-2-бутанол (-)-рододендрол ине тәрізді ақ түсті кристалды зат. Этилацетат қатысында балқу температурасы 81-840С тең. Әдебиет көздеріндегі балқу температурасы осы мәнге жуық (81-830С) [184, р. 971-977]. ИҚ спектрі мәліметтерінде 3430 см-1 жиілік мәні -ОН тобының тербеліс жиілігіне сай, ал 1610 см-1, 1500 см-1 ароматты сақинаның С=С байланыстарын сипаттайды. 

HPLC әдісімен 18-қосылыс зерттеу мәліметтеріне сүйене отырып ұсталу уақыты 12.22 мин тең уақыт шамасында хроматограммадан жоғары мөлшерде екенін көре аламыз (21-сурет). 
Қосылыс (19). (S)-4-(4-гидроксифенил)-2-бутанол (+)-рододендрол ақ түсті қатты зат. Т.б – 75-780С. Біздің тәжірибе жүзінде анықтаған оптикалық айналу бұрышы мәні ([α]D26 +12.8 (c 0.5, EtOH) мен балқу температурасы (75-780С) мәндерінің Fushiya S. [188] және Das B. [189] ғылыми жұмыстарында анықталған оптикалық айналу бұрышы мәндерімен айырмашылығы ∆[α]D=0.8-2.7 тең, ал балқу температурсының айырмашылығы ~3-50С құрайды. Мұндай аз өзгешелік қосылыстың құрылымының дұрыстығының дәлелі деп тұжырым жасауға мүмкіндік береді. 

Сурет 21 – (R)-4-(4-гидроксифенил)-2-бутанол (-)-рододендрол (қосылыс 18) HPLC талдауы

ИҚ спектрінде бес тербеліс жиілігі тіркелген. 3430 см-1 жұтылу жолағы гидроксил топтарын сипаттаса, 1490 см-1 1505 см-1, 1605 см-1 мәндері ароматты сақинаның С=С байланыстарының тербеліс жиілігіне тән. 1185 см-1 мәні фенолдық және спирттік С-О байланыстың жұтылу жолағын көрсетеді.

Жоғарыда атап өткеніміздей бұл қосылыстардың спектрлік сипаттамалары бірдей сондықтан бірге талдау тиімді, кейбір химиялық ығысулардың аз ғана өзгешелігі спектрлік жұмыс жиілігінің түрлілігінде 18- қосылыс (400 Гц), 19-қосылыс (500 Гц) деп болжай аламыз.

1Н ЯМР спектрінде метил тобы (-СН3) протондары дуплет түрінде (J=7.0 Гц) δ 1.15 м.ү. (18), δ 1.20 м.ү. (19) аумағында байқалады. С-3 көміртегі атомындағы екі протон шыңдары бірі мультиплет ретінде δ 1.51 м.ү. (18), δ 1.55 м.ү. (19) аумағында, ал екіншісі δ 3.65 м.ү. (18) және δ 1.67 м.ү. (19) аумақтарында үш дуплетті типті сигнал түрінде көрініс тапқан. Бұл спектр нәтижесінің өзгерісін екінші протонның хиральды орталыққа жақын, әрі кеңістікте басқа үш протонмен әсерлесуімен түсіндіре аламыз. С-2 хиральды орталық протоны геминалды және қасындағы функционалдық топ протондарымен скалярлық байланыс арқылы үш дуплетті типті пішінде (J=12.0, 6.5, 5.0 Гц) δ 3.65 м.ү. (18) аумағында ал қосылыс (19) үшін мультиплет ретінде δ 3.61- 3.74 м.ү. аумағында байқалады. Пара-орынбасқан бензол сақинасының протондарының шыңдары δ 6.59 м.ү. (Н-7, Н-9) және δ 6.95 м.ү. (Н-6, Н-10) (18) және δ 6.64 м.ү. (Н-7, Н-9) және δ 7.03 м.ү. (Н-6, Н-10) (19) аумақтарында орналасқан. 

Екі қосылыстың (18), (19) 13С ЯМР спектрінде жалпы саны сегіз шыңдар тіркелген Алифатты көміртектер δ 22.56 -39.23 м.ү. аумағында байқалған. Хиральды орталық ( С-2) көміртегі атом шыңы δ 69.32 м.ү. мәніне сай келеді. Ароматты сақина көміртектері δ 114.61-128.32 м.ү. аумағына сай келсе, С-8 көміртегінің химиялық ығысуы ең жоғарғы δ 155.34 м.ү. мәнге ие  
УК спектр деректерінде 18 және 19 қосылыстар жұтылу жолағының екі жоғары мәндеріне ие λmax = 221, 278 нм (18) және λmax= 223, 279 нм (19). Бұл ароматты сақина және фенолдық жүйенің табиғатын сипаттайды. Масс-спектр мәліметтерінде молекулалық ион m/z 166.0989 (18) және 166.0991 (19) мәндерінде, қосылысқа тән бөліктер 167 (1), (166 (9, M+), 148 (6), 133 (15), 108 (7), 107 (20), 46 (31), 45 (53), 31 (100) негізінде С10Н14О2  формуласына сәйкес шыңдар тіркелген. 18 және 19 қосылыстардың физика-химиялық сипаттамалары 10-кестеде келтірілген.

Кесте 10 – МТБЭ сығындысынан бөліп алынған (18-19) қосылыстардың физика-химиялық сипаттамалары 
	Қосылыстар 
	Спектрлік сипаттамалар (1Н, 13С ЯМР, ИҚ, УК, HR-MS)

	(R)-4-(4-гидроксифенил)-2-бутанол (-)-рододендрол (18), C10H14O2,
Тб . 81–84 ◦C,

[α]D26 -16.2 (c 0.5, EtOH)
	1Н ЯМР (500 Гц, CD3OD+CDCl3, δ, м.ү.): 1.15 (3H, д, J = 6.5 Гц, CH3), 1.51 (1H, м, H-3), 1.65 (1H, ддд, J = 13.5, 6.8, 1.8 Гц, H-3), 2.51(1H, м, H-4), 2.60 (1H, м, H-4), 3.65 (1H, ддд, J = 12.0, 6.5, 5.0 Гц, H-2), 6.59 (2H, д, J = 7.8 Гц, H-7,9), 6.95 (2H, д, J = 7.8 Гц, H-6,10);

13С ЯМР(125 Гц, CDCl3+ CDCl3, δ, м.ү.): 22.56 (C-1), 27.51 (C-4), 39.23 (C-3), 69.32 (C-2), 114.61 (C-7,9), 128.32 (C-6,10), 131.15 (C-5), 155.34 (C-8);

ИҚ (KBr, ν, cм−1 ): 3323 (OH), 1610, 1500 (C=C); 

УК (MeOH) λmax (lgε), нм: 221 (4.26), 278 (4.09); 
HR-MS, m/z (I., %): 167 (1), (166 (9, M+ ), 148 (6), 133 (15), 108 (7), 107 (20), 46 (31), 45 (53), 31 (100); есептелген C10H14O2: 166.0988; табылған [M − H]+ m/z: 166.0989.

	(S)-4-(4-гидроксифенил)-2-бутанол (+)-рододендрол

(19), C10H14O2
Тб . 75-78 0С,

[α]D26 +12.8 (c 0.5, EtOH)
	1Н ЯМР (400 Гц, CD3OD+CDCl3, δ, м.ү.); 1.20 (3H, д, J = 7.0 Гц, CH3-1), 1.55 (1H, м, H-3), 1.67 (1H, ддд, J = 13.5, 7.0, 1.8 Гц, H-3), 2.58–2.65 (2H, м, H-4), 3.61–3.74 (1H, м, H-2), 6.64 (2H, д, J = 8.2 Гц, H-7,9), 7.03 (2H, д, J = 8.2 Гц, H-6,10);

13С ЯМР (101 Гц, CDCl3, δ, м.ү.); 22.56 (C-1), 27.51 (C-4), 39.23 (C-3), 69.32 (C-2), 114.61 (C-7,9), 128.32 (C-6,10), 131.15 (C-5), 155.34 (C-8);

ИҚ (KBr, ν, cм−1): 3430 (OH), 1605, 1505, 1490 (C=C), 1185 C-O); 

УК (MeOH) λmax (lgε), нм: 223 (4.79), 279 (4.14); 

HR-MS, m/z (I., %): 166 (20, M+ ), 148 (18), 133 (61), 108 (14), 107 (100);  есептелген C10H14O2: 166.0988; табылған [M − H]+ m/z: 166.0991.


Бөліп алынған екіншілік метаболиттер 18 (R)-4-(4-гидроксифенил)-2-бутанол (-)-рододендрол және 19 (S)-4-(4-гидроксифенил)-2-бутанол (+)-рододендрол бір-біріне оптикалық иземер болып табылады. Бұған дейін (+)- рододендрол Rheum maximowiczii өсімдігінде табылған [187, р. 377-380]. Біздің зерттеуімізде алғаш рет Rheum tataricum L. fil. Өсімдігінен екі изомер бөлініп алынған және сипатталған [190].

Бұл идентификацияланған қосылыстар (13-19, 24) этанол сығындысының 1.7%, ал МТБЭ сығындысының 16% құрады.

МТБЭ сығындысын зерттеу нәтижесінде бұл фенолдық қосылыстардың биологиялық маңызы аса жоғары және Rheum tataricum L. fil. өсімдігі үшін 13-19 және 16а-17а қосылыстары, ал Rheum туысы үшін 14, 15, 18, 16а-17а қосылыстары алғаш рет бөлініп сипатталды. 
3.6 Этилацетат сығындысын бөлу және қосылыстардың құрылымын анықтау

Этанол сығындысын гексан, хлороформ, МТБЭ еріткіштерімен өңдегеннен соң, полярлығы біршама жоғары этилацетат еріткіші негізінде сығынды (9.14 г) алынды. Еріткіштермен бұлай сатылап бөлу өсімдік құрамындағы фенол қосылыстарын, глюкозидтерді, стилбендерді т.б бөліп алуға мүмкіндік береді. Этилацетат пен МТБЭ сығындысы құрамындағы ББЗ ұқсас екені НРLC әдісінің зерттеу нәтижесінен белгілі. Жалпы екі сығынды құрамында ең үлесі көп 16-қосылыс, этилацетат сығындысында 160 мг/г құрады (10-сурет).

Этилацетат сығындысында силикагель сорбентімен бағаналы хроматография әдісімен  МТБЭ сығындысынан алынған қосылыстар 13 (CHCl3-C2H5OH, 100:0-20:1) 14 және 15 (CHCl3-C2H5OH, 100:0-100:4) еріткіш жүйелерімен бөлініп алынды, сонымен қатар, D′-E′ фракциясына яғни глюкозидтті қоспаға қышқылдық гидролиз реакциясы және қайта бағаналы хроматография әдісі жүргізіліп 18 және 19 қосылыстар бөлініп спектралдық әдістер (1Н, 13С ЯМР) негізінде құрылымдары нақтыланды. Бұдан бөлек D′-E′ фракциясынан қайта бағаналы хроматография нәтижесінде төрт қосылыс (20-23) бөлініп алынды.
Қосылыс (20). ГХ-МС әдісімен tR= 14.72 мин ұсталу уақытымен идентификацияланған 4-(4-гидроксифенил)-бутан-2-он (таңқурай кетоны) аморфты ақ түсті ұнтақ (22-сурет). Т.б 82-85ºС (эфир) тең, ал әдебиет деректерінде Тб. 83.5-84.5ºС [191] келтірілген. Молекулалық ион m/z 164.20 мәні С10Н12О2 формуласына сәйкес келеді. Бұл қосылыс кетон тобының болуымен ерекшеленіп 18 және 19 қосылыстарының туындысы болып табылады (22-сурет). 
1Н ЯМР спектрінде метил тобы (-СН3) протондары δ 2.11 м.ү. синглет түрінде көрініс тапқан. Екі метилен тобы протондары (-СН2) спин-спин әсерлесудің негізінде олардың химиялық ортасы эквивалентті болмауынан шыңдар δ 2.72 м.ү., δ 2.82 м.ү. (J =7.6 Гц) аумақтарына тән. Гидроксил (-ОН) тобының протоны δ 5.35 м.ү. аумаққа сәйкес келсе, ал ароматты сақина протондары дуплет түрінде δ 6.73-7.01 м.ү. аумағында көрініс тапқан (23-сурет).

Сурет 22 – 20-қосылыстың ГХ-МС әдісі арқылы алынған хроматограммасы

13С ЯМР спектрінде жалпы сегіз шың тіркелген (24-сурет). Метил тобының көміртегі атомына δ 30.29 м.ү. аумағы тән болса, алкил тізбек бөлігі көміртектері (С-4, С-3) δ 28.81 м.ү. және δ 45.51 м.ү. аумақтарында байқалады. Ароматты сақина көміртектері С-7, С-9 δ 115.34 м.ү. аумағында, ал С-6, С-10 δ 130.22 м.ү. аумағына сәйкес келеді. Кетон тобына (-С=O) тиесілі көміртек атомының химиялық ығысуы δ209.89 м.ү. аумағында байқалады. 20-қосылыстың физика-химиялық нәтиже мәліметтері 11-кестеде келтірілген.
Таңқурай кетоны бұрын Rheum officinale [192] өсімдігінен бөлінген, ал Rheum tataricum L.fil. өсімдігінен алғаш рет бөлініп отыр. Бұған дейінгі ГХ-МС әдісі арқылы Rheum tataricum L.fil. өсімдігінің жер асты бөлігінен таңқурай кетонының идентификациялануы біздің зерттеуімізді жүйелі әрі нақтылай түседі [179, с. 274-283]. 
Этилацетат сығындысын зерттеу нәтижесіндегі ерекшелік стилбен қосылыстарының бөлінуі. Қайта бағаналы хроматография әдісі негізінде үш стильбен рапонтицин (21), дезоксирапонтицин (22), ресвератрол (23) бөлініп алынды. Rheum басқа түрлерінен стильбендер бұрын бөлінген [193], ал аталған стильбендердің ресвератолдан басқасы [193, р. 3501-3516] Rheum tataricum L.fil. өсімдігінен алғаш рет бөлініп алынды. Бұл стильбен қосылыстарының құрылымдары спектроскопиялық талдаулар негізінде толыққанды сипатталды. 

Сурет 23 – Таңқурай кетонының (қосылыс 20) 1Н ЯМР (CDCl3, 400 Гц) спектрі

Сурет 24 – Таңқурай кетонының (қосылыс 20) 13С ЯМР (CDCl3, 400 Гц) спектрі

Кесте 11 – Этилацетат сығындысынан бөліп алынған (20-23) қосылыстардың физика-химиялық сипаттамалары 
	Қосылыстар
	Спектрлік сипаттамалар (1Н, 13С ЯМР, ИҚ, УК)

	1
	2

	4-(4-гидроксифенил)-бутан-2-он (20), С10Н12О2,
Тб. 82–85 0C (эфир), 
[α]D 26 −42.7 (c 0.5, EtOH)
	1Н ЯМР (500 Гц, CDCl3 δ, м.ү.) 2.11 (3H, с, CH3), 2.72, 2.82 (екеуіде 2H, A2B2 жүйе, J = 7.6 Гц, CH2CH2-H-3,4), 5.35 (1H, кең. с, OH), 6.73 (2H, d, J = 8.4 Гц, H-7,9), 7.01(2H, d, J = 8.4 Гц, H-6,10);
13С ЯМР 28.81 (C-4), 30.29 (CH3), 45.51 (C-3), 115.34 (C-7,9), 130.22 (C-6,10), 132.46(C-5), 154.19 (C-8), 209.89 (C=O); 
HR-MS, m/z (I, %): 164 (38, M+ ), 149 (6), [M-CH3] + ), 121(15 [M-Ac]+ ), 107(100 [M-CH2Ac]+ ), 77(51); есептелген C10H12O2: 164.0872; табылған[M − H]+ m/z: 164.0879.

	Рапонтицин (3,3′,5-тиргидрокси-4′-метоксистилбен-3-O-β-D-глюкопиронизид) (21), C16H24O7,
Тб. 248–2500C (этанол), 

[α]D – 55.2 (c 0.5; этанол)
	1Н ЯМР (500 Гц, CDCl3+CD3OD, δ, м.ү.) 3.38–3.43 (1H, м, H-2′′), 3.45–3.51 (2H, м, H-3′′,4′′), 3.50–3.53 (1H, м, H-5′′), 3.78 (1H, ддд, J = 11.6, 7.2, 3.2 Гц, H-6′′), 3.82 (3H, с, 4′ -OCH3), 3.93 (1H, дд, J = 11.6, 3.6 Гц, H-6′′), 4.92 (1H, д, J = 7.2 Гц, H-1′′), 6.48 (1H, т, J = 2.0 Гц, H-4), 6.66 (1H, т, J = 1.6 Гц, H-6), 6.78 (1H, т, J = 1.6 Гц, H-2), 6.89 (1H, д, J = 16.2 Гц, H-7), 6.95 (2H, кең.д, J = 8.8 Гц, H-3′ , 5′ ), 7.03 (1H, д, J = 16.2 Гц, H-8), 7.44 (2H, кең. д, J = 8.8 Гц, H-2′, 6′);

13С ЯМР (101 Гц, CDCl3+ CD3OD δ, м.ү.) 55.63 (OCH3), 60.91 (C-6′′), 71.05 (C-4′′), 74.31 (C-2′′), 76.23 (C-5′′), 77.48 (C-3′′), 100.51 (C-1′′), 102.84 (C-4), 105.02 (C-2), 107.21 (C-6), 112.11 (C-5′ ), 112.72 (C-2′ ), 118.61 (C-6′ ), 126.21 (C-7), 128.45 (C-8), 129.78 (C-1′ ), 139.14 (C-1), 146.43 (C-3′ ), 147.41 (C-4′ ), 158.08 (C-5), 158.71 (C-3);

ИҚ (KBr, ν, cм−1): 3456, 3340 (OH), 1610, 1583, 1510, 815, 723 (C=C), 1085, 1015 (қант);
УК (MeOH) λmax (lgε), нм: 220 (4.36), 302 (4.09), 324 (4.45);

HR-MS, m/z (I., %): 420 (M+, 1), 258 (100, M+ -Glc), 257 (32), 256 (18), 197 (26), 129 (16), 115 (16); есептелген C21H24O9: 420.1466; табылған [M − H]+ m/z: 420.1461.

	Дезоксирапонтицин (3,5-дигидрокси-4′-метоксистильбен-3-O-β-D- глюкопиронизид) (22), С21Н24О8 

Тб. 227 – 230 0C (этанол), [α]D – 56.6 (c 0.3, этанол)

	1Н ЯМР (500 Гц, CDCl3+CD3OD, δ, м.ү.) 3.38–3.43 (1H, м, H-2′′), 3.45–3.51 (2H, м, H-3′′,4′′), 3.50–3.53 (1H, м, H-5′′), 3.78 (1H, ддд, J = 11.6, 7.2, 3.2 Гц, H-6′′), 3.82 (3H, с, 4′ -OCH3), 3.93 (1H, дд, J = 11.6, 3.6 Гц, H-6′′), 4.92 (1H, д, J = 7.2 Гц, H-1′′), 6.48 (1H, т, J = 2.0 Гц, H-4), 6.66 (1H, т, J = 1.6 Гц, H-6), 6.78 (1H, т, J = 1.6 Гц, H-2), 6.89 (1H, д, J = 16.2 Гц, H-7), 6.95 (2H, кең.д, J = 8.8 Гц, H-3′ , 5′ ), 7.03 (1H, д, J = 16.2 Гц, H-8), 7.44 (2H, кең. д, J = 8.8 Гц, H-2′, 6′);

13С ЯМР (125 Гц, CDCl3 +CD3OD, δ, м.ү.) 54.61 (4′ -OCH3), 61.08 (C-6′′), 69.62 (C-4′′), 72.89 (C-2′′), 76.04 (C-5′′), 77.18 (C-3′′), 100.49 (C-1′′), 102.57 (C-4), 105.69 (C-6), 107.02 (C-1′ ), 113.51 (C3′ , 5′ ), 125.73 (C-2), 127.19 (C-2′, 6′), 128.05 (C-7), 129.61 (C-8), 139.38 (C-1), 157.63 (C-5), 158.26 (C-3), 159.84 (C-4′);

ИҚ (KBr, ν, cм−1): 3380 (OH), 1600, 1592, 1512, 832, 710 (C=C), 1086, 1012 (қант); 

УК (MeOH) λmax (lgε), нм: 222 (3.72), 307 (4.84), 321 (4.65);
HR-MS, m/z (I., %): есептелген C21H24O8: 404.1471; табылған {M − H]+ m/z: 404.1468.

	11-кестенің жалғасы



	1
	2

	Ресвератролозид ((E)-ресвератрол 4′-O-β-D-глюкопиранозиді) (23), C20H22O8
Тб. 243–2450C (этанол), 
[α]D −61.3 (c 0.5, метанол)

	1Н ЯМР (400 Гц, CDCl3 +CD3OD, δ, м.ү.) 3.41–3.59 (4H, м, H-2 ′′,3′′,4′′, 5′′), 3.75 (1H, дд, J = 11.6, 5.3 Гц, H-6′′ b), 3.93 (1H, дд, J = 11.6, 2.1 Гц, H-6′′a), 4.94 (1H, дд, J = 7.6, 7.1 Гц, H-1′′), 6.24 (1H, д, J = 2.0 Гц, H-4), 6.58, 6.60 (2H, екеуіде д, H-2,6), 6.84 (1H, д, J = 16.5 Гц, H(α)), 7.01 (1H, д, J = 16.5 Гц, H(β)), 7.06 (2H, д, J = 8.7 Гц, H-3′ ,5′ ), 7.43 (2H, д, J = 8.7 Гц, H (2′ ,6′ );

13С ЯМР (101 MHz, CDCl3 +CD3OD, δ, м.ү.) 60.72 (C-6′′), 69.42 (C-4′′), 72.86 (C-2′′), 75.85 (C-5′′), 78.18 (C-3′′), 100.28 (C1′′), 101.29 (C-4), 104.23 (C-2,6), 118.01 (C-3′ ,5′ ), 126.72 (Cα), 126.79 (C-2′ ,6′ ), 127.10 (Cβ), 131.35 (C1′ ), 139.04 (C1), 156.44 (C4′ ), 157.46 (C3,5);

ИҚ (KBr, ν, cм−1): 3346, 3280 (OH), 1601, 1582, 1511, 835, 710 (C=C), 1080, 1010 (қант);
УК (MeOH) λmax (lgε), нм: 212 (4.52), 304 (4.34), 315 (4.25)

HR-MS, m/z (I., %): есептелген C20H22O8: 390.1041; табылған [M − H]+ m/z: 390.1052.

	3,4,5-триметоксибензоат метил эфирі (25) Тб. 80–820C (эфир)
	1Н ЯМР ((СD3)2SO, 500 Гц) 3.33 (3H, s, OCH3-4), 3.94 (3H, s, OCH3-7), 3.97 (6H, s, OCH3-3,5), 7.11 (2H, s, H-2,6).


Қосылыс (21). Рапонтицин (3,3′,5-тиргидрокси-4′-метоксистилбен-3-O-β-D-глюкопиронизид)  сары түсті ұнтақ. Балқу температурасs 248 – 250°C (этанол) және оптикалық айналу бұрышы [α]D – 55.2 (c 0.5; этанол) тең. Бұл шамалар әдеби көздерінде келтірілген мәндерге жақын: Тб. – 246 – 248°C (ацетон), [α]D – 56.3 (c 0.88, су: ацетон, 1:1) [193, р. 3501-3516; 194]. 
ИҚ спектр деректерінен алынған шыңдар қосылыс құрамында фенол мен -ОН тобының жұтылу жолақтарына (3456 см-1, 3340 см-1), ароматты сақинаны байланыстырушы С=С байланысының жұтылу жолағына (1610 см-1, 1583 см-1, 1510 см-1, 815 см-1, 723 см-1) сәйкес келеді. Бұл стильбендік жүйенің болуын нақтылайды. Глюкозидтік бөлік -С-О-С- және -С-О байланыстарға 1085 см-1, 1015 см-1 жұтылу жолақтары сәйкес келеді. 

УК спектрде зерттеу нәтижесі бойынша интенсивті жұтылу жолағының жоғары мәндерінде ароматты жүйемен λmax=220 нм транс-стильбен жүйесінің λmax=302 және 324 нм жұтылу жолағы байқалады. 
ЯМР 1Н спектрінде глюкоза бөлігінің протондары (Н-2′′, Н-3′′, Н-4′′, Н-5′′ Н-6′′) δ 3.26-3.93 м.ү. аумақтарында орналасқан. Метокси тобының протондарының δ 3.78 м.ү. аумағында синглеті байқалған. Аномерлік протон Н-1′′ (J =7.01 Гц) дуплет түрінде δ 4.85 м.ү. аумағына тән. Ароматты сақина протондары (Н-4, Н-2, Н-6) δ 6.35, 6.58 және 6.77 м.ү. аумақтарына сәйкес келсе, екінші ароматты сақина протондары (Н-5′, Н-6′, Н-2′) δ 6.84, 6.98 және 7.08 м.ү. аумақтарында орын тепкен. 

ЯМР 13С спектрінде метокси тобының (-ОСН3) көміртек атомы δ 55.63 м.ү. аумағына сай келеді. Глюкоза бөлігінің көміртек атомдары (С-6′′, С-4′′, С-2′′, С-5′′ С-3′′) δ 60.91-77.48 м.ү. аумақтарында орналасса, ал аномерлік көміртек (С-1′′) δ 100.51 м.ү. аумағына тән. Ароматты сақина көміртек атомдарының химиялық ығысулары (С-4, С-2, С-6, С-1) δ 102.84-139.14 м.ү. аумақтарында орналасқан болса, екінші ароматты сақина көміртек атомдарының химиялық ығысулары (С-5′, С-2′, С-6′, С-1′) δ 112.11-129.78 м.ү. аумақтарына тиесілі. Қос байланыс негізіндегі көміртек атомдары (С-7, С-8) δ 126.21-128.45 м.ү. аумақтарында байқалған. Гидроксил тобымен байланысқан көміртек атомдарына (С-3′, С-5, С-3) жоғары химиялық ығысу мәндері δ 146.43, 158.8 және 158.78 м.ү. тән.

Дәлдігі жоғары масс-спектрде анықталған деректер негізінде (%): 420 (M+,1), 258 (100, M+- Glc), 257 (32), 256 (18), 197 (26), 129 (16), 115 (16) қосылыстың анықталған мәнімен [M − H]+ m/z: 420.1461 есептелген мәні 420.1466 дәл, әрі осы қосылыстың формуласын C21H24O9 растайды. 21-қосылыстың физика-химиялық нәтиже мәліметтері 11-кестеде келтірілген.
Рапонтицин Rheum өсімдігінің маңызды хемотаксономикалық маркер ретінде зерттелетін маңызды қосылысы [195].
Қосылыс (22). Дезоксирапонтицин (3,5-дигидрокси-4′-метоксистильбен-3-O-β-D- глюкопиронизид) түссіз ұнтақ зат. Әдебиет көздерінде келтірілген Т.б – 226 – 2280C (этанол) мен оптикалық айналу бұрыш мәндері [α]D –50±2 (c 0.2; су: ацетон, 1:1) [196] тәжірибе жүзінде анықталған мәндермен 227-2300C (этанол), [α]D – 56.6 (c 0.3, этанол) айырмашылығы өте аз. Молекулалық ион m/z 404.1468 С21Н24О8 молекулалық формуласына сәйкес келеді.  
1Н ЯМР спектр мәліметтері бойынша β-конфигурациясын анықтаушы аномерлік (Н-1′′) протон δ 4.92 м.ү. (J =7.25 Гц) аумағында көрініс тапқан болса, басқа глюкоза протондары δ 3.38 - 3.53 м.ү. аумағына тән. Алтыншы орындағы (Н-6′′) екі протонның химиялық ортасы симметриялы емес болғандықтан екі мәнде көрініс байқалады: бірі дуплет-дуплет түрінде δ 3.78 м.ү. (J =11.6, 7.2, 3.2 Гц) екіншісі үш дуплет типті шың ретінде δ 3.93 м.ү. (J=11.6, 7.2, 3.2 Гц). Метокси тобының үш протоны синглет сипатта δ 3.82 м.ү. аумағында көрініс тапқан. Стильбендік бөлік протондары (Н-7, Н-8) дуплет сипатта δ 6.89 және 7.03 м.ү. (J=16.2 Гц) аумағында байқалған. Ароматты сақина протондары (Н-4, Н-6, Н-2) триплет түрінде δ 6.48, 6.66, 6.78 м.ү. (J=2.0, 1.6, 1.6 Гц) аумағына тән болса, екінші сақина протондары кеңейген дуплет түрінде (H-3′ , Н-5′) δ 6.95 м.ү. және (H-2′ , Н-6′) δ 7.44 м.ү. (J=8.8 Гц) аумақтарында көрініс тапқан (25, 26-суреттер). 
Аномерлік көміртек (C-1′′) δ 100.49 м.ү. аумағына тән болған, ал қалған глюкоза көміртектері δ 61.08 - 77.18 м.ү. аумақ аралығында байқалады. Метокси тобының көміртек атомы δ 54.61 м.ү. аумағында байқалса, сол С-4′ позициясындағы көміртек атомының шыңы δ 159.84 м.ү. мәнінде көрініс тапқан. Ароматты сақина көміртектері (С-2, С-6) δ 125.73 м.ү. және δ 105.69 м.ү. аумағында байқалған, ал жоғары химиялық ығысу мәнінде С-5 және С-3 орнындағы көміртек атомдары δ 157.63 м.ү. және δ 158.26 м.ү. мәндеріне жайғасқан. Екінші ароматты сақинада стильбендік көпірмен байланысқан (С-1′) көміртек атом шыңы δ 107.02 м.ү. аумағына сай. 

Сурет 25 – Дезоксирапонтициннің (қосылыс 22) 1Н ЯМР (СDCl3+CD3OD,  500 Гц) спектрі

Сурет 26 – Дезоксирапонтициннің (қосылыс 22) 13С ЯМР (СDCl3+CD3OD, 125 Гц) спектрі

Сақинаның басқа көміртек атомдарының (С-2′, С-6′ С-3′ С-5′) шыңдары δ 127.19 м.ү. және δ 113.51 м.ү. аумақтарында сипатталған (18-сурет). 23-қосылыстың физика-химиялық нәтиже мәліметтері 11-кестеде келтірілген.
Қосылыс (22) құрылымы рентген құрылымдық талдау көмегімен дәлелденді. Қосылыстың байланыс ұзындықтары және валенттік бұрыш мәндері орташа статистикалық мәндерге сәйкес келеді, әрі Кембридж құрылымдық деректер қорында рапонтицин (21) қосылысы үшін келтірілген параметрлер мәндеріне өте жақын [197]. Молекуладағы ароматты сақина тегіс орналасқан. Екі жазықтықтағы (С1-С6) және (С1′-С6′) сақиналар арасындағы диэдрлік яғни бұрылу бұрыш 10.5(2)° құрайды. Қосылыс құрамындағы глюкоза бөлігінің «орындық» конформациясы С1′′ және С4′′ көміртек атомдарымен сипатталады. Бұл екі атом жазықтықтан жоғары және төмен қарай, яғни С2′′, С3′′, С5′′ және О4 орналасқан жазықтықтан С1′′ көміртек атомы -0.658(3) Å, ал С4′′ 0.679(4) Å шамасында аздап ауытқиды. Глюкоза мен фенил сақинасы (С1-С6) бір-біріне қатысты 41.6(1)0 шамасында бұрылған құрылымға ие. Дезоксирапонтицин молекуласының рентген құрылымдық көрінісі эллипсоидтар 30% ықтималдық деңгейінде сұлбасы 27-суретте ұсынылған. 

Сурет 27 – Жылулық эллипсоидтар 30% ықтималдық деңгейінде көрсетілген (CCDC 2193450) дезоксиропонтициннің (22) молекулалық құрылымы

Қатты күйде молекуланың оралу диаграммасында 22-қосылыстың молекулалық жинақталуын бағыттауда C–H···O тектес сутекті байланыстар маңызды рөл атқарады. Қосылыстың байланыс бұрыштарымен байланыс ұзындықтарының мәліметтері төмендегі 12-кестеде берілген.
Кесте 12 – 22- қосылыстың Н- сутектік байланыстарының параметрлері 

	H-bond
	D-Н, Å
	H…А, Å
	D…А, Å
	D-Н…А, °

	O2-H…O8
	0.85(7)
	2.06(7)
	2.838(4)
	152(6)

	O5-H…O7
	0.76(5)
	2.00(5)
	2.767(3)
	176(6)

	O6-H…O3
	0.74(5)
	2.13(5)
	2.808(4)
	153(6)

	O7-H…O5
	0.95(5)
	1.77(5)
	2.714(3)
	176(5)

	O8-H…O2
	0.96(5)
	2.38(5)
	3.205(4)
	144(4)


Қосылыстың O6-H…O3 байланысы ең қысқа D-Н байланыс (0.74(5)Å). Кристалл тордың негізгі тұрақтылығын сипаттаушы маңызды байланыс. Басқа сипатталған байланыстар O6-H…O3 байланысы секілді молекулаларды негізгі құрылымын берік етіп тұрған байланыс емес. 

Сурет 28 – a-ось бойымен қарағанда 22-қосылыстың молекулаларының кристалдық торда орналасу көрінісі

28-суретте, кристаллографиялық зерттеу нәтижелері бойынша қосылыс (22) кеңістікте кристалданып қырлары  мен бұрыштары бойынша аз ғана өзгеретін триклинді пішінді. Кристалл түссіз зат, өлшемі (0.80×0.15×0.04) mm3 құрайды. Молекулалық формуласы С21Н24О8, ал молекулалық массасы М 404.40 тең. Тәжірибені өлшеу Т 296(2)К температурасында жүзеге асырылып, элементарлы ұяшық параметрлері a 4.7568(5), b 6.9943(7), c 14.5539(16) Å, α 93.068(4) β 93.138(5) γ 96.171(5) V 479.83(9) Å3, Z 1, dcalcd 1.400 g·cm–3, μ(Mo-Kα) 0.108 mm–1, F(000) 214, (θ 2.8–26.1°, жалпы қамтылуы 99.5%). Трансмиссия мәндері 0.7158–0.8620 аралығын құраған. Индекстер диапазоны: −5≤ h ≤ 5, −8 ≤ k ≤ 8, −17 ≤ l ≤ 17 тең, жалпы 7478 сигналдар өлшеніп оның 3479 сигналы тәуелсіз сигналдар болды. Өлшенген релефьтер сәйкестігі Rint=0.028 төмен болды. Бұл мәліметтердің сапасының жоғары екенінің дәлелі бола алады. Жалпы өлшеу кезінде 278 праметр қолданылды. Сенімділік факторлары 3082 рельеф үшін R1=0.0391 (I > 2σ(I)) құрады. Барлық деректер үшін wR2 = 0.1066 тең. GOOF=1.03 мәні құрылымдық модельдің тәжірибелік мәліметтермен жоғары сәйкестігін нақтылайды. Flack параметр-0.2(5) тең, модель мен тәжірибеде, яғни шың мен ойық күйде көрінген электрондық тығыздықтың мәндерінің 0.16 және - 0.20 e.A−3 айырмашылығы аз. Бұл бір-бірімен жақсы үйлесіп қосылыс құрылымының дұрыстығын айқындайды. 
Қосылыстың (22) құрылымын анықтау, өңдеу SHELXT-2014/5 бағдарламасы көмегімен тікелей әдістермен жүзеге асырылды Барлық F2 мәндері негізінде SHELXL-2018/3 бағдарламасымен толық матрицалы ең кіші квадраттар әдісін пайдалана отырып, анизотроптық жуықтау арқылы “riding model” әдісімен сутек атомдарының координаттары анықталынды [168, р. 3-7]. Фурье картасы көмегімен гидроксил топтарының (ОН) сутек атомдары айырмашылығы нақтыланып, изотроптық жуықтауы бекітілді. Эмпирикалық мультискан әдіспен SADABS бағдарламасымен жұтылу түзетулері орындалды [169]. Компьютерлік бағдарламалармен қосылыстың молекулалық құрылымы тексерілді. Осы қосылыстың кристаллографиялық мәліметтері CCDC 2193450 нөмірімен Cambridge Crystallographic Data Centre қорында қосымша жарияланым ретінде сақтаулы. PLATON [170, р. 7-12]  MERCURY [170, р. 453-456] бағдарламаларын пайдаланып байланыспаған атомдар арасындағы арақашықтықтар анықталынды. Алынған деректер қоры негізінде 22-қосылыс дезоксиропонтицин (3,5-дигидрокси-4′-метокси-стильбен-3-O-β-D-глюкопиранозид) болып сипатталды.
Этилацетат сығындысынан анықталған стильбенді қосылыс (23)  Ресвератролозид [(E)-ресвератрол 4′-O-β-D-глюкопиранозиді)]. Түссіз кристалл. Т.б – 243–2450C (этилацетат) мен оптикалық айналу бұрышы [α]D −61.3 (c 0.5, метанол) тең. Әдебиеттердегі мәліметтер осы анықталған мәндерге жуық шамада: Тб – 253–255◦C (этилацетат), [α]D − 64.5 (c 0.7, (метанол) [198].
1Н ЯМР спектр талдауында глюкоза бөлігінің протондары (Н-2′′, 3′′, 4′′, 5′′) δ 3.41-3.59 м.ү. аумағында бақыланады. 
Дуплет-дуплет (J = 16.2 Гц) түрінде диастереотопты протондар шыңдары δ 3.41 м.ү. және δ 3.59 м.ү. аумағында байқалған. Конфигурация (β) орнын сипаттаушы аномерлік протон (Н-1′′) δ 4.94 м.ү. аумағына тиесілі. δ 6.24 м.ү. және δ 6.58 м.ү. пен δ 6.00 м.ү. аумақтарында анықталған сигналдар (С1-С6) ароматты сақина жүйесіне сәйкес келеді және 1,3,5 орынбасу ретін көрсетеді. Спин- спин куплинг константасы J = 16.5 Гц құрайтын транс- стильбендік жүйе (Н(β)) және (Н(α)) протондары δ 6.84 м.ү. және δ 7.01 м.ү. аумақтарында көрініс тапқан.

Біздің зерттеу нәтижелерімізден алынған стильбенді қосылыстардың (21-23) 13С ЯМР спектрі талдауында химиялық ығысулар мәндерінде аз ғана өзгешелік орын алады. Ресвератролозидтің 13С ЯМР спектрлік талдауында аномерлік көміртек (С- 1′′) δ 100.28 м.ү. аумағында тіркелсе, глюкозаның басқа көміртек атомдары δ 60.72-78.18 м.ү. аумақ аралығында орналасқан. 1,3,5 орынбасқан ароматты сақина көміртек атомдары (С1-С6) δ 101.26 157.46 м.ү. аумағында тіркелген, ал стильбендік көпіршенің көміртек атомдары (С(α), С(β)) δ 126.72 м.ү. және δ 127.10 м.ү. аумақтарына тиесілі. Ароматты сақина жүйесінің көміртек атомдары (С1′-С6′) δ 118.01-131.35 м.ү. аумақтар аралығында байқалған. ИҚ спектрде 23-қосылыстың 3346 см-1, 3280 см-1 (OH), 1601 см-1, 1582 см-1, 1511 см-1, 835 см-1, 710 см-1 (C=C) және 1080 см-1, 1010 см-1 (глюкоза) жұтылу жолақтары тіркелген. УК спектрде интенсивті үш жұтылу жолағын λmax =212, 304 және 315 нм иеленген. Бұл мәндер өз кезегінде қосылыс құрамындағы ароматты сақина мен қос байланысты сипаттайды. Масс-спектрометриялық талдау нәтижесінде C20H22O8 қосылысының [M – H]⁺ ионы үшін анықталған m/z 390.1052 мәні есептелген 390.1041 мәнімен сәйкес келді.
Этилацетат сығындысынан бөліп алынған метаболиттердің құрылымдық формуласы 29-суретте келтірілген.

Сурет 29 – Этилацетат сығындысынан бөліп алынған қосылыстардың құрылымдық формуласы
Жалпы алғанда, 13–23 қосылыстарының этилацетат сығындысынан бөліну шығымы шамамен 15%, ал этанол сығындысының жалпы салмағына шаққанда 1.01% құрады.
Этилацетат сығындысын зерттеу нәтижесінде бөліп алынған метаболиттер (20-23) Rheum tataricum L. fil. өсімдігі үшін алғаш рет бөлініп сипатталды. 
3.7 Сулы қалдықтан қосылыстарды алу  

Әр түрлі еріткіштермен этанол сығындысын сатылап бөлгеннен кейін қалған қалдық массасы (2.84 г) анықталынып оның бір бөлігі (1 г) үздіксіз араластыра отырып ацетонмен өңделді, эфирмен жуылып нәтижесінде ақ түсті балқу температурасы 250°C тең 24- қосылыс бөліп алынды. Әдебиет көздері мәліметтері негізінде галл қышқылы болып идетификацияланды. Галл қышқылы Rheum өсімдігінің негізгі фенолдық қосылыстарының құрамын құрайды. Бұған дейін бірнеше ғалымдар НРLC әдісімен Rheum ribes L. өсімдігінен [199] және LС-MC/MC әдісі негізінде Rheum Cordatum және Rheum tataricum өсімдіктерінен галл қышқылының мөлшерін анықтағанымен бөліп алмаған [10, р. 1513875]. Yin Xiong басқа авторлармен бірлесіп жасаған зерттеу жұмысында Rheum palmatum өсімдігінен алынған галл қышқылының 1Н ЯМР спектр талдау нәтижесін келтірген [200].
Сонымен қатар НРLC талдау нәтижесінде галл қышқылы екі сығындыда да табылған. Хроматограммада 4.6 мин кезінде МТБЭ сығындысында 16 мг/г, ал этилацетат сығындасы құрамында 17 мг/г галл қышқылының мөлшерді анықталынды. 
Қалдықтың екінші бөлігіне (1.84 г) калий карбонаты қатысында диметилсулфат негізінде 100ºС температурада 4 сағат үздіксіз араластыра отырып метилдеу реакциясы жүзеге асырылды. Реакциялық қоспа суытылды және сүзіліп айналмалы буландырғышта буланырылды. Нәтижесінде 426 мг қосылыс 25 (3,4,5-триметоксибензоат метил эфирі) алынды. Қосылыс (25) сары түсті ұнтақ зат, Тб. 80–82°C (эфирде). Бөліп алынған және метилдеу реакциясы нәтижесінде алынған қосылыстардың құрылысы 30-суретте ұсынылған.

Сурет 30 – Сулы қалдықтан алынған қосылыстар

1H ЯМР спектрі талдау нәтижесінде ароматты сақина протондары (Н-2, Н-6) екі протонды синглет ретінде δ 7.11 м.ү. аумағында байқалған. Үш метоксил тобының сигналдары екі үшпротонды (δ 3,09 және 3,94 м.ү.) және бір алтыпротонды (δ 3,97 м.ү.) синглет түрінде байқалды (31-сурет). 

Rheum tataricum L. fil. өсімдігін (жер асты және жер үсті бөліктері) кешенді зерттеу барысында еріткіштердің полярлығын арттыра отырып бізбен ББҚ тиімді бөліп алудың технологиялық сызбасы жасалды.

ГХ-МС әдісі мен гексан және хлороформ сығындысының құрамы зерттелді. Гексан сығындысы (жер асты және жер үсті бөліктер) құрамының негізін терпендер, стероидтар, алкан туындылары қамтиды, ал хлороформ сығындысының жер үсті бөлігін алкан туындылары, май қышқылдары, терпендер басым болса, ал жер асты бөліктің негізін фенол қосылыстары және терпендер құрады.

МТБЭ, этилацетат және сулы қалдық сығындыларынан бағаналы хроматография әдісімен фенол қосылыстары (фенолгликозидтер, стильбендер, фенол қышқылдар, галлотанин) болып табылатын жалпы он төрт қосылыс бөлініп алынды. Қосылыстардың құрылымыдары химиялық (қышқылдық гидролиз, ацилдеу, метилдеу) және физика-химиялық әдістермен (ИҚ, УК 1Н, 13С ЯМР, масс-спектрометрия және рентген құрылымдық талдау) сипатталды.
Осы ғылыми жұмыс негізінде алынған сығындылар мен оқшауланған жеке қосылыстарға биологиялық зерттеулер жүргізу ұсынылды. 

[image: image77.png]Ippm]

A
Izsst |

CK-24-56; DMSO-d6

o108

/5000

L

81060





Сурет 31 – 3,4,5-триметоксибензоат метил эфирінің (қосылыс 25) 1Н ЯМР ((СD3)2SO, 500 Гц) спектрі

3.8 Rheum tataricum L.fil. өсімдігінің кейбір сығындыларының биологиялық белсенділігі
3.8.1 Қатерлі ісікке қарсы цитотоксикалық белсенділік және жедел уыттылық
Rheum tataricum L.fil. өсімдігі этанол сығындысы жоғары шығымдылығы және сатылап бөлу негізінде алынған кейбір сығындыларының (МТБЭ, этилацетат) сонымен қоса кейбір екінші реттік метаболиттердің оңай бөлінуі цитотоксикалық белсенділігін зерттеуге қызығушылық тудырды. Осы мақсатта, МТБЭ және этилацетат сығындылары, бірнеше жеке оқшауланған қосылыстар (13, 16, 18, 20, 22, 23) және 16а-17а перацетат қоспасы in vitro жағдайында зерттелді. Цитотоксикалық зерттеу С-33А (HPV-Negative), CaSki (HPV-16), HeLa (HPV-18), MCF-7, DU-145, T98G және SNB-19 адам ісік жасушаларымен тәжірибеден өткізілді. VERO қалыпты эпителий жасушасы бақылау ретінде қолданылды. МТТ тест (3-[4,5-диметил-тиазол-2-ил]-2,5-дифенилтетразолий бромид әдісі) негізінде жасушалардың өмір сүру дәрежесі анықталды [201]. Цитотоксикалық көрсеткіш – заттың улылық концентрациясын анықтаушы GI50 мәнімен өлшенді. Стандарт ретінде доксорубицин препараты қолданылды. Зерттеу нәтижелерінің GI50 мәні және VERO жасушаларына қатысты уыттылық тәжірибе нәтижелері үш рет тәуелсіз жүргізілген тәжірибеден алынған орташа мәндер 13-кестеде келтірілген.
Кесте 13 – Қосылыс 13, 16, (16а-17а), 18, 20, 22 және 23 үшін бес қатерлі ісік жасуша желілері мен қалыпты асқазан VERO жасушасында жартылай масималды тежелу концетрациялары (GI50 ± SEM, мкМ)
	Сығындылар мен

қосылыстар
	Жасушалардың өсуінің тежелу конценртациясы (GI50 ± SEM, мкМ) [a,b]

	
	C33 A

(HPV- теріс)
	CaSki

(HPV-16)
	HeLa

(HPV-18)
	MCF-7
	DU-145
	SNB-19
	T98G
	VERO

	МТБЭ сығындысы 
	41±3.6
	38±1.2
	31±2.2
	39±1.6
	51±3.1
	43±5.4
	66±4.9
	91±7.8

	Этилацетат сығындысы
	61±3.2
	41±2.8
	61±6.6
	43±2.9
	49±3.4
	76±6.1
	49±3.8
	83±4.6

	Этанол сығындысы
	55±4.2
	52±4.8
	65±3.8
	36±2.8
	68±5.2
	52±4.5
	78±3.1
	86±6.3

	13
	27±2.6
	18±1.4
	29±2.4
	31±0.7
	67±6.4
	26±1.2
	21±0.8
	>100

	16
	27±1.4
	12 ± 0.7
	16 ±0.8
	10±1.8
	21±2.3
	23±4.1
	29±2.5
	>100

	16a -17a (5:1)
	25±1.8
	19 ± 0.5
	19±1.4
	17±0.4
	28±0.7
	37±1.6
	45±4.8
	>100

	18
	28±0.5
	10 ± 0.6
	29±0.7
	11±1.4
	21±0.8
	15±0.9
	18±1.1
	>100

	20
	19±2.2
	20 ± 1.5
	23±3.7
	21±2.1
	60±1.7
	33±1.8
	19±0.9
	>100

	22
	NT
	NT
	17±0.9
	8±1.8
	NT
	13±1.1
	18±3.5
	92±7.9

	23
	NT
	NT
	18±1.6
	7±1.2
	NT
	9.2±0.8
	21±1.7
	98±4.8

	Доксорубицин
	2.5±0.8
	10.1±0.7
	6.1±0.7
	5.2±0.8
	15±0.3
	7.6±0.7
	13±0.5
	8±1.8

	GI50: 48 сағат инкубациядан кейінгі қатерлі ісік жасушалары өсуінің 50% тежейтін концентрация мәндері


Зерттелген жеке қосылыстардың барлығы дерлік және аталған үш сығындылар доксорубицинмен салыстырғанда (GI50=8±1.8 мкМ) VERO қалыпты асқазан жасушалалар жиынтығына улылық көрсетпейді (GI50>83 мкМ). Этанол, МТБЭ және этилацетат сығындылары қатерлі ісік жасушаларына цитотоксикикалық белсенділігі төмен болды, алайда 16 және 18 қосылыстарының белсенділігі баса назар аудартты. Бұл қосылыстар жатыр мойыны қатерлі ісік CaSki жасушасына қарсы таңдамалы әсер көрсетті. Бұл цитотоксикалық белсенділік (GI50=12±0.7), (GI50=10±0.6) көрсеткіші доксорубицинмен салыстырғанда (GI50 =10.1±0.7) айтарлықтай назар аудартады әрі жоғары цитоктоксикалық белсенділік. Сонымен қатар, аталған қосылыстар микромолярлық, яғни аз концентрацияда сүт безі қатерлі ісік MCF-7 жасушасына (GI50: 10 ± 1.8; 11 ± 1.4) тиімділік көрсетті. 

Перацетат туындыларының (16а-17а) жасуша желілеріне қатысты GI50 мәндері айтарлықтай төмен, яғни мүлдем цитотоксикалық белсенділік көрсетпеді деп айта аламыз.
Оқшауланған стильбенді қосылыстар дезоксирапонтицин (22) мен ресвератролозид (23) сүт безі қатерлі ісігі MCF-7 жасуша желісіне қарсы ең жоғарғы цитотоксикалық белсенділікке ие болды. Цитотоксикалық белсенділік әсері дәрі доксорубицин белсенділігіне пара-пар болды. Бұл стильбенді қосылыстар T98G, SNB-19 адам миы қатерлі ісік жасуша желілеріне де айтарлықтай белсенділік көрсетті. Әсіресе SNB-19 жасуша желілеріне ресвератролозидтің (23) цитотоксикалық белсенділігі (GI50=9.2±0.8) доксорубицинің белсенділігіндей (GI50 =7.6±0.7) белсенділікке ие болды. Біздің зерттеу деректеріміз табиғи полиоксистильбендердің қатерлі ісік жасушаларына қарсы белсенділігі туралы бұған дейін жарияланған мәліметтермен ұқсас [195, р. 113128; 202, 203].
Бұл қосылыстар қатерлі ісікке қарсы жаңа дәрілерді даярлауда балама ретінде зерттеуге оңтайлы болып табылады [204, 205]. Сонымен қатар, (R,S)-4-(4-гидроксифенил)-2-бутанолдардың (18) және (19) цитотоксикалық әсер көрсететіні туралы алынған нәтижелер де зерттеушілердің қызығушылығын тудырды [206]. Бұған дейінгі зерттеулерде рододендрин (16) тышқандарда ауырсынуды басатын әсер және егеуқұйрықтарда қабынуға қарсы әсер көрсеткен [184, р. 971-977]. Parmar V.S. және Vardhan A зертеулерінде Taxus baccata өсімдігінен алынған рододендрин (1) бауырды қорғайтын белсенді қосылыс ретінде қарастырылған [206]. Эпи-рододендрин (17) пен (+) рододендрол (19) қорғаушы жасушаларда азот тотығы бөлінуін басып, қабынуға қарсы дәрі ретінде белсенділікке ие екені дәлелденген [188, р. 598-601].
3.8.2 Антиоксиданттық белсенділік

Сығындылардың және бөлінген қосылыстың антиоксидаттық белсенділігі FRAP (Ferric Reducing Antioxidant Power), Темір (III) иондарын темір (II)-ге дейін тотықсыздандыру қабілетін анықтау әдісімен зерттелді.
Белсенділік оптикалық тығыздық мәнінің артуына пропорционал. Стандарт ретінде аскорбин қышқылы қолданылды. Этанол, этилацетат, МТБЭ сығындыларының және 20-қосылыстың  оптикалық тығыздық (730 нм) мен концентрация (С, мг/мл) мәндері арасындағы тәуелділік қисығы тұрғызылды. Антиоксидант белсенділік нәтижелері 14-кестеде және 32-суретте ұсынылған. 

Кесте 14 – Қосылыс 20 және сығындылардың конценрацияға қатысты оптикалық тығыздығының өзгерісі

	Үлгілер
	Мөлшері мг/мл

	
	0.25
	0.5
	0.75
	1.0

	
	Оптикалық тығыздық, А (700 нм)

	Қосылыс 20
	0,1770±0,03
	0,1834±0,02
	0,2723±0,05
	0,2526±0,06

	Этанол сығындысы
	4,9185±0,15
	6,6923±0,13
	7,4809±0,38
	7,8776±0,18

	Этилацетат сығындысы
	2,6866±0,16
	3,3850±0,17
	3,2628±0,11
	3,6239±0,3

	МТБЭ сығындысы
	0,7329±0,02
	0,9530±0,05
	1,0941±0,02
	1,3500±0,17

	Аскорбин қышқылы
	1,925
	2,284
	2,257
	2,316

Сурет 32 – Сығындылар мен 20-қосылыстың оптикалық тығыздығы (730 нм) мен концентрация (С, мг/мл) мәндері арасындағы тәуелділік

Алынған графикалық сызба нәтижелері этанол мен этилацетат сығындылары барлық концентрацияда стандарт деңгейінен жоғары антиоксиданттық белсенділікке ие болды. МТБЭ сығындысының стандартпен салыстырғанда антиоксиданттық белсенділігі төмен болды, ал таңқурай кетоны (20) мүлдем антиоксиданттық белсенділік көрсетпеді.

Фенолдар мен флаваноидтардың антиоксиданттық белсенділік көрсеткіштері жоғары екені бұрыннан белгілі [207]. Бұған дейін Rheum [208] өсімдіктерінің басқа түрлерінің антиоксиданттық белсенділігі зерттелген Rheum tataricum өсімдігінің метанол сығындысы жоғары антиоксиданттық белсенділік көрсеткен [10, р. 1513875].
Бұл цитотоксикалық, улылық және антиоксиданттық белсенділіктерін зерттеу тәжірибесінен алынған мәліметтер Rheum tataricum L.fil. өсімдігі сығындылары мен екінші реттік метаболиттерінің бұдан әрі механизімдік, биологиялық және улылық тұрғысынан зерттеудің өзекті екенін көрсетеді.

Зерттелген жеке қосылыстардың барлығы дерлік және аталған үш сығындылар доксорубицинмен салыстырғанда VERO жасулалар жиынтығына улылық көрсетпеді. Доксорубицимен салыстырғанда 16 және 18 қосылыстар CaSki қатерлі ісік жасушасына жоғары цитотоксикалық белсенділік көрсетті. Осы метаболиттер MCF-7 жасуша желісіне де цитотоксикалық белсенді болды. Қосылыс 22 және 23 MCF-7 жасуша желісіне ең жоғарғы цитотоксикалық белсенділікке ие болды. Бұл стильбенді қосылыстар T98G, SNB-19 адам миы қатерлі ісік жасуша желілеріне де айтарлықтай белсенділік көрсетті. Әсіресе SNB-19 жасуша желілеріне ресвератролозидтің (23) цитотоксикалық белсенділігі доксорубицинің белсенділігінің деңгейімен сай болды.
Этанол мен этилацетат сығындылары жоғары антиоксиданттық белсенділікке ие болды. Бұл сығынды құрамында фенол қосылыстарының мөлшерінің басым болуымен түсіндіріледі (Қосымша А).
ҚОРЫТЫНДЫ
Диссертациялық зерттеу аясында жүргізілген ғылыми жұмысқа келесідей қорытынды жасалды:
1.  Бұл ғылыми зерттеу аясында алғаш рет Алматы облысы, Іле Алатауы маңы, Сөгеті жазықтығында өсетін Rheum tataricum L.fil. өсімдігінің фитохимиялық (сапалық және сандық көрсеткіштері) талдау нәтижесінде зерттелген өсімдік тамырында сандық мөлшері басым биологиялық белсенді қосылыстар – полифенолдар (таниндер, фенолдар және фенол қышқылдары) анықталды. 
2. ГХ-МС әдісімен Rheum tataricum L.fil. хлороформ, гексан сығындыларының талдау нәтижесінде жер үсті бөлікте жалпы 24 қосылыс (9 алкан туындылары, 4 май қышқылы оның туындылары, 3 терпендер, 4 стероидтар, 3 фенол қосылыстары, 1 жай эфир), ал жер астында 12 қосылыс (1 алкан спирті, 6 стероидтар, 4 фенол қосылыстарының туындылары, 1 сесквитерпеноид) идентификацияланды. Анықталған қосылыстардың 7-і Rheum түрі үшін, ал 19-ы Rheum tataricum L.fil. өсімдігі үшін жаңа болып табылады.  

3. Rheum tataricum L.fil.  өсімдігі тамырынан биологиялық белсенді заттар кешенін бөліп алудың әзірленген оңтайлы технологиялық сызбасы негізінде 4 фенолгликозидтер, 3 стильбендер, 1 фенол қышқылдар, 1 галлотанин, 1 фенол және сонымен қоса химиялық модификация негізінде 5 қосылыс бөліп алынды. Өсімдіктің осы түрінен 13 қосылыс алғаш рет бөлініп алынды.  

4. Rheum туысы үшін 3,5-ди-O-кофеоилхин қышқылы (14); 5-кофеоил-3-O-(п-кумароил) хин қышқылы (15); эпи-рододендриннің перацетат туындылары (16а-17а); (R)-4-(4-гидроксифенил)-2-бутанол (-)-рододендрол (18); 3,4,5-триметоксибензоат метил эфирі (25) қосылыстары, осы аталғандармен қатар Rheum tataricum L.fil. өсімдігі үшін 1-O-галлоил-β-D-глюкопираноза - β-глюкогаллин (13); (R)-4-(4-гидроксифенил)-2-бутанол 2-β-D-глюкопиранозид (16); (S)-4-(4-гидроксифенил)-2-бутанол 2-β-D-глюкопиранозид (эпи-рододендрин) (17); (S)-4-(4-гидроксифенил)-2-бутанол (+)-рододендрол (19); 4-(4-гидроксифенил)-бутан-2-он (20); рапонтицин (3,3′,5-тригидрокси-4′-метоксистилбен-3-O-β-D-глюкопиранозид) (21); дезоксирапонтицин (3,5-дигидрокси-4′-метоксистильбен-3-O-β-D- глюкопиранизид) (22) қосылыстары алғаш рет бөлініп алынған. 
5. Rheum tataricum L.fil. өсімдігінен алынған сығындылар мен жеке оқшауланған қосылыстардың биологиялық белсенділігі in vitro жағдайында зерттеліп, CaSki қатерлі ісік жасушасына рододендрин (16) GI50=12±0.7 және (-)-рододендрол (18) GI50=10±0.6 жоғары цитотоксикалық белсенділік көрсетті. MCF-7 жасуша желісінде рододендрин (16) (GI50=10±1.8) және (-)-рододендрол (18) (GI50=11±1.4) қосылыстарына қарағанда, дезоксирапонтицин (22) GI50=8±1.8 мен ресвератролозид (23) (GI50=7±1.2) қосылыстарының жоғарғы цитотоксикалық белсенділігі байқалды. Мидың қатерлі ісік SNB-19 жасуша желісіне ресвератролозидтің (23) (GI50=9.2±0.8) цитотоксикалық белсенділігі доксорубицинің (GI50=7.6±0.7) белсенділігіндей болды. Зерттелген сығындылар мен метаболиттер VERO жасулалар жиынтығына уылылық көрсетпеді. Этанол және этилацетат сығындылары (0.25-1 мг/мл) концентрация аралығында стандарттан жоғары антиоксиданттық белсенділікке ие болды.
Қойылған міндеттердің шешілу толықтығын бағалау
Диссертациялық жұмыста алға қойылған мақсаттар мен міндеттер толық көлемде орындалды. Зерттеу барысында Rheum tataricum L.fil. өсімдігінен биологиялық белсенді заттарды бөліп алудың оңтайлы әдісі әзірленіп, бөлініп алынған қосылыстардың құрылымы заманауи физика-химиялық әдістер арқылы дәлелденді. Сонымен қатар алынған сығындылар мен жеке метаболиттердің жедел уыттылығы, цитотоксикалық және антиоксиданттық белсенділіктері in vitro жағдайында зерттеліп, бағаланды. Осылайша, диссертациялық жұмыста қойылған ғылыми міндеттер толық шешімін тапты.
Қойылған міндеттер толық орындалды. 

Нәтижелердің нақты қолданылуы жөніндегі ұсыныстар
Қазақстанда өсетін Rheum tataricum L.fil. өсімдігі биологиялық белсенді заттардың (ББЗ) жаңа көзі әрі белсенді метаболиттерді бөліп алуда ғылым және медицина саласы үшін үлкен жетістіктер қадамы ретінде анықталып ұсынылады. Сығындылардың және жеке қосылыстардың биологиялық белсенділік нәтижелері негізінде оларды медицинада антиоксиданттық, ісікке қарсы дәрілік заттарды алудың тиімді көзі ретінде пайдалану мүмкін. Алынған нәтижелерді алдағы уақытта ғылыми-зерттеу тәжірибесінде пайдалану ұсынылады.

Зерттеу нәтижелерін техникалық-экономикалық тиімділігін бағалау Rheum tataricum L.fil. өсімдігінің республика аумағында мол қорының болуы және экономикалық тұрғыда аз шығындалумен қол жетімділігінде. Сығындыларды алу әдісі және жеке қосылыстарды бөліп алудың біздің зерттеуімізбен ұсынылған технологиялық сызбалары антиоксиданттық және цитоуыттылық жаңа дәрілік заттарды жасау мақсатында фармацевтикалық өндіріске енгізілу ықтималдығы жоғары.

Жүргізілген зерттеулердің жоғары ғылыми деңгейіне Web of Science Core Collection деректер базасына енгізілген және Clarivate Analytics мәліметтері бойынша Journal Impact Factor көрсеткіші 4.6-ны құрайтын, Journal Citation Reports (Clarivate) деректеріне сәйкес журнал “Chemistry, Multidisciplinary” санаты бойынша екінші квартильге (Q2, 68.4%) жататын, сонымен қатар, Scopus деректер базасында “Organic Chemistry” санаты бойынша бірінші квартильге (Q1, 87%) енгізілген “Molecules” халықаралық ғылыми журналында жарияланған мақала дәлел. 

ҚОСЫМША А

Өсімдік сығындылары мен жеке заттардың in vitro антиоксиданттық белсенділігін зерттеу

AKT
H3YICHHS AHTHOKCHAAHTHON AKTHBHOCTH in Vifro pacTHTeJbHBIX IKCTPAKTOB
; H HHAHBHAYAJILHOIO BeleCcTBA

Hean paborsl — wu3yuenne AHTHOKCHIaHTHOM akTuBHOCTH (AOA) in vitro
PACTUTCIILHBIX 9KCTPAKTOB U UH/MBH/YaTbHOTO BEIECTRA.

OKCHEPUMEHT in Vitro GbLI [IPOBCJICH 10 CJICAYIOIIUM METOIUKAM.

1. Onpenenenne kene3o - BoccTaHABIMBAIOLIEro norenuuana [FRAP
(FerricReducing Antioxidant Powerassay)]. Ouenka jene30-BoccTaHaBIMBAIOIIEH
AKTUBHOCTH aHAJIM3UPYeMOro obObheKTa (FRAP-meTon) ocHOBaHa Ha BOCCTAHOBJIEHHH
HoHOB Fe** B Fe?*, BoccranapnuBaiomas  akTuBHOCTS ONpENeAeTCs MO0 peaKlUH
BOCCTaHOBJICHUA Kanusa (eppuumnannia. I'ekcanmanodeppar (1) kamus Ks3[Fe(CN)s] B
NPUCYTCTBMH  BELIECTBA,  00ONAJAIOIIEI0  BOCCTAHABJIMBAIOIINMH CBOMCTBaMH,
BoccTaHaBiuBaercs 10 Ki/Fe’* (CN)s], B3anmoeiicTBre KOTOPOTO € OKHCJIEHHOH pOopMOii
Fe?* npuBoaut k o0pa3oBaHmIO OKPAalICHHOTO B CHUHUM LBET COCAUHEHHS
Fey [Fe(CN)s];. W

Kontpons coxepxkanns monos Fe?* M MHTEHCHBHOCTH MIPOLIECCOB OKUCIICHHS
ABIICTCSL  OZIHOH M3  HEOOXOAMMBIX Mep 10 o00ecleueHuI0 u 10 IEPIKAHUIO
AHTHOKCHIIaHTHOTO cTatyca oprannsma. Coaepixkanue noHos Fe?* ompenensuin MeTomnom
OIpeaeIeHus XKEJI€30-BOCCTAaHABJIMBAIOIIETO IOTEHIMalIa FRAP (Ferric
Reducing/Antioxidant Power assay) in vitro.

B ocroBy FRAP MeTo/1a 10105keH0 HCHO/Ib30BaHKe MHJIMKAaTOPHOI cucTemsl Fet/
[ Fe(CN )6 1*.

MexaHu3M JIaHHOTO METO/a MOKHO MPE/ICTaBHTh CIICAYIOLIHUM 00pa3oM:

[ Fe(CN )6 >+ArOH — [ Fe(CN ) 1*+ArO- +H*

[ Fe(CN )6 ]* + Fe** + K* —K Fe [ Fe(CN )s ] A= 700nm [16].

XOJl PABOTHI:

K 1 M1 ucenemyeMbIX 5KCTpakToB B jManasoHe KOHUEHTparui 0-1Mr/mu
nobasnsiercs 2,5mn ¢ocdarnoro Gydepa (0,2M, pH 6,6) u 2,5 mn 1% pacTtBopa
rexcanuanodeppara (I111) kanus. Peakuuonnast cMech MHKYOHMpyercs B TeueHue 25 MUHYT
npu Temneparype 50°C, peakuust ocraHaBiMBaeTcs 100aBIeHIeM 2,5 M 10% pactBopa
TPUXJIOPYKCYCHOH KHCJIOTBI. CMech LeHTpupyrupyior 3 MHUHYTBI (1,5 oBoporos/mun).
Bepxuuii ci10ii 06beMoM 2,5 Mit ememmBaercs ¢ 2,5 M JAHCTUIMPOBAHHBINA BOMEI U 0,5
M1 0,1 FeCls. M3mepenue onTHYeckoif IUIOTHOCTH IPOM3BOIMTCS npu 3= 700nm.
[TonyueHHbIe JaHHBIE OTPaKEHbl B Tabimie | M Ha pucynke 1, rzae mpencrasiensi
KOHLCHTPALIHOHHBIC 3aBHCHMOCTH 3HAYCHHIT ONTHYCCKOMN IIOTHOCTH JUIS HCCIETyeMbIX
PACTHTEJILHBIX SKCTPAKTOB H BELIECTBA — CTAHIAPTa aCKOPOUHOBOI KuCI0TH (AK).
Tabsuua 1. U3meHnenne onTHYECKOI IJIOTHOCTH OT KOHUEHTPALMH YKCTPAKTOB

Pucynok 1. 3aBHCHMOCTb ONITHY€CKOMH NIOTHOCTH OT KOHIEHTPALHH
HCCJIeAyeMbIX BEeleCTB

B ta6nuue 1 1 Ha pucyHKe 1 U mpe/CTaBiIeHbl KOHIEHTPAMOHHBIE 3aBUCHUMOCTH
3HaueHW ONTUYECKOM IUIOTHOCTH JUIA HCCIEAYEMBIX pPACTUTENBHBIX 3KCTPAKTOB

pacTeHHMii ¥ MHAUBUIYaTbHOTO BENIECTBA, & TAKKE BEIIECTBA — CTAHAApTa aCKOPOUHOBO
KHCJIOTBI. HaMM YCTaHOBJICHO, YTO YBEJIMYEHHE 3HAYEHUS ONTHYECKOM IUIOTHOCTHU

yKa3bIBa€T Ha POCT BOCCTAHOBHUTENBHOrO MOTEHIHMANA. Kak BHIHO M3 IIOIYYEHHBIX
rpaGU4YecKUX 3aBUCUMOCTEN HanOOIbIIIE 3HAYCHHS BOCCTAHOBUTEIBHOTO NIOTEHIMAIA 10
FRAP — merony Habmoaarorcs y RhOH 1o sKkBHBaJIEHTY K aCKOpOMHOBOH Kuciote. Takoke
YBEJIMYEHUE ONTHYECKONW IUIOTHOCTU C IIOBHIIIEHMEM KOHLEHTpAluu Haluonaercs y
RhEtAc 1mo cpaBHEHHMIO C BEIECTBOM CTAHJAPTOM. 3HAYEHHs ONTHYECKON IUIOTHOCTH
uccienyemsix Bemects Mtbs u KoM 110 cpaBHEHHIO ¢ BEIIECTBOM CTaHAAPTOM IOKa3aJIu
HauboJiee MEHbBIINE.

Ha ocHoBaHMHM BBINOJHEHBLIX ONLITOB caejdaH BbIBOA: FRAP — meromom
OIpEJIeJIEHO, YTO OTHOCUTEJIHbHO BBICOKOW AHTHOKCHIAHTHON aKTHUBHOCTBIO 0O0Ja/aeT

| Ne | : Konnuecrso | Cpejiee 3HaUCHUE M CTAHIAPTHOE OTKIOHEHHE 1
|| Bemeerno L R R 10
[T [ KoM 0,1770+0,03+ | 0,1834£0,02 | 0,2723£0,05 | 0.2526+0.06
2] RhOH | 4,9185+0,15 | 6,6923+0,13 | 7,4809+0,38 | 7,8776:0,18 |
R RhEtAc | 2.6866£0,16 | 3.3850£0,17 | 3.2628+0,11 | 3,623920,3 |
4| Mitbo | 0,7329£0,02 | 0,953040,05 | 1,0941+0,02 | 1,3500+0,17
5 | Ackop6unoBas xuciora 1,925 984T [ ReEaaky 36 - |
—— K,M

